
Likę našlaičiais dar tiek maži, kad savo mo- 
tinos nebeatmeną, berniukas ar mergaitė užaugę 
ir subrendę nepajėgia nei patys išgyventi moti- 
nos pilnos meilės nei kituose jos suprasti. Ką kiti 
gražaus apie motiną pasako, žodžių groži jie su- 
pranta, bet nei tų žodžių dvasios nei anų kal- 
bančiųjų jausmų jie neišgyvena. Ta patį galima 
pasakyti apie tikėjimo neturintį asmenį. Girdė- 
damas gražiai kalbant apie tikėjimo tiesas, jis 
gėrisi posakių, iškalbos grožiu, tačiau pačios tie- 
sos grožio jis neišgyvena, nes jos turinio nesu- 
pranta ir nėra juo perimtas. Ką anie, savos 10o- 
tinos nebeatmeną, gražaus, išmintingo apie mo- 
tiną bepasakytų, ten visada truks vieno dalyko: 
jie niekad nebus patyrę mamytės švelnios meilės. 
Be motinos augdamas, žmogus ir savo vaikystėje 
ir vėliau išgyvena daug apatiškos, nesąmoningos 
nostalgijos, melancholijos, tačiau visa tai jam 
nepadeda nors kartą išgyventi motinos meilę. 

Panašiai yra ir su tėvynės meile, su meile 
viskam, kas rišasi su tėvynės sąvoka. Kiekvie- 
nam yra gražūs Adomo Mickevičiaus žodžiai: 
“Lietuva, Tėvyne mano! Tu esi kaip sveikata. 
Kaip tave branginti reikia, vien tik tas supras, 
kurs tavęs neteko". Tačiau nevisi juos išgyvena 
Adomo Mickevičiaus jausmais. Taip, kaip Ado- 
mas Mickevičius, juos supranta ir išgyvena tik 
tas. kurs taip kaip jis tėvynę turėjo, ją mylėjo 
ir jos neteko. Gi kuris savo tėvynės nepažino, ar 
jos neteko per anksti, jos nepamilęs, tas negali 
išgyventi Adomo Mickevičiaus žodžių viso tu- 
rinio. Kiekvieną jaudina gražūs Prano Vaičai- 
čio žodžiai: “O tėviške! Koks mielas kraštas, 
kurio taip netekau ūmai. To neišreikš nė vienas 

raštas. Tai pasakys vien tik jausmai? ... Tačiau 
tėvynės nemylėjęs asmuo juos tik skaito, o Vai- 
čaičio jausmų neišgyvena. Jų neišreikš nė vie- 
nas raštas. Tai pasakys vien tik jausmai. 

Šituo išaiškinami visi skirtumai, kurie pa- 
juntami, susidūrus dviems lietuviškiems pasau- 
liams išeivijoje: seniesiems išeiviams ir jų vai- 
kams iš vienos pusės ir naujiems tremtiniams 
iš kitos pusės. Naujieji tremtiniai tuos skirtumus 
pajunta, susidurdami ne vien su lietuviais, bet su 
visokių tautybių žmonėmis, kurie patys ar jų tė- 
vai seną savo tėvynę yra jau seniai palikę. Šitos 
dvi vienos tautos vaikų grupės, senos tėvynės 
netekę skirtingu laiku ir skirtingomis aplinky- 
bėmis, vieni kitus užjaučia, gelbsti, vienas kitą 
pas save priima, kaip brolis brolį, tačiau kai ku- 
riuos dalykus nevisi vienodai supranta ir jaučia. 
Jeigu tų jausmų ir kai kuriais požiūriais menta- 
liteto skirtumui priežasčių yra ir daugiau, tai pa- 
grindinė vistiek yra ta, kad nevisi tėvynę vie- 
nodai pažino, nevisi vienodai ją mylėjo, nevisi 
tuo pačiu būdu jos neteko. Svarbiausiai dėl šių 
priežasčių susidaro tokių didelių psichologinių 
skirtumų, kai iškyla kalbos ir kitokių tautinių 
vertybių klausimai bažnyčiose, mokyklose ir ki- 
tur. Jeigu tuos pačius dalykus vieni ir kiti vie- 
nodai vertintų, jeigu mokėtų vieni ir kiti vie- 
nodai jausti, tai nebūtų sunku vieniems kitus su- 
prasti, išsiaiškinti ir išvengti skirtumų, išaugan- 
čių iki nemalonumų. 

Neliesdami kitų gyvenimo sričių, čia bandy- 
sime paaiškinti, kaip dera visiems žiūrėti į savą 
kalbą, savas tautinės religinės kultūros vertybes 
savuose maldos namuose. 

Kalbant šia tema, būtų beprasmiška bandyti 
pataikyti vienodai į visų jausmus, nes jausmai 
nevisų vienodi. Taigi neturiu vilties, kad šios sri- 
ties klausimus visi vienodai atjaustų. Tačiau ga- 
lima kalbėti į visų protą, nes yra galima tuos pa- 
čius dalykus, nors ir nevienodai jaučiant, vieno- 
dai suprasti. 

Mūsų Katalikų Bažnyčia yra motina. Tuo 
vardu ji pati save vadinasi, ji nori visiems tokia 
būti, ji nori būti visų taip vadinama, tokia lai- 
koma. Ji nori, kad visi joje rastų savo motiną. 
Jeigu kartais Bažnyčia kam nors sukelia nelabai 
jautrios motinos įspūdžio, tai įvyksta ne iš jos 
kaltės, o iš kaltės tų, kurie ją atstovauja, kurie 
joje jos vaikams patarnauja. Ją atstovaujantieji 
ir joje tarnaujantieji, būdami žmogiškai silpnos 
prigimties ir sugebėjimų, nevisada pataiko jausti 
ir elgtis pagal jos dvasią. Norėdama mus moti- 
niškai mylėti ir būti mūsų mylima, kaip savo 
vaikų motina, mūsų Bažnyčia nėra pavydi, ji 
nereikalauja, kad kartu su meile jai mūsų šir- 
dyse nebūtų meilės niekam kitam. Ji nedrau- 
džia mums mylėti to, kas mums yra tarsi moti- 
na, tarsi motinos palikimas mums: savo gimtos 
šalies, savos kalbos, savų papročių, tradicijų, 
meno ir kitokių savo krašto, savos tautos verty- 
bių. Ji nori tuos natūralius mūsų jausmus su- 
prasti ir jausti kartu su mumis, kaip gera savo 
vaikų motina. 

Mūsų Bažnyčia ne pripuolamai, o kaip tokia 
yra tautinių kultūrų ir gražių papročių globėja. 
Jos globoje iki šiai dienai išliko ne tik kitokie 
tautinių kultūrų paminklai, bet net jos nuga- 
lėtų stabmeldiškų religijų dievų statulos, šven- 
tyklos ir kiti įvairūs anų tautų kultūros pa- 
minklai. Tik kultūrų kūrybą vertindama ir į tau- 
tinius jausmus, tautines tradicijas atsižvelgda- 
ma, Bažnyčia leidžia toki didelį liturginių apei- 
gų skirtumą ne tik kur kitur, bet net pačioje 
šv. mišių aukoje, sakramentų teikime. Vakarų 
liturgijoje, šalia lotynų kalbos, labai daug da- 
lykų leidžiama (tik ne sauvališkai įvesti) kiek- 
vienai tautai sava kalba. Arba ar neįdomus yra 
Pijaus XI pasielgimas su Indijos konvertitu vys- 
kupu Mar Ivanios? Kai tas, pareiškęs noro pe- 
reiti į Katalikų Bažnyčią, taip pat pageidavo, 
kad jam ir jo tautiečiams būsimiems konverti- 
tams būtų palikta jų sena liturgija — siro ma- 
labarų, kurią jie turėjo, atskilę nuo Katalikų 
Bažnyčios, tai Pijus XI be ilgo svyravimo jo 
prašymą patenkino. Tokiu būdu su tuo nauju 
konvertitu vyskupu Mar Ivanios Katalikų Baž- 
nyčioje atsirado dar viena, iki tol joje nebuvusi, 
liturgija. 

Kurie 1950 metais lankė Romoje misijų paro- 
dą, visi buvo nustebinti dviejų dalykų: Tolimųjų 
Rytų tautų meno turtingu ir gražiu būdingumu 
ir Bažnyčios plačiaširdiškumu bei plačiaregiš- 
kumu. Bažnyčios kompetencijai priklausančiose 
srityse: liturgijoje, bažnytiniame mene palikta 
plačiausia laisvė reikštis tautinėms kultūroms. 
Viskas — ir bažnyčių statyba, ir liturginiai reik- 

mens, ir visi meno kūriniai, net Jėzaus, Marijos, 
angelų vaizdavimas — viskas leidžiama kiekvie- 
nai tautai savu stiliumi, savu skoniu. 

Kas arčiau pažįsta Romą — Katalikų Bažny- 
čios sostinę, tas tikrai randa kuo susižavėti pa- 
tyręs, kaip paties Šventojo Sosto globoje šiame 
mieste randa sau vietos visų skirtingų liturgijų, 
visų skirtingų kalbų bažnyčios ir apeigos, visų 
skirtingų tautų ir kalbų kolegijos, vienuolynai. 
Čia nėra nė mažiausios tendencijos visus kreipti 
į liturgijos, liturginės kalbos, gausybės įvairių 
kiekvienai tautai savų vad. pridedamųjų pamal- 
dų suvienodinimą. Priešingai. Čia tie skirtumai 
ne vien pakenčiami: pats Apaštalų Sostas yra 
įkūręs ne vieną Kolegiją, Institutą, kur tie skir- 
tumai yra palaikomi, globojami. Bažnyčia tai 
daro labai vertingu pagrindu. Sekdama Apašta- 
lų elgesiu, ji neverčia visus “žyduoti", t. y. prisi- 
imti visiems kurios nors vienos tautos kalbą, pa- 
pročius. Ji leidžia pasilikti kiekvienam prie jam 
natūralių, brangių dalykų, nes tik taip Žmogus 
gali būti ne dirbtinai, o natūraliai nuoširdžiai 
pamaldus. Tuo keliu einant, žmoguje tikėjimas 
ir tuo tikėjimu gyvenimas tampa ne kokiu sve- 
timu skoliniu iš kitos tautos, o yra jo sielai ir 
širdžiai nuosavas dalykas. Tikėjimas ir jo ap- 
raiškos nėra kurios nors vienos tautos Monopo- 
lis, iš kurios kitos tautos turėtų tik skolintis. 
Tai yra kiekvienos tautos ir kiekvieno individo 
lygiai nuosavas dalykas. Todėl jis turi ir plaukti 
ne iš kokių nors svetimų pašalinių šaltinių, o iš 
žmogaus visos psichikos gelmių. Visų tų dalykų 
atžvilgiu Bažnyčios taktika yra verta dėmesio ir 
gilaus supratimo. 

Vienas iš būdingų mūsų Bažnyčios atsižvel- 
gimų į tikinčiųjų tautinius jausmus, į žmonių 
psichiką yra savos kalbos parapijos ir bažnyčios. 
Pagal Bažnyčios Kanonų Teisės kanoną 216 į 4, 
paprastai parapijos skirstomos teritoriniu pagrin- 
du. Tačiau ten pat sakoma, kad iš to bendro 
dėsnio yra galimos ir išimtys. Ten pasakyta: 
“Tame pačiame mieste ar toje pačioje teritori- 
joje parapijų pagal kalbos ar tautybių skirtumus 
negalima steigti be atskiro specialaus leidimo; 
<as liečia jau įsteigtas, negalima nieko keisti, 
neatsiklausus Šventojo Sosto". Taigi, turint rei- 
kiamą leidimą, šalia teritorinių parapijų gali at- 
sirasti ir parapijų atskiroms tautybėms ar atski- 
roms kalboms. Kaip negalima be leidimo jų 
steigti, taip lygiai negalima, kartą jau įsteigtose, 
ką nors keisti be atskiro Šventojo Sosto leidimo. 
„ Teritorinėse parapijose toje pačioje diecezi- 
joje nebūtinai visos parapijos ir visos bažnyčios 
turi apsiriboti tik kuria viena kalba. Kiekvie- 
noje teritorinėje parapijoje turi būti ta kalba, 
kuri yra parapijiečių kalba. Net toje pačioje teri- 
torinės parapijos bažnyčioje pagal reikalą gali 
būti vartojamos kelios kalbos. Tos pačios diece- 
z'jos vienoje teritorinėje parapijoje leisti vieną 
kalbą, o kitoje kitą, arba toje pačioje teritorinės 
parapijos bažnyčioje leisti kelias kalbas nereikia 

specialaus Šventojo Sosto leidimo. Savo diecezi- 


joje pagal reikalą ir išmintį tai išsprendžia pats 
diecezijos valdytojas. Tokių teritorinių parapijų 
ir jose bažnyčių ne su viena kalba yra, pav., 
Šveicarijoje, Savojoje, Pietų Tirolyje, buvo Vil- 
niaus ir Klaipėdos kraštuose, Mažosios Lietuvos 
Vokietijai priklausiusioje dalyje. Po šio karo Vo- 
kietijoje visoje eilėje katalikų bažnyčių sau vie- 
los rado visokios tautybės kiekviena su savo 
kalba. Čia dar ir dabar nematyti jokios tenden- 
cijos iš vokiečių katalikų bažnyčių išvaryti ne- 
vokiškas kalbas. 


Kur nors atsiradus pakankamam tikinčiųjų 
skaičiui ir jiems to pageidaujant, Šventasis Sos- 
tas leidžia parapijas pagal kalbas. Šventojo Sos- 
to leidimas reikalingas apsaugoti Bažnyčiai nuo 
klaidingų, nepagrįstų pretenzijų ir kartais net 
apgavysčių. Kur toks tikinčiųjų noras yra pa- 
remtas religiniais motyvais, kad tokiu būdu ti- 
kintiesiems palengvinus religijos praktikavimą, 
religijos mokymąsi ir t. t., ten Šventasis Sostas 
paprastai nekliudo steigti savos kalbos parapiją. 
Tokių parapijų yra mažiau vien tik tautybių 
skirtingumo pagrindu, o daugiau kalbų skirtin- 
gumo pagrindu. Bažnyčia nori, kad tikintieji ne 
vien privačiai, o ir viešai galėtų Dievą garbinti, 
gauti religinį patarnavimą sava kalba. Kad tokių 
kalbų pagrindu skirtingų parapijų steigimo ne- 
apsunkinus, anais laikais, kada susisiekimas buvo 
lėtesnis negu šiandien, toliau nuo Romos esan- 
čių kraštų vyskupai turėjo galią, kai kur ir da- 
bar ją turi, tokias parapijas steigti savo išmin- 
timi, kiekvienu atskiru atveju Šventojo Sosto 
nesiklausiant. Tačiau ir tuose kraštuose mažiau 
buvo palikta laisvės panaikinti kartą jau įsteigta 
tokią parapiją. O tai dėl to, kad ir pačius vys- 
kupus apsaugojus nuo negirtinų pasaulinės val- 
džios tendencijų įtakos nusikratyti tautinėmis 
parapijomis. Bažnyčia toli gražu nėra palanki 
valstybių politikos šovinistinėms tendencijoms 
kuriame nors krašte visas tautybes, jų skirtin- 
gas kalbas, skirtingas kultūras, o ypatingai reli- 
ginės kultūros apraiškas suvirinti į vieną mi- 
šinį. "Tokia valstybių tendencija paprastai at- 
neša geravaliams žmonėms daug širdies skaus- 
mo, kai jie verčiami atsižadėti to, su kuo jie yra 
giliai suaugę, kas iš visų žemiškų vertybių jiems 
yra brangiausia. Tokios pasaulinės valdžios ten- 
dencijos kai kur surado ir dvasininkų tarpe to- 
kio pritarimo, kokio juose neturėjo rasti. Netin- 
kamas šios rūšies nusistatymas kai kur buvo 
tai mažesnių, tai didesnių atskalų priežastimi. 
Tokia tendencija žalinga ir bendrai kultūrai. 
Skirtingų kultūrų prievarta jungimas ži vieną 
valstybinės mašinos politikos vamzdį nėra pasi- 
tarnavimas kultūrai. Bažnyčia, visada buvusi ir 
būdama kultūrų globėja, niekad nepritarė skir- 
tingų kultūrų naikinimui. Dėl šių priežasčių Baž- 
nyčia nevisada buvo valstybių tinkamai suprasta 
ir nevisada jų tendencijas patenkino. Iškilus tau- 
tinių religinių kultūrų pasireiškimo bažnyčiose 
ginčui, Bažnyčios vadovybė ir dvasininkai visada 
yra skriaudžiamos ar užpultos dalies pusėje. 


Bažnyčia niekad nelaikė pakankamu motyvo, kad 
visi žmonės pakankamai moka ar nors gali iš- 
mokti valstybinės kalbos ir todėl gali ja tenkin- 
tis bažnyčioj. Tokio argumento nedera vartoti 
ir atskiriems dvasininkams, nes skirtingų kalbų 
leidimas bažnyčiose turi ne vien tik šį pagrindą: 
jų yra daugiau ir vertingesnių už šį. Tiesa, kar- 
tais tendencijos apginti kurią kalbą ar kitokius 
savus pasireiškimus bažnyčioje neranda laukia- 
mo atgarsio ar pritarimo Bažnyčios vadovybėje, 
jeigu tos tendencijos kyla ne iš religinio, o vien 
tik iš politinio pagrindo. Tačiau kada teisingų 
tendencijų atveju dvasininkai atsistoja ne tikin- 
čiųjų, o valstybės — visų vienodintojos — pu- 
sėje, tada jie neatitinka Bažnyčios minties ir 
dvasios. 

Kalbų pagrindu skirtingos parapijos leidžia- 
mos tam, kad tikintieji galėtų būti religiniu at- 
svilgiu aptarnauti sava kalba visur ten, kur pa- 
gal liturgijos reikalavimus nėra privaloma loty- 
nų kalba; kad tokiose bažnyčiose tikintieji ne 
vien privačiai, o ir viešai galėtų melstis sava 
kalba; kad religijos būtų mokoma, pamokslai sa- 
komi sava kalba; kad jie ten galėtų išsaugoti ir 
ugdyti savo tautinius religinius papročius, savo 
tautines religines tradicijas, religinę kultūrą, 
kiek visa tai yra sudernama su bendraisiais ir 
vietiniais Bažnyčios reikalavimais. 

Kas nori tokiai parapijai priklausyti, nėra 
būtina įrodyti savo tautinę kilmę: pakanka to, 
kad jis nori būti religiniuos dalykuos patarnau- 
tas ana kalba. Iš kitos pusės nėra prievolės pri- 
klausyti savos kalbos parapijai: kas nenori jai 
priklausyti, tas gali priklausyti teritorinei para- 
pijai. Savos kalbos parapija ir bažnyčia yra pri- 
vilegija: ji teikiama tik jos norintiems. 

Tokia prasme suprastos savos kalbos parapi- 
jos ir bažnyčios turi tam tikrą neliečiamybę. Ka- 
none 216 $ 4 sakoma, kad tokioj parapijoj, kartą 
įsteigus, negalima nieko keisti, neatsiklausus. 
Šventojo Sosto. Taigi nei kunigai savo nuožiūra, 
nei parapijiečiai savo nusitarimu neturi teisės 
ten daryti jiems patinkančių pakeitimų. Savos: 
kalbos parapijos ir bažnyčios leidžiamos ne tam, 
kad tokiomis jos tik vadintųsi, o kad iš tikro to- 
kios būtų. 

Kas tautiško tokiose parapijose ir bažnyčiose 
gali būti? 

Jos pirmoje eilėje yra tam, kad jose tikin- 
tieji galetų sava kalba girdėti Dievo žodį, kad jų 
vaikai religijos tiesų ten galėtų išmokti sava tėvų 
kalba, kad ten tikintieji sava kalba galėtų atlikti 
išpažinti, gauti kitus religinius patarnavimus, 
kad ten galėtų sava kalba išmokti jiems deramų 
liturginių dalykų, maldų, giesmių ir t. t. Tose pa- 
rezpijose sava kalba turėtų būti daromi įvairūs 
skelbimai, leidžiamas parapijos biuletenis. Sava 
kalba turėtų būti laikomos visos pridedamos pa- 
maldos, kurioms neprivaloma liturginė — mūsų 
liturgijoje lotynų kalba. 

Mes, lietuviai, galime teisingai pasidžiaugti, 
kad turime nemaža gražių pridedamųjų pamal- 

dų, kurias galime atlikti sava kalba. Daug jų yra 
labai prasmingų, gražių ir visomis išgalėmis pa- 
laikytinų, kad ir jaunosios kartos jų nepamirš- 
tų ir nuo jų neatprastų. Mūsų bažnyčiose jau vi- 
suotinai priimta įžanga į šventas mišias giesmė 
“Pulkim ant kelių" yra tokis mūsų vienų perlas, 
kurio neturi jokia kita tauta. Kiekvienas kita- 
tautis, kurs tą giesmę pažįsta, susižavi ir jos tu- 
riniu ir jos melodija. Kas svetimas nors kartą 
matė vaizdą, kaip lietuvių bažnyčiose, užgiedo- 
jus tą giesmę, visa minia klaupia, kur kas sto- 
vėjo, ir visi kartu gieda, tas įsigyto įspūdžio ne- 
gali pamiršti. 

O ar daug pasaulyje galima sutikti tokių gra- 
žių gegužinių Marijos garbei pamaldų, kaip lie- 
tuvių bažnyčiose? Karui pasibaigus, 1945 metų 
gegužyje lietuvių kolonija Regensburge kas va- 
karas rinkdavosi į kliauzūrinių vienuolių klari- 
sių bažnyčią gegužinėms pamaldoms. Broniaus 
Budriūno vadovaujami, mūsų žmonės tikrai gra- 
žiai pagiedodavo. I pamaldas ateidavo ne tik pa- 
čios ano vienuolyno vienuolės, bet ir nemaža pa- 
sauliečių kitataučių. Vieną kartą po pamaldų 
išėjus iš bažnyčios, prie gen. St. Raštikio ir ma- 
nęs priėjo sena ponia ir pasisakė esanti pran- 
cūzė, pažįstanti daug kraštų ir tautų. Regens- 
burge kas vakaras ji ateinanti į mūsų gegužines 
pamaldas. nes tokio jautraus sutartinio minios 
giedojimo ji niekur negirdėjusi. Nors mūsų mal- 
dos žodžių ir nesuprantanti, bet mūsų besiklau- 
svdama ji jautriai pagarbinanti Švenčiausią Ma- 
riją kartu su mumis. 

Jeigu kitos tautos kada ir turėjo, tai pamiršo 
ta gražų būdą eiti Kryžiaus Kelius, kaip jie eina- 
mi Lietuvos bažnyčiose: kryžiaus vedama, gie- 
danti ir kartu besimeldžianti minia. Mūsų žmo- 
nės taip sutartinai gražiai šias pamaldas atlik- 
davo ir niekeno nevadovaujami, be kunigo. 

Yra buvę nemaža kitataučių, kurie gavėnios 
metu kiekvieną sekmadienį su pasigėrėjimu prie 
radijo klausydavo iš Kauno bazilikos transliuo- 
jamų Kristaus ir Marijos skausmų apraudojimo 
— graudžių verksmų. Žodžių jie nesuprasdavo, 
tačiau didžiulės minios sutartinai giedama grau- 
džių raudų melodija ir be žodžių jiems padėdavo 
išgyventi gavėnios nuotaiką. 

Ne tik savam krašte, bet ir svetur gyvenan- 
tiems lietuviams tas gražias religines praktikas 
ir tradicijas užmiršti, bažnyčiose žmones nuo jų 
atpratinti, atšaldyti būtų nemažas nusikaltimas 
ne tik savo tautos religinei kūrybai, bet iš viso 
žmonių religingumui. 

Mūsų tautoje liko gyvos ir žmonių labai mė- 
giamos ir kitos religinės liturginės praktikos, 
kaip antai, Kryžiaus (maldavimų) dienų ir kito- 
kios procesijos, metiniai laukų, namų, javų sė- 
jai sėklų palaiminimai ir t. t. Tos visos praktikos 
yra tikrai liturginės ir gražiaprasmės. Bažnyčia 
jas sukūrė, kad tikintieji jomis naudotųsi. Ne 
tie gerai daro, kurie patys jas pamiršta ir žmones 
nuo jų atpratina, bet tie, kurie jas žmonėms pri- 
mena, išaiškina jų prasmę ir stengiasi jas palai- 

kyti. Savo liturginiu gyvenimu mūsų Bažnyčia 
nei nori nei nemano suskursti. Ji stengiasi kles- 
tėti, augti ne vien tik sielų skaičiumi, bet ir vi- 
somis religinio gyvenimo apraiškomis. Dėl to tad 
Bažnyčia nedraudžia tautoms susikurti ir naujų 
religinių papročių, jeigu jie neprieštarauja ben- 
driems Bažnyčios reikalavimams ir gryno tikė- 
jimo dvasiai. 

Protestantizmo ir kitokių atskalų žiauriai per- 
sekiojami, kai kurių kraštų katalikai buvo pri- 
versti atsižadėti daugelio viršinių apraiškų jų re- 
lisiniam gyvenime. Ilgainiui tuos gal kada ir la- 
bai gražius savus religinius papročius jie visai 
pamiršo Dėl to kai kurių tautų ir išeivija kituose 
kraštuose religinio gyvenimo viršinėmis apraiš- 
komis labai neturtinga. Iš savų tėvynių jų ne- 
atsiuešė, o svetur iš kitų tautybių katalikų taip 
pat nepasisavino. Nepasisavino svarbiausia gal 
dėl to, kad anos religiniais papročiais turtinges- 
nės tautybės svetimuose kraštuose vėliau atsi- 
rado. Anie anksčiau ten atvykusieji yra linkę 
laukti, kad vėliau atvykusios tautybės prie jų 
prisiderintų, net nepagalvodami, jog tas priside- 
rinimas reikštų girtinų ir palaikytinų dalykų at- 
sižadėjimą. lr anuose, kadaise katalikybei praras- 
tuose kraštuose, pastaruoju laiku atsigaunant ka- 
talikybei, pamažu vėl atgyja ir grįžta gyveni- 
man anos seniai pamirštos religinės praktikos ir 
tradicijos. Tačiau savo apraiškomis katalikybė 
dar vis lieka skurdi anų tautų išeivijoje. Bažny- 
čia labai džiaugsis, kada ir jų liturginis gyveni- 
mas vėl atsigaus ir praturtės. O kol kas reikia 
suprasti, kad šiuo atžvilgiu turtingesniesiems ne- 
reikia būti nusiteikusiems naikinti ir pamiršti 
tai, kas anuose yra gražaus ir girtino. Svetur at- 
sidūrę lietuviai katalikai turėtų giliai priimti, 
kaip savo natūralią ir katalikišką pareigą, visas 
anas gražias mūsų tautos liturgines praktikas ir 
tradicijas, jas palaikyti, perduoti jaunesnėms 
kartoms, o pagal išgales ir kitataučiams. Tai yra 
daugiau, negu vien tik tautinis turtas: tai yra 
religinis turtas, kuriam svetur leisti sunykti būtų 
nuostolis ir mūsų savai ir bendrai religinei kul- 
tūrai. 

Savos kalbos parapijose ir jų bažnyčiose vie- 
tos gali rasti ne tik sava kalba, savi religiniai, li- 
turginiai papročiai, bet ir visokios kitos religinės 
savos kultūros apraiškos. Čia gali rasti vietos 
tautiniai architektūriniai stiliai ir jų motyvai. 
Nors Bažnyčia nepritaria menui, kuris maldos 
namuose nesiderintų su religine dvasia, tačiau 
tai, kas iki šiol bažnyčių išorėje ir jų viduje rado 
sau vietos, parodo, kokios plačios to dėsnio ri- 
bos. Toliau net neieškant, pakanka pažinti, kaip 
tas dėsnis yra suprastas pačių popiežių globoje 
kurtuose maldos namuose. Tiesa, mes lietuviai 
iki šiol taip kaip neturime kokio nors būdingo 
savo architektūrinio bažnyčių stiliaus. Tačiau 
tai nereiškia, kad tokio ir būti negali. Tie, kurie 
šioje srityje ką nors naujo sukurs, padarys nau- 
Ją gerą darbą. Lietuvoje 1942 metais buvo ap- 
robuotas naujas būdingas projektas numatytai 

pastatyti bažnyčiai Šiauliuose. Laikas neleido 
projekio realizuoti. Bene pagal tą patį projektą 
buvo numatyta pastatyti E. St. Louis lietuvių pa- 
rapijoje koplyčią šv. Marijos Šiluviškės garbei. 
Būtų labai pageidautina, kad panašių lietuviškų 
bandymų atsirastų daugiau. Garbingo atminimo 
vysk. Antanas Karosas ragindavo atkreipti dė- 
mesio į Vilniaus krašto bažnyčių architektūri- 
nius niuansus, ypatingai į jų bokštus. Anot jo, 
ten iš seno palikę kažkas originalaus, kad vien 
iš bažnyčių bokštų esą galima atspėti, kada iš 
Lenkijos av Rusijos peržengi seną Lietuvos sie- 
ną. Nesu tų bažnyčių matęs. Architektų būtų pa- 
reiga ištirti, ar ten buvo kas savo lietuviško. To- 
kie savi architektūriniai užsimojimai galimi ne 
vien savoje tėvynėje. Jie galimi ir pageidautini 
visur, kur lietuviai gyvena ir kuria savus maldos 
namus. Sava tautine kūryba galima praturtinti 
ir kitus kraštus, juose paliekant lietuvių buvimo 
paminklus. 

Daug vietos ir visokių galimybių tautiniam 
religiniam menui teikia bažnyčių vidus. Ypatin- 
gai tremtyje lietuviai šias galimybes yra girti- 
nai panaudoję, savose maldos patalpose kurda- 
mi lietuviško meno altorius, paveikslus, kryžius 
ir t t. Kaip pačių maldos namų, taip ir altorių 
statyboje tautinis menas gali rasti sau garbingos 
vietos, ir Bažnyčia nemano tos srities bandymų 
varžyti. Juk ir tai, ką vadiname klasiniais bažny- 
tiniais stiliais, yra ne kas kita, kaip vienos ar ki- 
tos tautos savas menas. Dar daugiau randa sau 
etos tautinis religinis menas tapyboje, skulp- 
tūroje. Čia sau vietos randa tautinė meno tema- 
tika, ne tik stiliai. Kaip matome pačios Romos 
bažnyčiose, neišskiriant net didžiųjų bazilikų, ta- 
pybos ir skulptūros siužetai gali būti ne vien 
bibliniai. bet ir plačia prasme Bažnyčios gyve- 
nimo epizodai. Todėl nebūtų nieko netinkamo, 
jeigu lietuvių maldos namuose rastų sau vietos 
pavaizdavimai Lietuvos krikšto, brevijoriuje mi- 
nimo šv. Kazimiero stebuklo lietuviams mūšyje 
su maskoliais, Kražių skerdynių, kovų už lietu- 
višką maldaknygę, Lietuvos tikinčiųjų kančios 
Rusijos ir Vokietijos kacetuose (nakties metu, 
tarpo lavonų pasislėpus, kunigų laikomos šv. mi- 
šios, klausomos išpažintys, broliška vienų ki- 
tiems pagalba ir t. t.), lietuvių kovos už kryžių 
mokyklose. ligoninėse, NKVD kontrolė lankan- 
čiųju bažnyčias ir visa daugybė įvairiausių epi- 
zodų iš mūsų tautiečių kovų už savo tikėjimą, už 
savo šeimą, už savo židinius. Kiekvieno atmintis 
ir laki menininko vaizduotė tokių temų vaizdais 
galėtų mūsų maldų namus paversti tokiomis 
šventovėmis, kurių ne tik kad originalumu ne- 
prilygtų kitų tautų maldų namai, bet mums pa- 
tiems tai būtų gyvi priminimai tokios praeities, 
iš kurios tikrai semtume neišsenkančią stiprybę, 
ištikimybę tiems dalykams. kuriems mūsų kan- 
kiniai ir kovotojai taip didžiadvasiškai aukojosi. 

Girtinas paprotys Jungtinių Valstybių, Kana- 
dos ir kitų kraštų lietuviuose savus maldos na- 
mus, savas parapijas pavadinti savos tėvynės 

Lietuvos šventųjų globėjų, savos tėvynės švento- 
vių vardais. Iki šiol pasigedau tik niekur nera- 
dęs Šv. Marijos Šiluviškės vardo. Tačiau ir tas 
vardas jau bene rado sau deramą vietą kun. M. 
Daumanto rūpesčiu Girardville, Pa. lietuvių pa- 
rapijos maldos namuose. O tai yra viena iš auten- 
tiškiausių šventovių pasaulyje, Marijos apsireiš- 
kimo autentiškumu nemažesnės vertės už Lur- 
dą. Fatima, o amžiumi toli viršijanti ir tas gar- 
siąsias šventoves. Ir mūsų tautos dvasiai ta šven- 
tovė iki šio! turėjo lemiančios reikšmės. 

Kas turi pareigos lietuvių bažnyčiose išlai- 
kyti mūsų gražias ir vertingas religines tradici- 
jas, savus pamaldumo būdus, padėti tinkamai pa- 
sireikšti įvairių sričių savai religinei kūrybai? 
Suprantama, kad pirmoje eilėje tai turi rūpėti 
kunigams, aptarnaujantiems lietuviškas parapi- 
jas ir bažnyčias. Tai nėra jokia malonė, o yra 
teisė, kad savoje bažnyčioje ir sava kalba, ir savi 
religiniai papročiai, ir savas religinis menas 
jaustųsi ne kampininkai, o savi savuose namuose. 
Kaip buvo sakyta, savos kalbos parapija ir jos 
bažnyčia yra tikintiesiems teikiama privilegija, 
jiems teikiama Bažnyčios vyriausio autoriteto. 
Te privilegiją ne tik panaikinti, bet ką nors joje 
pakeisti tas autoritetas yra sau rezervavęs. To- 
dėl kas nors kitas savo užmačiais, pagal savo 
skonį negali tos privilegijos nei naikinti, nei 
keisti nei siaurinti. Ta privilegija suteikiama ne 
keliems asmenims, ne vienai kartai, o pastoviai 
ir visiems tos tautybės žmonėms. Kas nenori ta 


privilegija naudotis — ar tai būtų kunigai ar 
pasauliečiai — tie turi nevaržomą laisvę pereiti 


į kitą parapiją ir bažnyčią, bet neturi teisės tos 
privilegijos naikinti ar siaurinti toje parapijoje 
ir bažnyčioje, kuri tam skirta. 

Tačiau nepakanka vien tik kunigų savose pa- 
rapijose ir bažnyčiose išlaikyti savai kalbai, sa- 
vai religinei kultūrai. Patys save patyrinėję at- 
rasime, kad savą religinę kūrybą pamilome, jos 
išmokome ir prie jos pripratome daugiau savo 
gimtoje šeimoje, negu savoje bažnyčioje. Kurie 
iš mūsų augo aplinkoje, kur anos savos religi- 
nės tradicijos nebuvo branginamos, tie jų nei 
patys nepamilo nei savo vaikų jų neišmokė. At- 
sidūrę tam tikrose aplinkybėse, jie gal ir norėtų, 
kad jų vaikai anas tradicijas daugiau vertintų, 
tačiau jų pageidavimas sunkiai realizuojamas, nes 
jų vaikai augdami su tuo nesusigyveno, prie to 
nepriprato, to nepamilo. Ir toliau taip bus. Anos 
tautinės religinės kūrybos meilei palaikyti baž- 
nyčia bus gera pagelbininkė tiems, kurie patys 
rūpinsis ir stengsis savoje šeimoje tą meilę ug- 
dyti. Šeimoje reikia išmokti mylėti tai, ką gali 
rasti bažnyčioje. Bažnyčios parama efektyvi yra 
tik tada, jeigu bažnyčios ir šeimos dvasia su- 
tampa, jeigu vienoje ir antroje bus ta pati pa- 
garba ir meilė tiems patiems dalykams. Kas 
nebus šeimoje vertinama, tos šeimos nariai ir 
bažnyčiose to vargiai pasiges. Yra faktų, kad 
bažnyčioje ar kitur Žmogus išmoksta mylėti ir 


tai, kas šeimoje nevertinama, tačiau tie faktai 
yra išimtys, apie kurias čia ir kalbėti nėra di- 
delės prasmės. 

“Nesu buvęs Lietuvoje, tačiau mano mama 
apie Lietuvą man visą laiką daug pasakojo. Kaip 
aš galiu savo tėvų krašto kalbos nemokėti ir to 
krašto nepažinti!“ (Charles Freeman. “Darbi- 
Dinkos "hra 621950). 

Taip išsireiškė Amerikoje gimęs, dabar gy- 
venąs Bostone, gerai lietuviškai kalbąs iš Lie- 
tuvos atvykusių žydų šeimos sūnus. Šie žodžiai 
yra verti mūsų visų dėmesio. Pirmoje vietoje 
verti dėmesio tų, kurie Lietuvoje gimę patys iš 
jos išvyko, ar nelaimių buvo išblokšti. Kaip reik- 
tų jaustis, palyginus save su senuke Freeman ir 
jos sūnumi, tiems lietuviams, kurių vaikai, gimę 
Lietuvoje ar kad ir svetur, pamirštų savo kalbą, 
prarastų lietuvišką dvasią. 

Tie žodžiai verti ir svetur gimusių lietuvių 
dėmesio. Jeigu sakoma, kad svetimos kalbos iš- 
mokti yra turtas, tai tuo didesnis turtas yra sa- 
va kalba. O mūsų lietuviškoji kalba yra garbin- 
ga savo senumu, labai turtinga savo žodžių ir 
išsireiškimų gausumu, yra viena iš skambiausių 
kalbų. Kaip buvo minėta, lietuviai turi gražių 
būdų sava kalba pagarbinti Dievą, Šv. Mariją, 
kokių neturi jokia kita kalba, arba jei gal ir tu- 
rėjo, tai jau seniai pamiršo. 

O visiems lietuviams, kur kuris bebūtų, ypa- 
tingai katalikams, verta suprasti dar vieną sa- 
vos kalbos ir savų religinių papročių mokėjimo 
motyvą. Juk ateis laikas, gal jis ir visai netoli, 
kad Lietuva vėl bus laisva. Medžiagiškai ir dva- 
siškai nukankinta ir nuniokota mūsų tauta šauk- 
sis svetur esančių lietuvių ypatingai dvasinės pa- 
ramos: šauksis kunigų, vienuolių ir kitų idealis- 
tų darbo vėl atgaivinti ir išugdyti persekiojimų 
apnaikintai lietuvių tautos katalikybei. Kas tada 
bus gyvas, tų bus pareiga tą katalikybę atgai- 
vinti visame jos grožio pilnume, kokia ji buvo 
lietuvių tautoje iš seno. Kas save laiko lietuviu, 
tas negalės būti anam šauksmui abejingas. Jeigu 
neatsilieps lietuviai, jų vietą užims idealistai 
kitataučiai. O būtų visai tautai negarbė, jeigu 
kitataučiai būtų jautresni už mūsų tautos vaikus 
tos tautos reikalui. Nera ko bijoti: pakankamas 
lietuvių tautos vaikų skaičius ir šauksmą išgirs, 
ir reikalą supras, ir idealizmo jiems pakaks pa- 
dšti tautos dvasiai atsikelti. Tačiau tas darbas 


reikalaus tinkamai pasiruošusių žmonių. Pirmoje 
eilėje tie žmonės turės gerai mokėti kalbą. Jau 
dabar turime atsiminti, kad yra daug idealistų, 
nepriklausančių anoms šiandien kenčiančioms 
tautoms, kurie ir kalbos mokosi ir kitais būdais 
ruošiasi būsimam darbui anuose dabar kenčian- 
čiuose kraštuose. Tad ir lietuviai idealistai anam 
ateitios darbui turi jau dabar ruoštis. Svetimuo- 
se kraštuose tokiam pasiruošimui dėkingiausia 
vieta yra lietuviška parapija su savo bažnyčia. 
Čia galima įprasti gražiai lietuviškai pasakyti pa- 
mokslus, lietuviškai mokyti katekizmo, lietuviš- 
kai klausyti išpažinčių, išmokti lietuviškų gies- 
mių, susipažinti ir apsiprasti su Lietuvoje mė- 
giamomis įvairiomis pridedamomis pamaldomis, 
religiniais papročiais ir t, t. Jeigu Romoje, Pran- 
cūzijoje, Ispanijoje, Amerikoje, Kanadoje yra 
steigiamos specialios seminarijos, specialūs vie- 
nuolynai. kuriuose idealistai galėtų mokytis kal- 
bos ir papročių tų šiandien persekiojamų tautų, 
jų kalbomis sakyti pamokslus, mokyti katekiz- 
mo, tai tuo labiau laikas yra Mums, lietuviams, 
tokiomis mokyklomis padaryti savas pavapijines 
bažnyčias, savas parapijines ir kitokias mokyklas, 
savus vienuolynus. Visa širdimi reikia linkėti 
Dievo šviesos, kad šį reikalą visi suprastume tin- 
kamai ir ne per vėlai. Jis yra pakankamai ak- 
tualus jau dabar. Tas pasiruošimo darbas nesun- 
kiai įmanomas. Ir mūsų senoje išeivijoje ir iš jos 
svetur gimusiose kartose lietuviška dvasia ir kal- 
ba dar nėra mirę. Nauja tremties lietuvių banga 
tą dvasią ir kalbos meilę daug kur sustiprins. 
Reikia tik šiek tiek pastangų, o daug kur vien tik 
gerc noro, vienur palaikyti tai, kas gražiai iki 
šiol yra išlaikyta, kitur susilpnėjusią dvasią ir- 
primiršta kalbą pastiprinti, kitur gal jau ir ap- 
mirusią atgaivinti. Tačiau tai nepalyginamai 
lengvesni dalykai, negu svetimiems pradėti mo- 
kytis iki tol negirdėtos, nemokėtos kalbos, ne- 
pažintų papročių. 

Kur pasaulyje kiek mūsų bebūtų, kur tik tu- 
rime savas lietuviškas parapijas ir bažnyčias, sa- 
vas lietuviškas mokyklas, lietuviškus vienuoly- 
nus, visur supraskime ir įvertinkime Bažnyčios 
motiniškos širdies teikiamą privilegiją ir skirki- 
me jose savai lietuviškai kalbai, savai religinei 
dvasiai, savoms religinėms praktikoms ir saviems 
religiniams papročiams tą vietą, kurią jiems lei- 
džia pati visų mūsų motina Katalikų Bažnyčia. 

Likimo kūdiki, gal dešimt metų jau tave pažįstu žemėj, apglobtoj tylos, 
Ir visados pirmiausia man pasivaidena tavasai paveikslas, 
Kai besibaigiant nakčiai, aiškiaregis aš budžiu 
Ir, dvasioje lydėdams kurtų Kosmoso skriejimą, 
Ūmai aš pajuntu, kaip griūva visata manin, lyg traukiama dienų visųjų tuštumos. 
Tada esu kaip upėj suliepsnojęs daiktas vasaros nakčia, 
O saulės raktai esti mano rankoje, kuri Tikroves atrakina, atsispindinčias iš 
[gyvenimo rūkų. 
Ir iš tiesų, pakaktų vieno mano žodžio, kad anoj tikros būties šaly, kur daugelį 
[turiu žvalių tarnų, 
Išvysčiau visiškai kitus pavidalus nei tu, 
O atminimams čia nuo vieškelio pakeltas akmenėli! 
Bet ar nužemintai tavęs aš nemylėjau trumputėlėje dienų eigoj? 
Netrukus išeinu. O perplėšta širdie, 
Į miesto purvą numesta, į žvarblą, lietus ir naktis! 
Buvai prijunkus prie manęs — ir vėl žiema tau gresia! 
Klausykis mano žodžių tau: plačiai atverki tą kažkokį ženklą tavyje, kurio net 
[tujen nepažįsti, 
Ir norint kažin kas ištiktų, stenkis savo smulkučiukėj atminty išsaugoti, 
Ką tau byloja tas, kuris ilgoj, sausros nuniokotoj kartybių vasaroj subrendo su dilge: 
Pluščk! 
Negundyki baisaus būties karaliaus — 
Pasaulio vieškeliuose nenumaldomam judėjime dievaičio — stabo, trinkančio 
[vežėčiose. 
Pluščk, vaikeli! Nes, tokia gležna, esi ilgai gyvatai pasmerkta, 
Ir ašai nenorččiau pasitraukt iš šių kurtinančių galerų 
Su tuo gailiu vaizdu, kuo tujen vieną dieną būsi: 
Maža mergytė, taip staiga pavirtus mažutė sene, 
žilais, apkartusiais plaukais, su skarele, kažkur juodam, apgaižusiame priemiesty, 
Ar vieniša ant plausto upėj, su šiurpia našta ant strėnų, 
Sesuo drėgnųjų akmenų ir didelių, belapių medžių! 
Tu pagailek manęs! Juk žiauriai pasigesi, Kai nebus manęs: 
Jau amžinai budėsiu vienoje iš dviejų Karalysčių, nežinau katroj — 
Bijausi, kad tamsybėse, nes manyje kažkas rusena pasmerkta, žema ugnim. 
Kalbu aš tau, skurdžių dienų žvirbluiti: būsi vieniša šioj atšiaurioj gyvatoj, 
Tarytumei ana visų taip pamiršta, raudona bei žalia liktarna palei Seną, 
Kai brėkšta apsiblaususi, šykšti diena. 
Aš nežinau, kas jau nužudė mano šlykščią širdį, 
Bet mirdama, jinai užuojautą paliko mano kaulams — gūdžią savo karalystę. Kūdiki! 
šio sielvarto tu niekam neišreikši — tai negalia, nakčia ištikus žmogų. 
Kentčk, visažinė ir nebyli, kentėk su pamatų uolom tamsos pelėsiuos. 
Aš aiškiai išmanau, kad kenčia mumyse Jisai — 
Jo vardas slaptas: Atidalytasai nuo Paties savęs: 
tr kai galop jau bus pranykus šio gyvenimo naktis be žiedo ir be veidrodžio ir be 
[kanklių, 
Giesmė kerštūnė, visų vaikystės lūkesčių giesmė suduš mumyse, 
Kaip suklegėjus paukščiams skilsta begalinis rytmečio kristalas 
Rasotam slėny. 
Aš visa tai žinau. Vienok ano skurdaus paveikslo — vienišoje ateity tavos būties 
Aš negaliu pakelti. Tai lyg siaubo apimtas vabzdys many, 
Tai vabzdžio rėksmas mano sieloj, 
Po pelenais širdies. 


išvertė ANTANAS VAIčIULAITIS 


DIDYSIS AITVARAS 


PABIROS APIE BALĮ SRUOGĄ STUTTHOFE! 


DLA VS VITA 


Gadynę smurto ir kančios 
Gaivink, žemele Lietuvos, 
Galia liepsnojančios dainos 
B. Sruogos trieilis, parašytas 


1944. I. 5 vienam jo aitvarų 


Be Balio Sruogos, ryškesnių talentų mūsų tar- 
pe gal ir nebuvo. Bet susirado keletas valdančių 
plunksną. Iš jų niekas nebūtų drįsęs burtis apie 
Sruoginį, kaip mes jį vadinome, jeigu jis pats ne- 
būtų to panorėjęs. Jam reikėjo mažo artimesnių- 
ju būrio, nes platesnėje draugų grupėje jis nega- 
lėjo rasti atgarsio nei savo kūrybiniu pasauliu, 
nei galvosena. Buvęs nuolatos su jaunesniais 
žmonėmis Kaune ir Vilniuje, Sruoga turėjo šito 
pasigesti ir čia, ypač pagerėjus mūsų sąlygoms. Ir 
kai kitas jo kolega — profesorius Vladas Jurgu- 
tis — emė telkti draugus mokslui, Sruoga panoro 
juos burti menui. 

Pirmosios pažintys 

Pradžioj Sruoga jautėsi visai vienas. Neieško- 
jo bičiulių, su niekuo nesikalbėjo, net, sakytum, 
vengė kitų. Ir kiti, tai pastebėję, nedrįso jo kal- 
binti. Grįžęs iš darbo, tuoj eidavo į lovą, užsi- 
traukdavo anklode, nusigręždavo į sieną. Gal no- 
rėjo ilsėtis, o gal būti vienas, niekieno nekalbi- 
namas. 

Jo lova buvo vienaaukštė, kertėj prie lango. 
Ta kertė buvo gerai matoma iš antrojo mano lo- 
vos aukšto. Nejučiomis pastebėdavai, kad jis ne- 
miega, vartosi, pakelia galvą. 

Tuo metu vakarais mes melsdavomės. Many- 
davau, kad Sruoga iš viso maldos nevertino. Dėl 
to buvo nelauktas dalykas, kai jis kartą pakilo 10- 
voj, atsisėdo, uždengė rankomis veidą ir prabuvo 
visą maldos laiką kaip kiti. Kartais, maldai pa- 
sibaigus, jis dar ilgiau prasėdėdavo, taip rankom 
užsidengęs veidą. 

Vieną rytą jis priėjo ir, spausdamas man ran- 
ką, padėkojo už skaitomas maldas. 

— Jos nuoširdžios, paprastos, artimos poezi- 
jai. Sveikinu! Jei tokios maldos būtų mūsų baž- 
nyčiose, mielai į jas eičiau. 

Pasakė, keletą kartų nervingai papurtė man 
ranką, nusisuko ir nuėjo. 

Po kokios savaitės Vytautas Stanevičius man 
pasakojo: 

— Sruoga patenkintas tavo maldomis. Jis no- 
rėtų su tavim arčiau susipažinti. Gal turi ką pa- 
skaityti, — susimestume prie jo lovos ir po to 
pasikalbėtume. 4 

Mačiau, kad Stonys (taip mes sutrumpinom 


——į 


DES spausdinamos kacetinių pergyvenimų knygos. 


Stanevičių ) pradėjo lankytis Sruogos kertėn, kal- 
binti Ji, kažką jam pasakoti. Gal jie buvo pa- 
žįstami iš Lietuvos, o gal Sruogai patiko atviras 
ir drąsus Stonio charakteris. Man šito stigo. Net 
po ano komplimento nedrįsau pats prie jo pri- 
eiti ir kalbinti. 

Vieną vakarą Jonas Rimošius (taip vadi- 
nom Rimašauską) turėjo skaityti keletui draugų 
savo sukurtą vaizdelį. Stonys pakvietė prie Sruo- 
gos lovos ir mane. Profesorius buvo, palyginti, 
geroj nuotaikoj. Vertino Rimošiaus kūrinėlį, pa- 
darė ta proga įdomių pastabų apskritai apie kū- 
rybą. Visi klausytojai buvo patenkinti, visų akys 
ir dėmesys kažkaip ėmė gręžtis į Sruogą. Kaž- 
kas pasiūlė, kad kita proga panašiam pasikalbė- 
jimui paruoščiau ką nors paskaityti ašai. 

Mano rašinėlis buvo apie spalvų simboliką. Dėl 
jo pasisakė keletas draugų, po to ir Sruoga. Pro- 
fesorius, be kitko, nesutiko su mano pateikta rū- 
tos simbolika. Rūta nesanti nekaltumo ženklas, 
bet vaistas, pašalinąs kaltumo žymes. Tokia 
esanti rūtos prasmė ir rusų literatūroje. Ban- 
džiau nesutikti, nes mūsų liaudies dainos težino 
rūtą, kaip nekaltumo, skaistumo simbolį. Sruoga 
įrodinėjo toliau, ir šį kartą pastebėjau, kad jo 
tonas pasidarė kietokas. 

Maniau, kad mano santykiai su Sruoga visai 
nutruks. Tačiau buvau ramus, nė vienų žodžiu 
ar veiksmu neparodžiau, kad būčiau juo nepa- 
tenkintas. Priešingai, kai jis turėjo kartą paskai- 
tėlę apie religines rusų legendas, aš, sužavėtas, 
ji nuoširdžiai pasveikinau. 

Maldas skaičiau vakarais ir toliau, o Sruoga 
kartais pakildavo lovoje, kartais — ne. Vieną 
pavakarę atsitiktinai susėdome abu palangėje, ir 
jis vėl prisiminė maldas: 

— Jas reiktų kiek pataisyti. Yra stilistiškai 
netikslių vietų. Duok man savo užrašėlius, aš 
pataisysiu. 

Jis išbraukinėjo visas konkretybes, žodžius 
“taigi", “bet'' ir grąžindamas pasakė: 

— Poezijoj ir poetinėj maldoj tie dalykai ne- 
tinka! 

Jis buvo vėl malonus. Pirmas susikirtimas dėl 
rūtos atrodė pamirštas. Tačiau ieškoti artimes- 
nės bendrystės ir toliau nedrįsau. Sruogos ir ma- 
no tarpininkas buvo Stonys. Kartą jis vėl ėmė 
man dėstyti, esą, Sruoga manąs, kad man reikią 
rašyti poeziją, bent tas pačias maldas eiliuoti. 
Nusitempė mane prie Sruogos lovos ir pradėjo ta 
tema kalbėti. 

— Rašyk eiles, — pradėjo profesorius. — turi 
stilių, valdai žodį. Bandyk! Parašęs atnešk man— 
peržiūrėsiu. 

Norėjau parodyti, kad jo pageidavimų nenie- 
kinu. Ėmiau bandyti. Pirmiausia eiliavau maldas, 
tačiau ir kituose bandymuose religinis mano pa- 
saulis neišvengiamai reiškėsi. Pradžioj Sruoga į 
turinį nekreipė daug dėmesio — jam rūpėjo for- 
ma, žodis. Vienu kitu kūrinėliu buvo patenkin- 
tas, sveikino ir toliau skatino rašyti. Vėliau jis 
Stoniui pasakė: 

— Ylos poezija perdaug kunigiška. 

Kita proga pats pastebėjo: 

— Ieškok naujų temų! 

Suvedęs šias dvi pastabas, galvojau, kad Sruo- 
gai nepatinka religinė tematika. Po kiek laiko 
įsitikinau, kad ne tai jam rūpėjo. Naujose temose 
jis tikėjosi išgauti ir naujų formų. Religinė te- 
matika jam nebuvo svetima, nes vėliau jis prisi- 
spyręs ėmė mane įtikinėti: 

— Rašyk religines legendas. Mūsų literatū- 
roje nebandyta sritis. Tau ji bus artimesnė, kaip 
kam kitam. 

Rašyti nebuvo lengva. Pavargusiose smege- 
nyse vis dar buvo minčių chaosas. Be to, stigo 
popierio, vietos kur atsisėsti ir pakenčiamos ra- 
mybės susitelkti. Tik kai pradėjome atsigauti, 
kai apsipratom su aplinka, rašymas davė džiaugs- 
mo, nešė išsivadavimą iš esamos klaikumos. Man 
buvo graži proga bendrauti su plunksnos drau- 
gais, 0 ypač su Sruoga. 


Aitvarų klubas 


"Sruogos pradėti pasikalbėjimai ir kūrinių pa- 
skaitymai senoje stovykloje tampriau nesujungė 
rašančiųjų. Sruoga tai juto ir ieškojo kokios nors 
konkretesnės jungties. Buvo sugalvojęs kurti 
savotišką teatrą “Stutthof Totus", kuris impro- 
vizuotų įvairias vakaro programas, humorą, far- 
sus, kupletus. Pats būtų juos kūręs ir kitus įtrau- 
kęs. Tik reikėjo techniško organizatoriaus, ir to- 
kiu jis buvo numatęs linksmą žmogų Joną Kati- 
nauską, buvusį “Dainos" kino direktorių Kaune. 
Sruoga dėjo į ji daug vilčių, kalbino, kurstė, bet 
šis nesiėmė net pradėti. Jonukui stigo, bent šioj 
srity, iniciatyvos ir kūrybiškumo. Taip šis planas 
buvo palaidotas. 

Naujoje stovykloje Sruoga planavo kažką 
nauja ir tarėsi su Stoniu. Netrukus, Sruogos pa- 
vestas, Stonys eme verbuoti narius į vadinamąjį 
aitvarų klubą. Jį turėjo sudaryti septyni žmonės, 
nes šis skaičius esąs “aitvariškai pašvęstas". Kas 
tie Žmonės, iš pradžių turėjo būti neskelbiama, 
bet reikėjo suprasti — visi, kurie valdo plunksną. 
Be Sruogos, aišku, turėjo būti Mackonis, Vilniaus 
literatas, gal Noreika, buvęs “Kariūno" redakto- 
rius, neblogas stilistas, kaip pastebėjome iš ka- 
cete parašytos jo novelės vardu “"Tamošiūnas"'. 
Kitus buvo galima nujausti, nes eiles rašė Rimo- 
šius ir Stonys, o noveles — Puskunigis. I tą skai- 
čių, pasirodo, buvau numatytas ir aš, maldų au- 
torius. Tačiau kai pakviestieji susirinko, sudėtis 
buvo jau kiek pakeista. Vietoj Mackonio ir No- 
Teikos, atsirado Meilus ir Mačiokas. Meilus, tiesa, 
turėjo menišką dūšią, bet iš profesijos buvo eko- 
nomistas ir savo uošvio fabrikų paveldėtojas. Ma- 

čiokas, abejoju, ar ką nors bendra turėjo su me- 
nu; jis buvo kariškis, daugiau veiklos žmogus, gal 
neblogas ekonominių reikalų tvarkytojas, prieš 
areštą buvęs stiklo fabriko direktorius. 

Kodėl iškrito Mackonis ir Noreika, nebuvo 
aišku. Abu jie buvo vadų prigimties, gana sava- 
rankiški, ir Sruogą galėjo varžyti. Bet gal Sruo- 
ga turėjo kitų motyvų. Buvo užsimojęs aitvarų 
sąjūdį organizuoti išėjęs į laisvę, O tam reikėjo 
ne tik rašančių, bet ir materialiai pajėgių žmo- 
nių. Vienas iš tokių planų buvo leisti žurnalą 
“Aitvarą", kuris apimtų ne tik literatūrą. Visos 
gyvenimo sritys turėjo būt persunktos nauja idė- 
ja. Pagrindiniai principai būtų buvę šie: etišku- 
mas, tolerantiškumas, talkinimas, ideališkumas 
(tarp kitko herojinių nuotaikų ugdymas), tau- 
tiškumas, kūrybiškumas, pozityvumas. Iš tų prin- 
cipų turėjo susidaryti visa programa, ir tai Sruo- 
ga pavedė porai žmonių, jų tarpe ir man. Neži- 
nau, kodėl šis reikalas užtruko, ir ilgainiui pats 
Sruoga jo nebekėlė. 


Didžiojo aitvaro ideologija 

Pirmieji pasikalbėjimai buvo skirti “ Aitvaro" 
siekiams išryškinti. Apie “ Aitvaro" dvasią ir 
principus kalbėjo pats “didysis aitvaras“, kaip 
mes vadinome Sruogą. 

Aitvaras — mitologinis lietuviškas vardas. 
Jis reiškia lakumą, gyvybę, mistiškumą bei pa- 
slaptingumą, gėrybių dalinimą ne pagal didesnį 
jų geidimą, bet pagal nuopelnus ir aukštesni 
sprendimą. 

Etiškumas, gerumas esanti pagrindinė lietu- 
vio savybė. Sruoga pasakojo, kad jo tėvas, vež- 
damas ji į gimnaziją, vis kartojęs: 

— Baly, tik tu būk geras! 

Tuo metu, savo vaiką veždamas į tą pačią mo- 
kyklą, jų kaimynas šlėktelė vis kalęs į galvą: 

— Tik tu būk mandagus! 

Lenkas galįs būti vagis, tačiau neužmirš būti 
mandagus. Lietuviui: būk doras žmogus, o kitka, 
mandagumas — tik priedai. Etiškumą Sruoga 
dėjo ir literatūros pagrindan. Dažnai jis kartojo 
frazę: Be etikos nėra estetikos! 

Nežinau, kodėl jis nepakentė mūsų Žemaitės 
ir jos realizmo. Garbinti nuogą tikrovę jis laikė 
senu pozityvistiniu davatkiškumu. Meninė tik- 
rovė turinti būti kitaip suprasta: ji esanti per- 
kurtas ir perkeistas gyvenimas, jokiu būdu ne jo 
fotografija. Kaip Žmuidzinavičiaus tapyba, taip 
Žemaitės raštai neturį tos meninės tikrovės, ir 
dėl to nesas joks menas. 

Tolerantiškumas esąs būtina sąlyga visuome- 
nei susiprasti. Kartą paklausiau, kaip jis jį su- 

ranta, nes tuo vardu dažnai norima užmigdyti 
visuomenės budrumą prieš kiekvieną piktą sėklą. 

— Anaiptol! — nutildė mane didysis aitvaras. 

— Tolerancija kiekvienai gerai iniciatyvai ir min- 
čiai, bet ne "šlamštui", idėjų spekuliacijai, žmo- 
nių Mainams. 
M Čia jis padarė priekaištą bažnyčioms. kad jos 
isckiriančios vedusius tais atvejais, kai šie perei- 
na į kitą konfesiją. Tas dalykas turįs būt už- 
draustas įstatymais. 


BALYS SRUOGA 


— Jūs žinote, kad ne visos konfesijos tai da- 


ro, — pasakiau. 
— Bet šito iš viso negalima pakęsti! 
—- Talka, — dėstė Sruoga, — yra senas lie- 


tuvių socialumo bruožas. Jį reikia pritaikyti ir 
visam mūsų gyvenimui. Talka kūryboj, talka 
spaudoj, talka kiekvienam menui. Talkinti me- 
nui turi tie, kurie pinigingi. Kūrėjai gi savo pa- 
reigas šioj talkoj atliks, kurdami iš jų gyvenimo 
noveles, vaizduodami jų darbo aplinką. Kartais 
koks gsradaris atkiša sumelę ar kokia bendrovė 
paskiria metinio pelno likučius. Bet iš tokios 
“talkos kūrėjai nepajunta tiesiogiai šelpėjo ran- 
kos ir jo dvasios. Nėra dvasinio ryšio tarp vie- 
nų ir antrų. 

Sruoga galvojo, kad mūsų tautai ugdyti, ta- 
lentams kurstyti, tiems talentams paremti reikia 
sukurti herojinių nuotaikų. Ne vienas noris būti 
kūrėjas be didesnių pastangų. Nevykusi kritika 


kartais sudaro įspūdį, kad jie esą dideli talentai 
ir be darbo. Kitas į senatvę pasidarąs meno ama- 
tininkas: kala iš įpročio eiles ar dramas ir tariasi, 
kad Dievas žino kas esąs. Reikia darbo, kruvino 
darbo! 

Sruoga mėgo kalbėt apie herojines mūsų as- 
menybes; mėgo jas vaizduoti ir savo dramose. 
Jam patiko, kad kiti ieško herojizmo prasmės. 
Kartą paruošiau rašinį “Žmonės — didieji mūsų 
simboliai". Jis paprašė paskaityti ir paskui tą ra- 
šinį vertino, papildinėdamas ir patikslindamas. 

— Gerai! Tokių rašinių reikės mūsų -“Aitva- 
ro“ žurnalui. 

Tautinis herojizmas turįs pasireikšti didelių 
pareigingumu ir atsakomybe. “ Aitvaras" turė- 
siąs burti pedagogus, kurie apie tai rašytų, ypač 
apie profesinę atsakomybę. 

— Nepakenčiu tos mūsų miesčioniškos psi- 
chologijos, to spitzbuergertum! Žmonės tarnauja 
tik auksui, o visa kita teeina velniop. “Reali nuo- 
voka' naudinga tik jiems — ne visai tautai. 

Kalbėdamas apie naują teatrinio meno kelią, 
Sruoga plačiai pasakojo turinį savo paskutinio 
vertimo, paruošto prieš pat areštą. Tai buvo Sem 
Benellio “Apsiautalas"'. I šį veikalą jis buvo taip 
isijautęs, kad jo pasakojimai buvo tikras įkvė- 
pimas. 

— Mūsų teatras pateko į perdaug biurokrati- 
nes rankas, — darė jis išvadas. — Reikia, kad 
ateitų į jį kūrėjai, kurie daugiau dainuotų, poezi- 
jos ineštų, o ne nuogą gyvenimo purvą į sceną 
vilktų. Tokiu keliu mūsų teatrą buvo pasukęs 
Oleka-Žilinskas, bet “realistai" jo nepakentė ir 
išjojo. 

— Teatralams reikia platesnės kultūros, di- 
desnio išsilavinimo! — teigė jis. Ir didžiausia jo 
viltis buvo sudėta į Jurgį Blekaitį, jo mokinį, 
kuris į teatrinį meną atėjo baigęs universitetą. — 
Plati kultūra pakels ir teatro lygį. 

Kartais jis paliesdavo krikščionybės vaidme- 
ni. Jo šūkis buvo šie evangelijos žodžiai: “Ne 
tie įeis į dangaus karalystę, kurie taria: Viešpa- 
tie, Viešpatie, bet kurie vykdo mano Tėvo va- 
lią". Tuos žodžius jis kartojo, ir tada jo akys 
žaibavo, ir veidas nušvito. — Mums reikia krikš-- 
čionybės, kuri pasireiškia darbais! — pabrėžė. 

— Taip, profesoriau! Bet tokia krikščionybė 
išauga iš idėjos, iš užsidegimo ir įkvėpimo, — 
pastebėjau jam. 

— Duokit mums tą idėją! Parodykit ją, pa- 
tys užsidegę ir įkvėpti! — atkirto jis trumpai. 

Kartą, kai jis sirgo ir gulėjo lovoje, priėjau 
pasiteirauti, kaip jaučiasi. Jis atsisėdo ir leidosi 
į kalbas. Kalbėjo ramiai, kiek pavargusiu tonu. 
Vienu metu kažkaip nelauktai jis paėmė man už 
rankos, įsmeigė savo žvilgsnį į mano akis ir kiek 
nervišku, pakeltu balsu tarė: 

— Sakyk!.. Sakyk, ar tikrai Kristus yra 
Švenčiausiame Sakramente? 

— Tikrai! — atsakiau. 

Jis dar labiau smeigė savo akis, lyg nor da- 
mas manyje įžvelgti netikrumo ar abejonės. 

— Realus Kristus? 


— Taip, realus! — vėl tariau. 

Jis atlyžo, paleido mano ranką, priglaudė gal- 
vą prie sienos. ) 

— Argi tai galima? — nei klausdamas, nei 
tvirtindamas, ištarė. 

— Profesoriau, ne taip seniai kalbėjai mums 
apie meninę tikrovę. Sakei — ji skiriasi nuo kas- 
dieninės. Kristaus buvimas Švenčiausiame Sakra- 
mente yra tikras, bet ta tikrovė nėra tokia pati, 
kokią mes matome gyvenime. Jūs tikite menine 
tikrove, argi negalit tikėti sakramentine? 

Sruoga tylėjo. Pagaliau neramiu tonu pasakė: 

— Šis vienas klausimas man kliudė būti ti- 
kinčiam. 

Daugiau jis nekalbėjo. Ir aš prie šio klausimo 
negrįžau. 


Aitvarų darbas 


Aitvarų atsiradimas pasiteisino dvejopai. Jie 
ruošė draugams šventines programas, vėliau pa- 
tys pradėjo daugiau kurti.. 

Pirmas viešas aitvarų pasirodymas buvo vė- 
linėse. Pats Sruoga sudarė programą, nustatė ce- 
remonijalą, prižiūrėjo tvarką. Dienos kambary 
staliukas buvo užtiestas tamsiai, ant jo padėta 
žvakė. Kitos šviesos kambary neturėjo būti. Tarp 
scenos ir publikos jis numatė tarpą: visi suole- 
liai buvo nustumti toliau į duris. Kambary turė- 
jo būt didžiausia tyla; kol visi nenutilo, jis ne- 
leido pradėt programos. 

Kiekvieną kalbėtoją ar skaitytoją jis pats iš- 
leido iš miegamojo į dienos kambarį ir stebėjo 
pro duris. Kaikuriems davė paskutinius nuro- 
dymus, kaip laikytis prie stalo, kokiu tonu kal- 
beti. Grįžtantį debiutantą jis pasitiko, reiškė savo 
įspūdžius, dėkojo ir sveikino. Erzinosi, kai kas 
nors salėje judėjo ir bruzdėjo. Atrodė, kad šis 
pirmas debiutas buvo jam tikras teatras. Jis jau- 
tėsi gyvenąs, naujai atgimęs, sužavėtas ir pilnas 
vilčių. 

Paskui jo nuotaika kiek atslūgo. Programa, 
tiesa, buvo pakankamai įspūdinga. Visi aktoriai 
buvo pasiruošę. Publikai buvo sukurta tikra lie- 
tuviškų krikščionių vėlinių nuotaika. "Tačiau 
didžiajam aitvarui, matyt, vaidenosi daug dides- 
nis dalykas. Gal jis laukė, kad publika bus pri- 
blokšta, sujaudinta, reikš susižavėjimą ir dėkin- 
gumą. Viso to, deja, jis nepajuto. 

Publikos nuomonės buvo paprastos, gaspado- 
riškos: 

— Padaryta buvo neblogai! Gerai, kad aitva- 
rininkai tai sugalvojo. 

Sruoga bandė prisidėti prie pirmųjų Kūčių 
programos. Peržiūrėjo saviškių kūrinius, kai kur 
pataisė, tačiau pats prie Kūčių stalo nėjo. Vi- 
:siems tai buvo nelauktas dalykas. 

— Kodėl? Iš principinio nusistatymo ar dėl 
kokio įsižeidimo? — spėliojo draugai. 

Siųsta pasiuntiniai, prašyta, bet jis gulėjo 
savo kertėje, lovoje, ir nėjo. Po paplotėlio lau- 
žymo, po religinio žodžio, valgio, kokį tada ga- 
lėjome suorganizuoti, prasidėjo programa. Prie 
prakartėlės, mūsų Kantvilo darytos, paskaityta 

pora eilėraščių, vienas vaizdelis. Choras pagle- 
dojo kalėdinių giesmių. Publika džiaugėsi, kai 
kurie net ašarojo, nes visa tai perkėlė į namus, 
į tas Lietuvos šeimas, kuriose buvo jos švenčia- 
mos. 

Po iškilmių aitvarininkai aplankė savo va- 
dovą. Jis skundėsi negaluojąs. Tačiau suprasti 
buvo sunku, kodėl jis vis dėlto išsiskyrė. Vėliau, 
kai paaiškėjo, kad jis vengia viešų ir bendrų 
mūsų iškilmių, kai kas ėmė galvoti, gal jam, 
jautriam žmogui, visa tai perdaug būtų priminę 
tėvynę, gal jis nebūtų atlaikęs savo ašarų, o tai 
rodyti prieš publiką būtų jam nepatogu. Geriau 
tegu niekas nemato ir nežino. 

Ir Vasario 16-tai aitvarininkai paruošė pro- 
gramą. Buvo kitaip papuoštas kalbėtojų pultas, 
kitaip pergrupuoti suoleliai. Laukta, mat, sve- 
čių: mūsų žurnalistų — spaustuvininkų ir kitų 
tautų atstovų — čekų, lenkų, latvių ir estų. Jie 
atėjo, ir Sruogai atrodė. kad visos iškilmės tu- 
rėjo bent svečiams patikti. Tačiau patiko ir sa- 
viškiams, tik šie buvo santūrūs reikšti savo pasi- 
tenkinimą. 

Taip aitvarai vis ką nors sugalvodavo — tai 
ką pagerbti, tai literatūros vakarą, tai kokią 
šventę. Kartais programą užsakydavo mūsų blo- 
kinis ar jo sekretorius. Taip buvo ir su šv. Kazi- 
miero diena. Kitus paprašė paskaityti eilėraš- 
čių, o mane — paskaitėlės apie šventąjį. Temą 
pasirinkau apie herojinę šventojo asmenybę. Bu- 
vau pasiruošęs ir, kiek buvo galima, stilistiškai 
apdorojęs. Ir man truputį buvo nesmagu, kai 
Sruoga ir šį kartą neatėjo. Gal dėl to, kad minė- 
jimas buvo bloko užsakytas, o gal kad apie šven- 
tąji, — galvojau. 

Didesni užsimojimai 

Sruoginis visą laiką teigė, kad jis neims 
plunksnos į rankas, kol negrįš į laisvę. 

— Šiame košmare negali gimti jokia švieses- 
nė idėja, — sakydavo. 

To vidaus košmaro, kuris kartais reikšdavosi 
bloko nuotaikose, jis iš tolo vengė. Visą laiką dir- 
bo raportų skyriuje, to velnio Chemnitzo žinioje. 
Gal jis norėjo iš arčiau pažinti kacetinio pragaro 
sistemą. Bet svarbiausia, atrodė, — nebūti tuose 
namuose, kur jis jautėsi vienišas. Grįžęs iš darbo, 
visą laiką praleisdavo lovoje; tik retai kada išei- 
davo i kiemą pasivaikščioti. Daug rūkė, net nak- 
timis, ir dėl to Mackonis, gulėjęs viršum jo, la- 
bai dejuodavo. Dažnai negalėdamas užmigti, 
Sruoga prasėdėdavo savo lovoje keletą valandų: 
gal ilgesio, gal kokios kūrybinės minties kanki- 
namas. 

1944 metų pavasarį jis iš darbo grįždavo pie- 
tų ir daugiau nebeidavo. Likusį laiką praleisdavo 
prie lovos, ties mažu vos besilaikančiu ant kojų 
staliuku ir kažką rašydavo. Ką, jis nesakė nė 
savo aitvarininkams. Kai blokas įsitaisė dienos 
kambaryje stalą savo raštininkui, Sruoga persi- 
kėlė ten ir užėmė vieną jo galą. Tą jis saugojo, 
kaip savo akį, nes, ko gera, įsikurs čia kitas 
„paukštis“, ir nebeturės žmogus kur rašyti. O 
čia, matyt, jam kūrėsi geriau nei ten prie lovos. 


Tą stalo “apsaugą" pastebėjo bloko humoristai, 
lt gimė patarlė: “Saugo, kaip Sruoga štubinio 
stalą". Didysis aitvaras pyko už tai, bet argi už- 
riši burną “'maurojančiam jaučiui“. Visi lygūs — 
aple visus galima kurti “Ilegendas". 

„ Aitvarininkai džiaugėsi, kad Sruoga kuria. 
Jis pasidarė net ramesnis ir linksmesnis. Kartais 
pajuokaudavo ir su Šernu ir su Valenta, vadinas, 
nevengė draugų, net ir neišrinktųjų. 

„Pagaliau baigė rašyti ir paskaitė keliems sa- 
viškių. Tai buvo “Penkialapis Dobilėlis" — ko- 
medija. Joje atpažinome ketvertą mūsų vien- 
gungių ir vieną "ženotą" jaunuolį. Tai buvo ryš- 
kios, stipriai šaržuotos jų charakteristikos. Va- 
dinas, Sruoga ėmė medžiagą iš čia pat, nors ap- 
linką, intrygą, idėją sukūrė iš savo šaltinių. 

Netrukus gimė ir antroji komedija — “Uoš- 
ve". Jos kilmė buvo tokia. Kartą jis kalbėjo 
aitvarininkams apie teatrą ir pavyzdžio dėlei im- 
provizavo komedijos motyvą. Paskui šiuo atradi- 
mu pats džiaugėsi, ėmė jį plėtoti, ir išėjo naujas 
kūrinys. Tipų neėmė iš mūsų tarpo, nes idėjai 
jų, matyt, nereikėjo. 

Ilgiausiai rašė “Pavasarinę giesmę“ — poe- 
tinę dramą. Parašęs dar taisė ir naujai perrašė. 
Tik po to sukvietė aitvarininkus ir keletą paša- 
liečių pasiklausyti. Tikėjosi, kad šiuo veikalu 
padarys klausytojams didelę staigmeną. Buvo 
matyt, kaip jis rūpestingai parinko klausytojus, 
kaip iškilmingai buvo nusiteikęs. 

Dramoj buvo daug poezijos, ir ja galėjo ža- 
vėtis kiekvienas. Nuostabiai gražios buvo kai- 
kurios dainos ir gamtos scenos. Idėjai Sruoga pa- 
emė krikščionybės ir lietuviškos pagonybės kon- 
fliktą. Veiksmo laikas buvo nenurodytas. Iš kai- 
kurių aplinkybių galėjai spėti, kad tai liečia 19 
šimtmeti, tačiau vidaus kova rodė pagonybę 
esant pernelyg stiprią, šviesią, tarsi savo žydė- 
jimo laikotarpy. Krikščionybė buvo pavaizduota 
ištisai neigiamai.') 

Tai pastebėjo ir kaikurie jo ideologijai arti- 
mesni klausytojai. Žinia, jie savo nuomonę reiš- 
kė labai atsargiai. Kiti, jaunesni, neturėjo iš viso 
ko pasakyti, nebent tik komplimonetą. Ašai, at- 
stovavęs krikščioniškąją klausytojų dalį, tyčia 
susilaikiau nepasakęs savo nuomonės, tik ki- 
tiems kalbant apie vienpusiškumą, linktelėjau 
galvą. 

Po skaitymo, kuris užtruko apie pora valan- 
dų, nuėjau į lovą, nes jau buvo vėlokas laikas. 
Sruogos lova buvo prie to paties tako, tat vė- 
liau praeidamas jis valandėlei sustojo ir, pama- 
tes, kad dar nemiegu, užkalbino: 

— Ką iš tikrųjų pats galvoji? 

Buvo sunku atvirai pasisakyti, nes žinojau — 
jis greit įsižeis. 

— Kitose dramose jūs radote bent vieną tei- 
giamą tipą, bent vieną pozityvų krikščionybės at- 
stovą. Čia gi nei to nėra. 

1) Plačiau apie šio kūrinio ir dviejų komedijų turinį 
žr. mano rašinį “Tremties Metuose" 561—563 psl. 


Paprastai, kai jam kas nepatinka, ypač kai 
paliečiama jo atstovaujama pažiūra, jis tuoj rea- 
8uoja, nerimsta. Dabar jis ramiai klausėsi, ir tai 
mane stebino. 

— Gal tu ir teisybę sakai, — pratarė. 

— Toks puikus, su tokia meile rašytas daly- 
kas, tikrai prašosi taisomas. 

— Žiūrėsiu. Gal dar reikės... — nubaigė jis. 

„Man buvo nelauktas šis jo atsakymas. Gal- 
vojau gal dėl to, kad ir jo artimesnieji panašiai 
pasisakė. O gal dėl to, kad pasirėmiau kitais jo 
kūriniais, kuriuose ne taip jausti ši spraga. 

Poema ir abidvi komedijos taip pavergė Sruo- 
gos dėmesį, kad jis daugiau nebesidomėjo “Ait- 
varo" reikalais. Įdomūs pokalbiai, dažna aitvari- 
ninkų bendrystė, jų pasirodymai kažkaip nu- 
trūko. Gimė patarlė: “Išsilakstė kaip aitvarai“, 
ir tai buvo teisinga. 


Poeto charakteris 


Mane domino Sruogos charakteris. Ieškojau 
vidinio ryšio jo žodyje ir elgesyje, žymėjausi 
įvairius stebėjimus lapelyje. Kad kas neatsektų, 
ką tai liečia, lapelį įvardinau graikiškomis raidė- 
mis “Balys"'. 

Man rodės, kad Sruoga nepakentė nuobodu- 
lio, monotonijos, vidutiniškumo, pasikartojimo. 
Jis ieškojo vis naujų įspūdžių, pergyvenimų, vaiz- 
dų, vis naujų veiksmo ir žodžio formų — niekeno 
nepavartotų ir nepakartotų. Tarsi jis būtų jautęs, 
kad vienodumas padarys jį nuobodų, grės jo, ra- 
šytojo, egzistencijai. 

Kartais Sruogos dvasią užliedavo ilgesys, su- 
sižavėjimas, meilė. Tada jis kalbėdavo apie grožį 
ir gerį, kalbėdavo apie žmogų ir visuomenę su to- 
kiu pavergiančiu ir kaitinančiu jausmu, kad buvo 
kažkas panašu į ekstazę. Tada jis užmerkdavo 
akis, ir jo veide buvo ramumas ir giedruma. Kitą 
kartą apniaukdavo jį klaikus skausmas, nerimas, 
nuovyla. Tada jo žodis buvo griausmingas, kan- 
dus, neatlaidus. Tie patys žmonės, kurie jam ki- 
tados buvo geri, dabar jį erzino; ta pati visuo- 
menė, kurią jis gyrė, buvo jo plakama. Ir vėl, 
kartais būdavo linksmas, bruzdus, mėgo žaisti 
komediją, iš visko juoktis, pašaipiai ironizuoti. 
Prie stiklelio (tai mūsų sąlygose buvo reta) jis 
net pasiausdavo, puldamasis į kivirčą, nušluo- 
damas nuo stalo knygas, pieštukus, rašalines. 

Sruogai tiko tai, ką prancūzų poetas Arthur 
Rimbaud pasakė apie save: “Poetas turi ieškoti 
visų meilės, kančios ir kvailybės formų". Jaus- 
mų nepastovumas, svyravimas, kaitaliojimasis 
buvo, turbūt, būdingiausias Sruogos charakterio 
bruožas. Jis buvo bipoliariškas, jeigu ne tripolia- 
riškas, prieštaringas. Jis turėjo vis kitaip pasa- 
kyti nei kiti, kitokią nuomonę pareikšti, bent ki- 
taip ją pagristi. Tai iš dalies darydavo jį įdomų, 
originalų, spalvingą. Bet jis nekartą prieštaravo 
sau pačiam. 

Noras kitus stebinti, sukurti netikėtumų, mes- 
tis į avantiūrą buvo dažnas reiškinys ir kitų di- 
delių rašytojų charakteryje. Vienas Baudelaire 
draugų pasakė: “Aš lažinuosi, kad Baudelaire šį 
vakarą eis gulti po lova ..., kad mus nustebin- 

tų!" Sruogai šis bruožas, gal nesąmoningai, pra- 
sikišdavo įvairiomis formomis. Stiprus, perdėtas, 
kartais labai rėžiantis jo žodis, palyginimas, 
veiksmas (kad ir nedalyvavimas prie Kūčių sta- 
10) tikrai stebindavo kaikuriuos draugus. Vidu- 
tinis ir pusiausvyros žmogus, aiškų, taip nekalba 
ir nesielgia. Jam visa tai nesuprantama. Sruogai 
būdavo nesuprantamas draugų pasipiktinimas. 
Tada jo staigumas dar labiau prasiverždavo. Sa- 
kytume, jis visas nerviškai sproginėdavo, paleis- 
davo dar aštresnių ir piktesnių frazių. Jis bėg- 
davo tada nuo draugų, nuo jų nusigręždavo, už- 
sidarydavo savyje kaip koks anachoretas ar ty- 
lus stojikas. Jam sunku būdavo derintis prie ap- 
linkos; jis jautė aplinkai kažkokią aversiją, buvo 
savotiškas tylus jos sukilėlis. 

Neturiu daugiau medžiagos iš jo nuotaikų 
laisvėje, tačiau atsitiktinai patirtos žinios leidžia 
manyti, kad ir tenai Sruoga buvo panašus. To- 
kie buvo ir kiti žymūs rašytojai — d'Annunzio, 
Musset, Byronas; ir jie amžinai nesiderino su so- 
cialine savo aplinka, buvo nuolatinėj jos prieš- 
ginybėje. Gal tai reiškė nepasitenkinimą esama 
tikrove, norą ją perkeisti, padaryti kitokią — 
idealesnę. O gal tai ėjo iš jų palinkimo priešta- 
rauti, būti opozicijoje. 

Sruogos charakteris buvo dramatiškas. Kon- 
fliktai su išore, man rodos, kilo iš vidinio kon- 
1likto. Jis turėjo jausti nuolatinį jausmų dvilypu- 
mą ir gal dar daugiau — prieštaringumą tarp 
minčių ir gyvenimo. Amžinybę jis dažnai turėjo 
aukoti laikinumui, pastovumą — nuotaikoms, ra- 
mybę — nerimui, džiaugsmą — liūdesiui. Jis 
norėjo būti tikintis ir negalėjo, norėjo būti so- 
cialus ir jam nevyko, ieškojo draugų ir jų ne- 


turėjo, bent tokių, kurie jį suprastų. Jo troški- 
mai ir siekiai nerasdavo atgarsio jo paties gyve- 
nime, kažkur jie nutrūkdavo, nebesutapdavo. Gal 
dėl to jis nerasdavo darnumo ir savo dramų he- 
rojuose. Jie kirtosi su gyvenimu ir su savimi pa- 
čiais. Jų dinamizmas, visa jų kova, atrodo, buvo 
ne tam, kad ką nors gyvenime pasiektų, bet kad 
kažką išgyventų, jaustų, lyg tyčia vienas kitam 
sudarytų tragikos. Taip jo herojai prieina iki 
kvailybės, absurdo, nebūties. Jie nebėra gyvi 
žmonės, bet kažkokie fantomai, keistuoliai, iškry- 
pėliai, kažkokios velniškos būtybės. Šio esteti- 
nio velniškumo pavyzdžių Sruoga galėjo rasti 
savo charakteriui artimuose rašytojuose — Edgar 
Poe, Wilde, Baudelaire, Musset, Byrone, Heinėj, 
iš dalies Dostojevskyje. Sruogos, kaip ir šių ra- 
šytojų, kūriniuose negatyvumas persveria, nu- 
smelkia, sukuria kažkokį nenugalimos jėgos 
įspūdį. Išvadoje jie vaizduoja tiesą, priverstą nu- 
silenkti melui, grožį — šlykštumui, gėrį — blo- 
giui, meilę — neapykantai. Gal tai galima būtų 
pavadinti nuoga gyvenimo tikrove, kurią rašy- 
tojas tragiškai pergyvena ir pavaizduoja. Bet tuo 
jis, gal pats nejausdamas, patarnauja “iškrypimo 
velniui", nusilenkia neigiamybei, paneigia savo 
paties principą “nėra estetikos be etikos". 

Toks buvo, manding, Balys Sruoga — vienin- 
telis toks tarp mūsų ir kaip tik dėl to toks vieni- 
šas, nelaimingas, kenčiantis. Šis išsiaiškinimas 
padarė ji man suprantamesnį ir, sakyčiau, net 
brangesnį. Ir tuomet, kai nesinorėjo su juo su- 
tikti ar jam pritarti, ir tuomet, kai pajusdavai jo 
užsirūstinimą, nepasitenkinimą, kai išgirsdavai 
kokią nemielą frazę, — nebekildavo jam neprie- 
lankių jausmų. 


LEGENDŲ ĮLANKA 


Mano laivą bangos mėtė tol, 


kol vandenynas susiaurėjo ir įplaukęs įlankon nurimo. 


Mano laivas, vandenyno baierina, 
nuo vėjų ir bangų nutolo. 


Baltų miglų palietas pienas 
ant įlankos aukštų žolių. 

Noriu nubust, ir negaliu. 
Žinau, kad vėl čia būsiu vienas. 


Pakėčlęs ranką, rūką sklaidau, 

ant pirštų man krenta nematomo dangaus lašai žali, 
girdžiu tiktai — toli, toli — 

mirštantį žaibo aidą. 


Taip įplaukiau į minkštą įlanką legendų ir sapnų žemyno. 


Burės naktin pasviro. 
Nugalėjęs audras vandenyno, 
laimėjau tylą. 


iš rinkinio 
“Ramybė man“ 


ŽOLĖ IR KAULAI 


Vienoj kelio pusėj žmonės, 
Kitoj kelio pusėj žmonės, 
keliu joja gaucho, plačiakelnis raitelis. 


Žmonės valgo, žmonės geria, žmonės valgo 
avinus ir jaučius, avinais ir jaučiais 
sužavėti žmonės. 


Ant išdegusios, juodos žolės 
nedagraužti kaulai 
guli. 


TILTAS 


Išilgai siauros upės plaukia baidarės, 

vienos pasroviui, kitos prieš srovę, 

o tiltu eina žmonės, aiškiai žinodami, 

jog jiems yra skirtas stebuklingas, dangaus siųstas 
žemiškasis džiaugsmas. 


Saulė pervėrė ant tilto sustojusio tremtinio smegenis 
ir vandeny 
įrašė mintį apie žmogaus gyvenimo nepraeinamumą. 


ŽEMĖS TAMSAI, ŽVAIGžŽDžIŲ LYGUMOMS 


Nereikia, širdie, nereikia, 
išniekintas kraujo grumste, 


į tirštą naktį sukepęs, 
į nakties kietą gniūžtę pavirtęs, 


nereikia kitaip, nereikia, Ą 
tegu dienos žydi ne tau, 


tegu džiaugsmo mirtis pakelėse 
vis gilyn, ir tolyn, ir platyn, 


tegu dainos plaukia ir girdimos būna ne tavo, 
būk viena ir dainuok 


sau ir vieškeliams plėšomiems vėjo, 
sau ir medžiams akiračiuos lūžtantiems, 


nakties krantą skalaujančioms upėms, 
žemės tamsai, žvaigždžių lygumoms. 

ŽINOJIMO PRIEVARTA IR TIKEJIMO LAISVE 


KARL JASPERSO EGZISTENCINĖS METAFIZIKOS PAGRINDAI (I) 


ULO ZEUS  GULLRINIIUSS 


Pratartinė pastaba 


Egzistencializmas nėra nei vienintelė, nei gausiausiai 
atstovaujama dabarties filosofinio mąstymo linkmė. Ta- 
čiau, be abejo, egzistencinė filosofija yra vienintelė, su- 
silaukusi tokio intereso plačiuose sluogsniuose. Galima 
šį interesą aiškinti mados psichologija: kiekvienas sten- 
giasi būti au courant to, kas teikiama paskutiniu “laiko 
žodžiu". Iš tiesų, kadaise teko atsitiktinai užtikti vieną 
straipsnį apie egzistencializmą ir madų žurnale. Bet, 
jeigu madas ir ironiškai vertinti, tenka sutikti, kad ir 
per madas kalba laiko rūpesčiai. O kuris gi rūpestis ak- 
tualesnis mūsų laikui, kaip išsaugoti laisvę? Jei dar 
prieš penkiasdešimt metų laisvė buvo laikoma šventu žo- 
džiu, tai mūsų šimtmetis vėl matė iškylančias naujas ti- 
ranijas. Bet gresia laisvei ne tik tiranijos. Ir pačiuose 
demokratiniuose kraštuose laisvei gresia tasai bemintiji- 
mas, kuris vadinamas “viešosios opinijos" vardu. Apie 
kokią gi laisvę galima kalbėti tame žmoguje, kuris pa- 
tiki savų pažiūrų formavimą kitiems? Nebuvo užtat nie- 
ko nuostabaus, kad buvome liudininkai, kaip mūsų šimt- 
metyje diktatūros kilo nebe iš viršaus, o iš apačios. Pa- 
čios masės talkininkavo tironams demokratiniu, teisin- 
giau, parlamentariniu keliu užkopti į sostus. Bet drauge 
buvome liudininkai, kaip visais amžiais tiranijos lieka 
tos pačios. "Ta dvejopa patirtis ir kelia mums klausimą, 
kaip išsaugoti žmoguje laisvės vertės sąmonę. Negali 
būti laisvė užtikrinta tiems, kurie patys jos nevertina, 
Nepakako tik technikinio demokratinių institucijų apara- 
to, kad demokratija būtų laiduota. Paaiškėjo, kad poli- 
tinė laisvė turi būti atremta ir į kiekvieno žmogaus vi: 
dinę laisvę. Iš čia ir mūsų laiko interesas egzistencializ- 
mui, kųris reiškia pretenziją būti laisvo Žmogaus filoso- 
Tija. Ieško naujo kelio egzistencialistai tiems žmonėms, 
kurie, jaučiasi nebegalį grįžti į krikščioniškąją tradiciją, 
bet kurie lygiai baiminasi žmogaus pavergimo kolekty- 
vistiniams stabams. 

Nesu iš tų, kurie egzistencinę filosofiją galėjo su- 
tikti kaip šviesą ateities keliui. Atvirkščiai, savo filoso- 
finėmis pažiūromis esu svetimas egzistencinei filosofijai. 
Bet lygiai nesu ir iš tų, kurie manosi galį filosofines 
linkmes klasifikuoti į teisingas ir klaidingas ta pačia 
prasme, kaip bet kurį matematinio uždavinio sprendimą 
galima rasti tik arba teisingą arba klaidingą. Negaliu 
laikyti tiesos žodžiu pagrindinių sprendimų, kuriuos tei- 
kia egzistencinė filosofija. Bet lygiai negaliu nepripa- 
žinti, kad pagrindinis jos rūpestis žmogiškosios asmeny- 
bės laisve yra tiek tikras, jog niekas neturime teisės jo 
ignoruoti. Nors ir tenka galutinius egzistencinius spren- 
«dimus kritiškai sutikti, privalu nelikti uždariems toms 
visoms amžinosioms problemoms, kuriose egzistencinė fi- 
losofija išskleidė naujus atžvilgius. Neveltui užtat ir Pi- 
jus XII savo pernykštėje enciklikoje “Humani generis", 
perspėjęs prieš egzistencializmą, nurodė, kad katalikai 
“negali nei ignoructi, nei negližuoti tų sistemų, kurios 
daugiau ar mažiau nutolsta nuo tiesaus kelio.' Jo žo- 
džiais: “Privalu jas gerai pažinti visų pirma dėl to, kad 
negalima blogio gydyti be gero jo pirmesnio pažinimo, 
toliau dėl to, kad ir pačiuose klaidinguose teigimuose 
kartais slepiasi tiesos pradas, ir pagaliau dėl to, kad ir 
patys tokie teigimai žadina protą rūpestingiau pagilinti 
atitinkamas filosofines bei teologines tiesas". 

Užtat ir ryžtuosi šio žurnalo puslapiuose sustoti ties 
pagrindinėmis egzistencinės“ filosofijos tezėmis. "Tiesa, 

jau ir anksčiau esu pora kartų bandęs ryškinti filoso- 
finę egzistencializmo linkmę. Tačiau kalbėti apie egzis- 
tencializmą apskritai yra sunku, nes tasai bendras var- 
diklis, kuris vadinamas egzistencializmu, lieka tik negy- 
va schema. Tie filosofai, kuriuos jungia šis bendras var- 
diklis, iš tiesų yra labai skirtingi. Užtat šį kartą ir pasi- 
renkame tik vieną jų — Karl Jaspers. Jei apskritai cha- 
rakterizavome egzistencializmą laisvės filosofija, tai ypa- 
čiai šis vardas dera Jasperso mąstymui. Keturiuose 
straipsniuose paanalizuosime, kaip ši laisvės filosofija at- 
sako tiesos, žmogaus ir Dievo bei religijos klausimus. 

šie straipsniai, atitinkamai supopuliarinus, yra pa- 
ruošti iš veikalo, kuris buvo Montrealio universiteto pri- 
imtas teze filosofijos daktaro laipsniui gauti. Jei galė- 
jau atbaigti mano akademines studijas, nelemtai pora 
kartų nutrauktas, turiu būti dėkingas Tėvams Pranciš- 
konams. Naudojuosi šia proga jiems pareikšti savo gi- 
lią padėką. Ypačiai ši padėka priklauso provincijolui T. 
Justinui Vaškiui, kurio globa naudojuosi nuo pat atvy- 
kimo į šį kontinentą, ir Greeno/Me. vienuolyno viršinin- 
kui T. Petrui Baniūnui, kurio svetingoje pastogėje teko 
praleisti daugiau kaip ištisus metus. 


1. Egzistencinis tiesos ieškojimas 


a. Mokslinis pažinimas ir filosofinis nušvie- 
timas. — Pagrindinė tezė, iš kurios sravi visas 
Jasperso mąstymas, yra grįžimas į Kanto Ding 
an sich: būtis savyje yra nepažįstama. Negalime 
būties savyje pažinti nei betarpiškai, nei tarpiš- 
kai. Visų pirma: negalime pačios būties pažinti 
betarpiškai todėl, kad visa, ką galime pažinti, 
tera atskiri objektai ir tuo pačiu niekada pati 
Būtis. Ir būtent, negalime betarpiškai būties sa- 
vyje pažinti dėl to, kad mūsų pažinimas yra iš 
esmės tarpininkavimas. Galime pažinti tik tai, 
kas įeina į mūsų sąmonę ir tuo pačiu prisiima 
jos kategorijas. Bet kaip tik užtat visa, ką mes 
pažįstame, tėra būtis - mums (Sein fuer uns), 
o ne būtis savyje (Sein an sich). Ką pažįsta sub- 
jektas, tėra objektas. Bet joks objektas nėra pati 
būtis, nes kiekvienas objektas tėra tam tikra ap- 
spręsta būtis. Gi jokia apspręsta būtis nėra pati 
būtis tiesiai. Šia prasme Jaspersas ir teigia: “nir- 
gends habe ich das Sein, sondern immer nur ein 
Sein'".) Žodžiu tariant: pažįstame objektus, ir 
todėl pačios būties nepažįstame. Bet jei negali- 
me pačios būties betarpiškai pažinti, ar nėra 
įmanoma iki jos pažinimo pakilti per objektų 
tarpininkavimą? Ne, atsako mūsų filosofas. Tie- 
sa, kad galime objektus laikyti būties apraiško- 
mis: objektas ir yra ne kas kita, kaip būtis kaip 
ji mums apsireiškia. Tačiau, perspėja tuojau pat 
Jaspersas, būties savyje apsireiškimas per objek- 
tus yra esmiškai skirtingas nuo bet kurio: ob- 
jekto apsireiškimo patirtinėje tikrovėje. Viena 


"apraiškos" prasmė, kai kalbame apie atskirus 
objektus pasaulyje (pvz., laikome spalvas švie- 
sos bangų apraiškomis), ir kita “apraiškos" pras- 
mė, kai vadiname pasaulį būties savyje apraiška. 
Pirmuoju atveju mes Manome paprastą santykį 
dviejų objektų, kurių vienas yra mąstomas an- 
trojo pagrindu. Tačiau būtis savyje nebėra pa- 
saulio atžvilgiu toks pat pagrindas, kaip atitin- 
kamos šviesos bangos yra spalvų pagrindas. To- 
dėl ir negalima šiuo atveju iš pasaulio išvesti 
būtį savyje, lyg kokį užpasaulinį pagrindą. “Grei- 
čiau yra taip, lyg būtis išsiveržtų iš kiekvieno 
mūsų noro ją pažinti ir paliktų mūsų rankose 
objektų pavidalu tik savo likučius ir pėdsakus":). 
Išreikšti šiai būties nesugaunamybei ir teikia jai 
Jaspersas gaubties ( Umgreifendes) vardą. Būtis 
yra gaubtis, nes ji gaubia visus mums galimus 
objektus, pati netapdama mūsų pažinimo objek- 
tu. Visa, ką pažįstame, pažįstame pačioje būtyje, 
bet niekada pačią būtį. Lieka užtat mūsų paži- 
nimas visada horizontiškai ribotas. Ir kadangi 
kiekvienas horizontas mus riboja, veržiamės iš 
kiekvieno horizonto. Bet kur besiveržtume ir 
kaip toli, drauge su mumis tolyn kyla ir hori- 
zontas. Niekada negalime pasiekti tokio taško, 
iš kurio galėtume apžvelgti būtį kaip savyje už- 
darą visumą. Visada būtis lieka mums atvira, ir 
visada esame traukiami į jos beribybę. Kiekvie- 
nu savo žingsniu esame jos gaubiami, bet nieka- 
da jos pačios nesugauname. Nors visi objektai 
"skelbia" būtį, bet pati būtis niekada netampa 
mūsų pažinimo objektu, nes “tai, kas yra prieš 
visus objektus, nebegali pats būti objektas“). 

Pažistame objektus, ir užtat niekada nepažįs- 
tame pačios būties. Ką reiškia ši Jasperso tezė? 
Paprastais žodžiais atsakant: galime pažinti tik 
patirtinės tikrovės pasaulį, kai absoliutinė būtis, 
kuriai teikiame Dievo vardą, mūsų pažinimui ne- 
pasiekiama. Bet koks šiuo atveju filosofijos liki- 
mas? Juk kaip tik, kai atskirieji mokslai ribojasi 
tik patirtiniu pasauliu, tai filosofija visada ver- 
žėsi į absoliutinės būties pažinimą. Ar tad teigti 
būties savyje nepažįstamybę nėra tuo pačiu neig- 
ti filosofijos galimybę apskritai? 

Iš vienos pusės, Jaspersas iš tiesų visą tradi- 
cinės filosofijos pastangą save laikyti būties pa- 
žinimu (ontologija) galutinai pasmerkia: 'onto- 
logija turi kristi'“'). Būties savyje pažinimo pre- 
tenzija Jaspersui primena tik alchemikus. Bet 
“kaip mažai alchemijai pasisekė rasti išminčių 
akmenį, taip mažai gali pasisekti ir filosofijai su- 
gauti būties substanciją“), ironizuoja Jaspersas 
tradicinius filosofus, besilaikiusius taip išdidžiai, 
lyg jie būtų patys dalyvavę pasaulio kūryboje. 
Tačiau, antra vertus, šis ontologinės (būties pa- 
žinimo) pretenzijos pasmerkimas nereiškia Jas- 
persui pačios filosofijos paneigimo. Užuot manęs 
paneigti filosofiją, Jaspersas tikisi atskleidžiąs 
jai naują kelią, laisvą nuo senų iliuzijų. 

Bet kaip imanoma šiuo atveju filosofija, jei 
absoliutinė būtis, į kurią ji kreipiasi, negali būti 
pažistama? Jaspersas atsako šį klausimą: nors 


tegalime pažinti tai, kas gali tapti mums objek- 
tu, bet galime mąstyti ir tai, kas negali tapti 
mums objektu. Ir būtent: kadangi negalime nie- 
ko mąstyti, nepadarydami objektu, t. y. būtimi 
mums, tai ir pačią būtį savyje tegalime mąstyti 
baigtinių objektų pagelba. Tačiau kadangi ne- 
baigtinės būties negalime sutapatinti su jokiu 
baigtiniu objektu, norėdami mąstyti pačią būtį, 
turime kiekvieną objektą taip mąstyti, kad jis 
šlame mąstyme “pradingtų". Tik šiuo visų at- 
skirų objektų “pradingimu" apsireikš mums pati 
būtis, kuri nebebus jokia atskira būtis. Bet ar 
nėra prieštaringa mąstyti objektą ir drauge leisti 
jam "pradingti"? Taip, sutinka Jaspersas, tai 
prieštaringa. Tačiau: jei norime mąstyti būtį, tu- 
rime prisiimti šį prieštaravimą, nes jis yra pati 
būties mąstymo forma. Negalime būties savyje 
mąstyti jokia atskira kategorija, nes lygiai būtina 
ją aptarti ir priešinga kategorija. Bet mąstyti 
būtį priešingomis kategorijomis — tai pripažinti 
mūsų mąstymo sudužimą. Ir tačiau šis mūsų 
mąstymo sudužimas yra vienintelis kelias, ku- 
riuo mes galime “paliesti" būtį. Mūsų baigtinio 
pažinimo formomis galime pasiekti Nebaigtiny- 
bę tik pačiu šių formų sudužimu. Kiek iš vienos 
pusės filosofinis mąstymas yra žengimas nuo 
baigtinių objektų į nebaigtinę būtį, tiek iš an- 
tros pusės jis yra neatšaukiamas dužimas, t. y. 
mastymo pastangos atsidaužimas į nenuveikia- 
mus prieštaravimus, kurie liudija neįmanomybę 
pasiekti būtį mūsų žmogiškojo mąstymo keliu. 

Kadangi tuo būdu kiekviena mūsų pastanga 
mąstyti absoliutinę būtį atsidaužia į prieštara- 
vimus, tai ir negalime filosofinių idėjų laikyti 
objektyviu pažinimu, nes prieštaravimai sunai- 
kina būties mąstyme bet kokią pažinimo vertę. 
Tiesa, pripažįsta Jaspersas, sunku mums nu- 
veikti tą pagundą, kuri kursto mus ir filosofines 
mintis traktuoti objektyviomis pažintimis, nes 
ši pagunda turi savo šaknis pačioje mūsų mąsty- 
mo prigimtyje. Kadangi mūsų mąstymas pačia 
savo prigimtimi nukreiptas į atskirus objektus, 
tai ir yra mumyse kažkas, kas šiaušiasi prieš fi- 
losofinį mąstymą, kuris vyksta objektų '“pra- 
dingimu". Baiminamės svaigulio, kuris mus pa- 
gauna, palikus atskirus objektus ir atsidūrus prieš 
būties nebaigtinybę. Todėl ir atkrintame nuolat, 
kaip katė ant savo keturių kojų, į atskirus ob- 
jektus, imdami filosofines idėjas už objektyvias 
pažintis. Bet, perspėja Jaspersas, šiuo atveju mes 
ne būčiai atsiveriame, o tik užsidarome grubiuo- 
se prietaruose, kurie paverčia absoliutinę būtį į 
fantastišką stabą. 

Bet kokia tad filosofinių idėjų prasmė, jei 
negalime jų laikyti pažinimu? Filosofinio mąs- 
tymo prasmė slypi pačiame jo vyksme, o ne ko- 
kiame rezultate, atsako mūsų filosofas šį klausi- 
mą. Užuot atskleidęs absoliutinę būtį, lyg kokį 
naują užpasaulinį objektą, filosofinis mąstymas 
greičiau atskleidžia tik šio pasaulio daiktų sim- 
bolinį apraiškiškumą: ta patirtinė tikrovė, ku- 
rią galime objektyviai pažinti, nera pati būtis 

savyje, o tik jos šifrinė kalba. Nėra dviejų pa- 
saulių šalia vienas kito, o tėra vienas pasaulis. 
Užtat ir filosofinis mąstymas negali mūsų iš- 
vesti į jokį kitą pasaulį. Užuot išvedęs anapus šio 
pasaulio, filosofinis mąstymas patį šį pasaulį nu- 
šviečia nauja šviesa, kuri savyje tamsius objek- 
tus perkeičia į absoliutinės būties šifrus. Tai šia 
prasme ir galioja Jaspersui principas: “būtis 
gali būti nušviesta, o ne pažinta“' ). 

Nepraturtina būties nušvietimas mus jokio- 
mis pažintimis, bet perkeičia jis mus pačiose muū- 
sų gelmėse, “padaro iš mūsų kitus žmones". Jei 
visa tebūtų tie atskiri objektai, kuriuos galime 
pažinti, tai ir save pačius turėtume laikyti tokiais 
pat objektais, pavergtais gamtinės tikrovės de- 
terminizmui. Gi kai sureliatyviname patirtinį pa- 
sauli į absoliutinę būtį apreiškiančius šifrus, tuo 
pačiu išsiplėšiame iš patirtinio pasaulio tiranijos 
ir laimime laisvės sąmonę. Šita prasme būties 
nušvietimas drauge yra ir mūsų pačių nušvieti- 
mas, mūsų pačių pažadinimas į mus pačius. Čia 
iv regi Jaspersas savo egzistencinės filosofijos 
prasmę: kai senoji filosofija mus kaustė žinoji- 
mu laikomomis, bet žinojimo vertės neturėju- 
siomis abstraktybėmis, tai egzistencinė filosofija 
mus apeliuoja į tikėjimo laisvę. Vietoj ontologi- 
nės pretenzijos pasiekti būtį pažinimu, Jaspersas 
žadina mus tikrosios būties ieškoti laisvu tikė- 
jimu. 

Štai tasai pavidalas, kuriuo Jaspersui iškyla 
tradicinė žinojimo ir tikėjimo santykių problema. 
Nuostabios mokslų pažangos įtakoje buvo besi- 
formuojanti tendencija iš viso paneigti tikėjimo 
prasmę: žinojimo pažanga buvo švenčiama kaip 
tikėjimo žlugtis. Jaspersas gi iš naujo atgaivina 
šią problemą: žinojimas neišsemia visos būties, 
nes galime pažinti tik patirtinę tikrovę, kuri pa- 
čios būties savyje atžvilgiu tėra jos "šifrinė 
kalba". Bet, antra vertus, jaspersinis šios proble- 
mos pavidalas yra esmiškai skirtingas nuo tra- 
dicinio šios problemos sprendimo. Kai tradiciš- 
kai buvo tikima mūsų proto jėga pažinti ne tik 
patirtinę tikrovę, bet ir absoliutinę būtį, tai Jas- 
persas mūsų pažinimą apriboja tik patirtine tik- 
rove, absoliutinės būties ieškojimą palikdamas 
laisvam tikėjimui. Kai tradiciškai žinojimo ir ti- 
kėjmo problema visų pirma savyje slėpė filoso- 
Tijos ir religijos (t. y. žmogiškojo ir apreikštojo 
absoliutinės būties atskleidimo) santykį, tai Jas- 
persui ši problema visų pirma yra mokslinio pa- 
žinimo ir filosofinio tikėjimo santykių klausi- 
mas. Vieni tik atskirieji mokslai teikia pažinimą, 
nes gali būti pažįstami tik atskiri objektai pa- 
saulyje, o ne pati būtis savyje. Todėl ir aprėžia 
Jaspersas pažinimą tik atskiraisiais mokslais. Gi 
filosofija savaime jau sravi iš tikėjimo versmių 
pačiu tuo faktu, kad ta absoliutinė būtis, kurios 
ji ieško, principiškai negali būti pažįstama. Ga- 
lime pagal tai pagrindinę Jasperso poziciją šiaip 
suglausti: pasiekiame pažinimu tik pasaulyje 
randamą tikrove, o absoliutinė būtis atsisklei- 
džia tik tikėjimui. 

b. Loginė pažinimo ir egzistencinė tikėjimo 
tiesa. — Jei absoliutinė būtis, kurios ieškojimas 
yra filosofijos prasmė, negali būti pažinimu iš 
viso pasiekiama, tai suprantama, kad ir pats fi- 
losofinis tikėjimas turi Jaspersui įgyti atitinka- 
ma prasmę. Iš tiesų, tikėjimas mūsų filosofui vi- 
sų pirma reiškia moralinį įsitikinimą, atsietą nuo 
bet kokio dogmatinio turinio. Todėl jis vadina 
savo filosofinį tikėjimą iš esmės laisvu tikėjimu. 
Atsakyti klausimui, kokia šio laisvo tikėjimo 
prasmė, turime išryškinti Jasperso daromą dis- 
tinkciją tarp “sąmonės apskritai“ tiesos ir tarp 
"egzistencijos" tiesos, tarp “priverstinės ir tarp 
“laisvos"' tiesos. 

Sąmonės apskritai tiesa — ta tiesa, kuri iš- 
reiškia atskirus objektus pasaulyje. Tai tie ob- 
jektai, kuriuos mums duoda juslinė patirtis ar 
kuriuos mes konstruuojame loginės evidencijos 
keliu. Abiem šiais atvejais mes galime pasiekti 
objektyvų mūsų minties atitikimą tikrovei, ku- 
ris ir suteikia pažinimui priverstinumo charak- 
terį. Kiekvienas sprendimas, pagrįstas jusline pa- 
tirtimi ar logine evidencija, turi būti mūsų pri- 
imtas. Esame priversti pripažinti konstatuotus 
faktus ar loginius silogizmus net ir tuo atveju, 
jei nenorėtume. Jų priverstinė tikrybė galioja 
visiems tapatingu būdu, nes ji remiasi ne mūsų 
laisvu įsitikinimu, o vidine minties prievarta: 
taip yra ir kitaip negali būti mąstoma. Tai šios 
visiems lygiai galiojančios priverstinės tiesos su- 
daro tą antlaikinės tiesos viešpatiją, kuri savo 
objektyviškumu bei beasmeniškumu atrodo tei- 
kianti nepajudinamą pagrindą mūsų gyvenimui. 
Deja, pastebi Jaspersas, gyvenime ši visuotinai 
priverstinė tiesa pasirodo mažiausiai esminga, 
nes labiausiai mums abejinga. Tai, ką galime to- 
kiu būdu priverstinai pažinti, tėra mums sveti- 
mi dalykai, kurie niekuo mūsų laisvės neanga- 
žuoja. Priverstinis pažinimas nepakankamas gy- 
venimui: nors jis ir duoda mums priemones 
gamtai valdyti, bet jis palieka mus pačius be tiks- 
lų. Užtat “esminga tiesa prasideda kaip tik ten, 
kur baigiasi sąmonės apskritai prievarta". ) 

Ir būtent: prasideda esminga tiesa, kur nuo 
žinojimo prievartos pakylame į tikėjimo laisvę, 
nuo "sąmonės apskritai“ į "egzistenciją". Kaip 
“sąmonės apskritai“ terminu Jaspersas mano 
tuos bendruosius loginio mąstymo principus, ku- 
rie tapatingai apsprendžia visus, taip “egzisten- 
cijos" terminas jam yra sinonimas žmogui jo 
nepakartojamoje individualybėje (Selbst). Pa- 
kylu į egzistencijos rangą, kiek iš tiesų aš esu 
aš nats visame tame, kuo aš reiškiuosi patirtinia- 
me pasaulyje; kiek iš tiesų aš perkeičiu mano 
gyvenimo visus žygius į mano laisvus apsispren- 
dimus. Būti egzistencija lygu būti “savimi pa- 
čių“ ir būti “savimi pačiu" lygu būti laisvu. Pa- 
gal tai ir kelti klausimą, ar aš esu egzistencijos 
Lesoje, lygu klausti, ar mano gyvenimas iš tiesų 
yra mano laisvės išraiška, o ne tik anoniminis 
beasmeninis vyksmas. Trumpai tariant: egzis- 
tencijos tiesa slypi mano ištikimybėje man pa- 

čiam, Jasperso žodžiais, “mano realizavimosi ati- 
tikime mano galimajai egzistencijai?) Tai nebe 
loginė, o moralinė tiesos prasmė. Ne vienoks ar 
kitoks pažinimo turinys išreiškia egzistencijos 
tiesą, o pats mano santykis su tuo, ką aš tikiu. 
Čia ir yra jaspersinės tikėjimo sampratos bran- 
duolys: suteikia mano tikėjimui egzistencinę tie- 
są ne tai, ką aš tikiu, bet tai, kaip aš tikiu, t. y. 
kiek aš nelygstamai savo tikėjimu gyvenu. Ne 
tikimasai turinys suteikia mano tikėjimui ne- 
lygstamybę, o mano įsitikinimas. Objektyvus ti- 
kėjimo turinys keičiasi pagal laiką ir Žmones. 
Bet visos egzistencijos yra solidarios savo ne- 
lygstama ištikimybe tam, kas yra kiekvienai jos 
tiesa. 

Kai loginė pažinimo tiesa visuotinai ir pri- 
verstinai galioja, tai egzistencinė tikėjimo tiesa 
Jaspersui yra iš esmės "istorinė", t. y. nepakar- 
tojamai asmeniška. Iš tiesų, jei egzistencinė ti- 
kėjimo tiesa slypi ne loginiame turinyje, o ma- 
no pačio moraliniame įsitikinime, tai visada ti- 
kėjimas lieka esmiškai mano tiesa. Tačiau šis ra- 
dikalus tikėjimo istoriškumas anaiptol nereiškia 
mūsų filosofui paprasto reliatyvistinio subjek- 
tyvizmo. Tikėjimo istoriškumas jam drauge yra 
tikėjimo nelygstamumo sinonimas. Kiek egzis- 
tencinė tikėjimo tiesa yra istoriškai vienkartinė 
kaip mano tiesa, tiek drauge ji yra nelygstama 
kaip manęs pačio tiesa, t. y. kaip mano nelygsta- 
mai tikima tiesa. Kai tasai turinys, kuriuo aš 
išreiškiu savo tikėjimą, tėra vieną kartą tikras, 
tai betgi drauge jis yra man nelygstamai tikras, 
nes juo vienu aš gyvenu. 

Pasiekiame vietą, kur mums matyti pati pa- 
grindinė Jasperso mąstymo intencija išskirti vi- 
suotinumo ir nelygstamumo (absoliutumo) są- 
vokas. Tradicinį šių dviejų sąvokų koreliatyvu- 
mą Jaspersas pastato klausimo ženklan savo 
"istorine nelygstamybe". Užuot visuotinumo, ne- 
lygstamumo sinonimu jam iškyla “istoriškumas"", 
t. y. asmeniškumas. Visuotinė tėra loginė paži- 
nimo tiesa. Bet kaip tiktai ji nėra absoliuti pačiu 
tuo, kad ji lieka aprėžta tik reliatyvia patirtinių 
objektu tikrove. Nežiūrint savo absoliutaus tik- 
rumo, Mokslinis pažinimas neturi teisės preten- 
duoti į absoliutinę tiesą, nes jis lieka aklas abso- 
liutinei būčiai. Atvirkščiai, nelygstamas tėra eg- 
zistencijos tikėjimas, nes tik jis atskleidžia mus 
absoliutinės būties kalbai per šifrus. Tačiau vėl 
šis nelygstamumas galioja ne pačiam tikėjimo 
turiniui, o tik tikinčiajai egzistencijai, ir užtat 
ne priverstinai ir ne visiems. 

Iš vienos pusės ši žinojimo visuotinio privers- 
tinumo ir tikėjimo istorinio nelygstamumo anti- 
nomija veda Jaspersą į reikalavimą “reliatyvin- 
ti" kiekvieną loginį mąstymą. Mąstymas yra es- 
miškai reliatyvus. Mokslinis pažinimas yra re- 
liatyvus dėl to, kad jis yra ribotas tik patirtine 
tikrove: nepasiekdamas absoliutinės būties, jis 
negali pasiekti tuo pačiu ir absoliutinės tiesos. 
Bet lygiai yra reliatyvus savo logine išraiška ir 
filosofinis mąstymas: nors jis kreipiasi į absoliu- 

tine būtį, bet neišvengiamai sudūžta į absoliuti- 
nės būties nepasiekiamybę pažinimui. Reikia re- 
liatyvinti mokslinį pažinimą, kad jis nebūtų lai- 
komas pačios būties pažinimu, bet lygiai reikia 
reliatyvinti ir filosofinį mąstymą, kad jis ne- 
būtų laikomas būties pažinimu. Mokslai nepa- 
siekia būties, filosofija nepasiekia pažinimo. Ta- 
čiau, iš antros pusės, šis loginės “reliatyvizaci- 
jos" reikalavimas Jaspersui nereiškia absoliuty- 
bė apskritai paneigimo. Priešingai, jaspersiniame 
visuotinumo ir absoliutumo sąvokų išskyrime 
slypi tik noras nurodyti tikrąją absoliutybės vie- 
tą. Ir būtent, mūsų filosofo supratimu, tikroji 
absoliutybės vieta yra ne mąstymas, o egzisten- 
cija, ne pažinimas, o gyvenimas. Todėl ir kildi- 
na Jaspersas tikėjimo nelygstamybę ne iš logi- 
nio jo turinio, o iš tikinčiosios egzistencijos ne- 
lygstamos ištikimybės sau pačiai, t. y. savo ti- 
kėjimui. Iš čia Jasperso aistringas perspėjimas 
prieš “katalikybės" pagundą. Turi mintyje mū- 
sų filosofas ne specialiai katalikus, bet ir ap- 
skritai visus, kurie ir filosofinėms tikėjimo tie- 
soms teikia tą patį visuotinumo charakterį, ku- 
ris pagal mūsų filosofą yra savas tik moksliniam 
patirtinės tikrovės pažinimui. Tai, Jasperso pa- 
žiūra, yra ir nelegalu ir pragaištinga. Nelegalu 
bet kurį tikėjimą laikyti visiems lygiai galiojan- 
čiu dėl to, kad tik žinojimas visiems priverstinai 
galioja. Ir drauge pragaištinga tikėjimą visuo- 
tinti (“katalikinti'"'), nes tokia pretenzija savai- 
me virsta fanatizmo versme. Kas tiki turįs galu- 
tinę tiesą, tas ir pats farizeiškai jaučiasi teisus. 
Atsisakydamas kitus suprasti, jis nori visiems 
beatodairiškai užmesti savo tikimą tiesą. O kai 
kiti nepaklusta, jis ima juos niekinti, įtarinėti 
bloga valia ar net prievarta persekioti. 

Užtat “visas žmoniškumo skaidrumas, jo kil- 
numas bei didumas tėra ten, kur savas istorišku- 
mas (suprask: savo istoriškai tikimas tikėjimas 
— J. G.) nėra absoliutinamas į istoriškumą vi- 
siems ir kur tačiau jis lieka nelygstamas tam. 
kuris jį savu pripažįsta“) Visa nelygstama iš- 
tikimybe laikytis savosios tikėjimo tiesos ir ta- 
čiau nenorėti jos visiems užmesti — štai pagal 
Jaspersą lygiai sunkus, kaip kilnus uždavinys. 
Sunkus tai uždavinys. Tik “katalikybė" (t. y. 
save laikąs visuotinai galiojančiu tikėjimas) gali 
girtis savo jungo saldumu, nes tik ji duoda “pri- 
verstinę tikrybę net ten, kur tiesa slypi tik įsi- 
tikinimo rizikoje".“) Tik “katalikybė" perša 
objektyvias išganymo garantijas ir tuo pačiu iš- 
laisvina nuo atsakomybės naštos, padarydama 
laisvės riziką nebereikalingą ir pakeisdama ieš- 
kojimo drąsą radimo ramybe. Bet kadangi laike 
absoliutinės tiesos radimas tegali būti tariamas, 
Jaspersas šios "katalikiškos" ramybės atsisako. 
"Mes verčiau renkamės visą kančią, o ne tą iliu- 
zinę palaimą, kurioje tiesa tebūtų tariamai; mes 
verčiau renkamės garbingą atvirumą su viso- 
mis jo pasėkomis, o ne tą saugią laimę, kuri gali 
būti laimėta ir išlaikyta tik iliuzijų kaina''.") 

Nors ir sunkus šis kelias, bet garbingas, nes 


tai laisvo tikėjimo kelias. Tai kelias, kuriame 
galioja egzistencinis reikalavimas: seki savo, O 
ne mano kelią: “aš noriu, kad kiekvienas kitas 
būtų tuo, kuo aš pats stengiuosi būti — kad jis 
būtų savimi pačiu savo pačio tiesoje".“) Tiesa, 
ir šiame kelyje negalima išvengti kovos. Kada 
Jaspersas laisvo tikėjimo vardan apeliuoja kiek- 
vieną būti savimi pačiu, jis nemano pateisinti to 
tiesai abejingumo, kuris leidžia kiekvienam 
“būti kvailiu savo fasonu ar, mandagiau išsireiš- 
kus, ieškoti išganymo savo fasonu''.“) Greičiau, 
Jasperso žodžiais, nors ir pripažįstu kitam jo tie- 
są, tačiau turiu prieš ją kovoti, nes ji nėra mano 
tiesa. Tačiau, antra vertus, ši tikinčiųjų egzis- 
tencijų kova nėra paprasta tiesos kova su ne- 
tiesa. Tai greičiau vieno tikėjimo kova su kitu 
tikėjimu, vienos nelygstamos tiesos kova su kita 
nelygstama tiesa. Užtat ir valdo šią kovą ne fa- 
natinis ekskliuzyvizmo patosas, o “beribės ko- 
munikacijos valia“' Kaip tasai tikėjimas, kuris 
reiškia ekskliuzyvinę pretenziją į savo galioja- 
mumą visiems, yra fanatizmo šaknis, taip lais- 
vas tikėjimas, kuris žino kiekvienos loginės iš- 
raiškos istoriškumą, yra komunikacijos versmė. 
Kas tiki turįs galutinę tiesą, tas iš anksto panei- 
gia egzistencinę lygybę, kuri yra pati pagrindi- 
nė komunikacijos sąlyga. Jis save pastato aukš- 
čiau visų kitų, ir šie turi arba jį sekti arba būti 
pasmerkti netiesai. Pagaliau, tasai, kuris jau turi 
tiesą, ir vats nebejaučia reikalo ieškoti kitų žmo- 
nių. Priešingai laisvas tikėjimas. Jis žino, kad 
tikėjimo tiesa yra absoliuti tiek, kiek ji yra gy- 
venama, o ne tiek, kiek ji išreiškiama tuo ar 
kitu loginiu turiniu. Todėl laisvas tikėjimas ir 
nesiima savęs visuotinti (“katalikinti'"'). Vietoj 
per ankstyvo radimo, kokiu yra kiekvienas abso- 
liutinės tiesos laike radimas, laisvasis tikėjimas 
lieka “atvirame kelyje“ — begalinio tiesos ieš- 
kojimo kelyje. Todėl jis ir yra iš esmės komu- 
nikatyvus: visam jis atviras ir niekam uždaras. 
Šita prasme ir charakterizuoja Jaspersas laisvąjį 
tikėjimą kaip tikėjimą į komunikaciją. Tai ir 
yra pagrindinė Jasperso ambicija — atgaivinti 
mumyse tikėjimo jėgą, ir tačiau paversti ją ne 
fjanatizmo, o komunikacijos versme. “Komuni- 
kacijos mintis nėra utopija, bet tikėjimas. Jis yra 
kiekvienam mūsų klausimas, ar mes į tai veržia- 
mės ir į tai tikime — į galimybę drauge gyventi, 
drauge kalbėtis, drauge ieškoti tiesos ir šiuo ke- 
liu kiekvienam tapti savimi pačiu. Šiandieninėje 
krizėje mes laikome komunikaciją pagrindiniu 
reikalavimu''/*) Štai Jasperso žodis mūsų laikui. 


2. Tikėjimo laisvė ar tiesos praradimas? 


a. Tiesa ir gyvenimas. — Visa ta “laisvojo 
tikėjimo" filosofija, kurią išdėstėme, yra pagrįs- 
ta distinkcija tarp loginės ir moralinės, tarp 'są- 
monės apskritai“ ir “egzistencijos" „tiesos. Tai 
pagrinde distinkcija tarp tiesos, kurią pakanka 
pažinti, ir tiesos, kuri apeliuoja į gyvenimą. Kai 
pirmoji išsisemia jos pažinimu, tai antroji turi 
būti atbaigta pačiame gyvenime. Grynai loginė 


tiesa mus verčia tik ją pripažinti, nes ji tik pa- 
prastai konstatuoja, kas faktiškai yra.  Priešin- 
gai, egzistencijos tiesa reikalauja būti išpažįsta- 
ma, nes ji ne žmogui abejingus faktus konsta- 
tuoja, o nušviečia žmogiškąsias galimybes. Užtat 
ir galioja sąmonės apskritai tiesa nepriklausomai 
nuo to, kas mes esame ir kaip mes gyvename. 
Priešingai, egzistencijos tiesa mums yra tai, kuo 
mes privalome būti, kad galėtume būti mes pa- 
tys tikrąja šio žodžio prasme. Todėl, kai pirmoji 
mums lieka indiferentiška, antroji reikalauja iš 
mūsų besąlyginės ištikimybės iki mirčiai. Nie- 
kas neprivalo mirti už grynai loginę tiesą ir nie- 
kas faktiškai už ją nemiršta, nes niekas ja ir 
negyvena. “Būtų neišmintinga norėti mirti už 
įrodomą tiesą“, nes “tiesa, kurios teisingumą aš 
galiu įrodyti, savo galiojimui nereikalinga ma- 
nęs".“) Kitaip yra su tiesa, kurios esmė slypi rei- 
kalavime, kad aš ją realizuočiau savo gyvenime. 
“Tiesa, iš kurios aš gyvenu, tėra tuo būdu, kad 
aš su ja sutampu".“) Todėl ir turi ji būti liudija- 
ma, jei reikia, net mirtimi, nes ji kaip tik ir yra 
ta tiesa, “su kuria aš galiu pažvelgti į pačios mir- 
ties veidą".“) Šita prasme loginės ir egzistenci- 
nės tiesos distinkcija virsta Jaspersui distinkcija 
tarp "tiesos, kuri kenčia dėl savo atšaukimo, ir 
tiesos, kurios jos atšaukimas nepaliečia".“) 


Reikia principiškai sutikti, kad ši Jasperso 
distinkcija nėra be pagrindo, nes ji išreiškia skir- 
tumą tarp tiesų, kurių prasmė išsisemia jų logi- 
niu pažinimu, ir tiesų, kurios savo prasmę pilnai 
išskleidžia tik tada, kai jos yra ne tik žinomos, 
bet ir gyvenamos. Čia kaip tik ir slypi “fizikos? 
(t. y. atskirųjų mokslų) ir “metafizikos (t. y. ab- 
soliutinės būties ieškojimo) skirtumas. Pakanka 
mokslininkui turėti teisingą pasaulėvaizdį ( Welt- 
bild), nes visa šio prasmė yra išsemta jo žino- 
jimu. Bet nepakanka žmogui turėti teisingą pa- 
sauležiūrą ( Weltanschauung), nes ši drauge 
slepia reikalavimą pažintą tiesą perkeisti į gy- 
venamą tiesą. Kai mūsų santykis su pasauliu iš- 
sisemia šio pažinimu, tai mūsų santykis su Abso- 
liutine Būtimi reikalauja visos mūsų būties an- 
gažavimo. Patirtinė tikrovė mums yra abejinga. 
Gi Absoliutinė Būtis yra pati mūsų egzistencijos 
prasmė, ne tik paprastas pažinimo objektas. Už- 
tat, kai “fizika'" tėra mokslas, tai metafizika 
drauge yra išmintis. Tuo pačiu laiku, kai me- 
tafizika atskleidžia Absoliutinę Būtį, ji atsklei- 
džia mums it mūs! pačius t y. mūsų žmogiškąją 
paskirtį. Šita prasme metafizinė tiesa visada 
drauge savyje slepia ir moralinį į mus apeliavi- 
mą. Todėl, užuot likusi tik paprastas žinojimas, 
metafizinė tiesa reikalauja būti įsisavinta pačia 
pažįstančiojo egzistencija. Kai mokslinio fakto 
konstatavimas tereikalauja loginio pripažinimo, 
metafizinė tiesa reikalauja totalinio įsisavinimo, 
ne tik loginio, bet ir moralinio. Užuot logiškai 
turėjus (t. y. žinojus, nes žinojimas tėra loginis 
turėjimas) metafizinę tiesą, reikia ja egzistenciš- 
kai būti... Ir tol, kol metafizinė tiesa nėra egzis- 
tenciškai įsisavinta, jos pažinimas tėra tariamas. 

Gali ir ateistas žinoti Dievo įrodymus ar dargi 
būti mokslingu teologijos bei religijų istorijos Ži- 
novu. Tačiau religijos esmė jam liks tiek pat pa- 
slėpta, kaip šviesa aklajam, nors šis ir žinotų 
šviesos teoriją. Tiesa, kuri reikalauja būti gyve- 
nama, tegali būti tikrai įsisavinta tik pačiu gy- 
venimu. Negalima tikrai pažinti Dievą, nesuei- 
nant į gyvą su Juo santykį. Be abejo, tik paži- 
nimas gali mus nuvesti į Dievą. Bet tikras paži- 
nimas tėra tas, kurs drauge yra gyvenimas. Pa- 
sauliui pažinti nereikia jo mylėti tikrąja šio žo- 
džio prasme. Bet Dievo pažinimas neįmanomas 
be Jo meilės. 


Tačiau šiuo būdu skirti grynai loginę moks- 
linę tiesą nuo metafizinės tiesos, drauge savyje 
slepiančios moralinį reikalavimą, nėra pagrindas 
šiuodu tiesos pavidalu taip radikaliai priešpasta- 
tyti, kaip tai daro mūsų filosofas. Jasperas ''są- 
monės apskritai" ir “egzistencijos tiesos dis- 
tinkciją paverčia žinojimo ir tikėjimo tiesos dis- 
tinkcija. Žinojimo prasmę jis teteikia toms gry- 
nai loginėms tiesoms, kurias pakanka tik pažinti. 
Gi visas tas metafizines tiesas, kurios reikalauja 
būti gyvenamos, jis laiko tikėjimo, nebe žinojimo 
dalyku. Iš čia jo egzistencinės tiesos sampratos 
dviprasmiškumas. 


Iš vienos pusės Jaspersas akcentuoja faktą, 
kad filosofinė tiesa nėra išsemiama tik loginiu 
jos išreiškimu. “Jokia filosofija, kaip loginių idė- 
jų tėkmė, negali būti laikoma savyje atbaigta, 
nes loginis veikalas visada lieka tik pusė, kuri 
tiesai pasiekti reikalauja būti filosofo papildyta 
ta prasme, kuria šis ne tik mąsto filofines idė- 
jas. bet ir leidžia joms įsikūnyti savo egzistenci- 
joje"'.“) Šiame tekste Jasperso teikiama egzisten- 
cinei tiesai prasmė primena tą prasmę, kurią 
Maurice Blondel teikia tikėjimui kaip tam “efek- 
tvviam ir praktiniam pritarimui, kuris papildo 
racionalinį pripažinimą toms tiesoms ir toms bū- 
tims, kurių vidinės pilnatvės neišsemia pažini- 
mas'“."“) Tačiau, iš antros pusės, yra esminis skir- 
tumas. Prancūzų filosofui “tikėjimas pakyla iki 
tikriausio žinojimo".") Priešingai , Jaspersui ti- 
kėjimas visada lieka "nežinojimas". “Tikėjimas 
yra rizika, nes tikvo tikėjimo substratas yra pil- 
na objektyvinė netikrybė: jei Dievybė būtų re- 
gima ar įrodoma, nebereiktų man tikėti".“) Kai 
Blondel pabrėžia būtinybę filosofinį mąstyma 
“veikliai bei praktiškai" papildyti, jis nekvestio- 
nuoja filosofinio mąstymo loginės vertės. Gi 
Jaspersas loginį filosofinio mąstymo sureliaty- 
vinimą laiko esmine tikro tikėjimo sąlyga. Jo 
supratimu. kiek tikėjimas kyla iš laisvės, tiek 
jis reikalauja likti laisvu kiekvienos loginės iš- 
raiškos atžvilgiu. Aukščiau cituotame tekste ak- 
centavęs, kad filosofija kaip loginis mąstymas 
tėra pusė, reikalaujanti papildymo filosofo eg- 
zistencija, Jaspersas skubinasi padaryti išvadą: 
„filosofas lieka laisvas savo idėjų atžvilgiu... jo 
mąstymas netampa dogma“. ) O, kaip pamena- 
me, nelaikyti filosofinių idėjų dogmomis Jas- 

persui yra lygu iš viso neteikti joms pažinimo 
prasmės. 

Tai čia ir skiriamės nuo Jasperso. Sutikome, 
kad metafizinės tiesos (arba, kalbant Jasperso 
terminais, egzistencinės tiesos) nėra išsemiamos 
jų loginiu pažinimu, nes jos drauge savyje sle- 
pia ir moralinio angažavimosi reikalavimą. Bet 
tai nieku būdu nereiškia, kad šios tiesos neslepia 
savyje jokio pažinimo. Be abejo, moraliniu po- 
žiūriu nepakanka jas paprastai pažinti, nes mo- 
ralė yra konkrečios veiklos, o ne abstraktaus 
mąstymo sritis. Tačiau tai neduoda mums teisės 
moralinį apeliavimą savyje slepiančias metafi- 
sines tiesas nuvertinti tik į reliatyvius ir istoriš- 
kai besikeičiančius simbolius. Slėpti savyje mo- 
ralinį apeliavimą dar nėra tuo pačiu išskirti 10- 
ginį pažinimą. Teisinga Jasperso tezė: loginis 
aspektas neišsemia filosofinio mąstymo. Bet ne- 
teisingai iš šios tezės Jaspersas pereina į tezę: 
filosofinis mastymas iš viso nėra pažinimas, 0 
tik reliatyvi laisvo tikėjimo išraiška. 

b. Tiesa ir mirtis. — Kvalifikuojame šį perė- 
jimą neteisingu, nes jis savaime neplaukia iš 10- 
ginės ir egzistencinės tiesos skyrimo. Bet ka- 
dangi Jaspersas šį perėjimą kaip tik grindžia šia 
distinkcija (iarp “tiesos, kuri kenčia dėl savo 
atšaukimo ir tiesos, kuri nėra jos atšaukimo pa- 
liečiama"), tenka plateliau ją paanalizuoti ir iš- 
skleisti jos tikrą prasmę. 

Teisingai Jaspersas pastebi, kad heliocentri- 
nės sistemos tiesa visiškai nebuvo sukrėsta fak- 
to, jos Galileo Galilei priverstas ją atšaukė, nes 
vistiek žemė tęsė savo sukimąsi apie saulę. Bet 
lygiai iš antros pusės tenka pridurti, jog ir Kris- 
taus tiesa neprarado savo vertę dėl to, kad Ju- 
das savc išdavyste ją "atšaukė". Taigi, net ir 
tuo atveju, kai atšaukiama tiesa, kuri nėra tik 
fakto konstatavimas ir kuri reikalauja jos liudi- 
jimo gyvenime, dėl tiesos "atšaukimo" kenčia 
tik “atšaukėjas", o ne pati tiesa. Ir kaip “atšau- 
kimas" (t. y. tiesos išdavimas) nesunaikina pa- 
čios tiesos kaip tokios, taip lygiai ištikimybė pati 
savaime neirodo tiesos, net jeigu ji eina iki gy- 
vybės aukos. Tiesa gali būti išduota, ir gali buti 
ištikimai laikomasi klaidos. Todėl iš tiesų, kaip 
pats Jaspersas pripažįsta, “mirtis nieko neįro- 
do".') Heliocentrinės sistemos teorija nebuvo 
reikalinga patvirtinti savo autoriaus ištikimybe. 
Bet lygiai nepadarė savo panteistinės mistikos 
tikra Giordano Bruno tik pačiu savo jai ištiki- 
mybės iki mirčiai faktu. 

Tačiau: jei išdavimas nepaliečia pačios tie- 
sos kaip tokios ir jei nieko neįrodo ištikimybė 
iki mirties, tai kas belieka iš anos distinkcijos 
tarp “tiesos, kuri kenčia dėl savo atšaukimo, ir 
tiesos, kuri nėra savo atšaukimo paliečiama''? 
Lieka kiekvienu atveju esminis skirtumas. Kai 
gali'einis atšaukimas vargiai meta didesnį šešėlį 
ant italų mokslininko, tai Giordano Bruno nebū- 
tų galėjęs atšaukti savo filosofijos, nesunaikinda- 
mas savo, kaip filosofo, asmenybės. Pirmuoju at- 
veju klausimas ėjo tik apie paprasto fakto “atšau- 


kimą“, žinant, jog faktų "atšaukimas" neturi jo- 
kios realios reikšmės. Gi antruoju atveju klausi- 
mas ejo apie apsisprendimą išduoti savo sąžinę 
ar ne. Užtat ir reikia sutikti: jei mirtis kaip to- 
kia tr nieko neįrodo, vis dėlto ji liudija apie mus 
pactus, ar, pastatyti prieš mirties ir ištikimybės 
alternatyvą, suklumpame prieš išdavystės pa- 
gundą ar verčiau renkamės kęsti prievartą, ne- 
gu išduoti savo sąžinę. Yra ėję Žmonės verčiau 
mirti, negu pasidaryti išdavikais, vedami visiš- 
kai priešingų idėjų. kurios tad negalėjo būti 
visos lygiai teisingos. Bet visi kankiniai, nežiū- 
rint jų įsitikinimų skirtingumų, yra susieti ta 
pačia heroine ištikimybe savo sąžinei. Ir tasai, 
kuris miršta už klaidingą idėją, subjektyviai yra 
tiesos kankinys, nes jis miršta už tai, ką jis tiki 
esant tiesa. Šita prasme auka visada yra morališ-- 
kai teisi, kaip budelis yra visada morališkai ne- 
teisus. Visos aukos yra teisios kaip tiesos kanki- 
niai ta prasme, kuria ištikimybė tikimajai tiesai 
yra tokia pat moralinė vertybė, kaip pati tiesa 
yra loginė vertybė. Ir niekuomet nėra teisaus bu- 
delio, nes šisai visada išduoda tiesą pačiu tuo, 
kad jis griebiasi prievartos prieš svetimą sąžinę. 

Kiek mirtis įrodo moralinę valią vertinti tie- 
są aukščiau gyvybės, tiek besąlyginė ištikimybė 
padaro morališkai teisų net tą, kuris objektyviai 
nėra tiesoje. Štai ta pagrindinė versmė, iš ku- 
rios plaukia Jasperso egzistencinė tiesos sam- 
prata. Jei žmonės eina mirtin už skirtingus įsi- 
tikinimus, tai (daro išvadą mūsų filosofas) pats 
įsitikinimas kaip toks yra nelygstamas, kai tiki- 
mosios idėjos yra reliatyvios, nes istoriškai besi- 
keičiančios. Kiekvienas įsitikinimas gali būti ne- 
lygstamas, kiek jis besąlygiškai gyvenime išpa- 
žistamas; ir kiekvienas įsitikinimas gali likti re- 
liatyvus, kiek jis tera tam tikra loginė doktri- 
na. Tai pats įsitikinimo nelygstamumas, kuris 
padaro žmogų tiesos kankiniu. Visi tiesos kan- 
kiniai yra solidarūs savo besąlygine ištikimybe, 
ir tačiau šis solidarumas nesuvedamas į loginę 
visuotinės tiesos vienybę. Iš čia Jesperso tezė, 
pagal kurią negalima sakyti, nei kad tėra viena 
egzistencinė tiesa, nei kad yra daugelis egzisten- 
cinių tiesų. Jei norėtume Jasperso “egzistencinę 
tiesą" suprasti kaip tiesą tikrąja šio žodžio pras- 
me, ši tezė neturi jokios prasmės. Bet kaip tik 
ir nurodo, kad tai, ką Jaspersas mano “egzisten- 
cinės tiesos“ terminu, yra ne tiesa kaip tokia, o 
įsitikinimas kaip toks, t. y. moralinė ištikimybė 
tikimajai tiesai. Tik iš čia galima suprasti jo 
anksčiau užsimintą tezę. Iš vienos pusės: nors 
tiesa tegali būti viena, bet klaidos gali įvairuoti 
iki be galo, ir tačiau kiekviena klaida gali būti 
laikoma tiesa visa nelygstamo įsitikinimo jėga. 
Šita prasme iš tiesų negalima teigti, kad įsitiki- 
nimas būtų taip pat vienas, kaip viena tėra tie- 
sa. Iš antros pusės: įsitikinimų daugybė taktiš- 
kai nėra loginių turinių daugybė, kai įsitikinimas 
kaip toks, t. y. moralinis laikymasis tikimosios 
tiesos, visur yra tas pats. Užtat ir galima iš tiesų 
prileisti: nėra įsitikinimų daugybės, nes, nežiū- 


rint tikimųjų turinių gausumo, visi įsitikinimai 
yra tapatingi. Šituo tad būdų Jaspersas iškelia 
visus įsitikinimus į “egzistencinės tiesos" rangą, 
kuriame tiesa slypi nebe loginiame turinyje, o 
moraliniame įsitikinime, kuris gali kreiptis į 
skirtingus loginius turinius, 

„Taigi, nors Jaspersas žino, jog mirtis nieko 
neįrodo jis grindžia savo tiesos sampratą bent 
tuo, ką mirtis pateisina, būtent, nelygstama išti- 
kimybe savo įsitikinimui. Gali užtat iš karto at- 
rodyti, lys Jaspersas mums kalbėtų visų tiesos 
kankinių vardu, t. y. lyg jo tiesos samprata įpras- 
mintų visus mirusiuosius už savo idėjas, nedis- 
kriminuodama nė vieno įsitikinimo. Deja, ne- 
diskriminuoti nė vieno įsitikinimo yra lygu dis- 
kriminuoti tiesą. Ir todėl, užuot liudiję už egzis- 
tencinę tiesos sampratą, tiesos kankiniai liudija 
prieš ją Kiekvienas, kuris ryžtasi verčiau mirti, 
negu išduoti savo įsitikinimą, liudija savo ryžti- 
mi ne tik savo įsitikinimo nuoširdumą, bet ir— 
ir visų pirma — tiesos absoliutumą. Jaspersas 
akcentuoja, jog einama mirti tik už tiesas, kurios 
yra daugiau, negu tik priverstinis faktų konsta- 
tavimas. Tas teisinga: einama mirtin už idėjas, 
o ne faktus. Bet tenka drauge pridurti: miršta- 
ma už idėjas ne dėl to, kad jos nebūtų galimos 
kitaip įrodyti (nes ir mirtis vistiek nieko ne- 
įrodo), bet dėl to, kad tikima jų absoliučiu tei- 
siigumu. Tik tikėjimas tiesos absoliutumu turi 
savo kankinius, o ne abejonė ar tasai ieškojimas, 
kuris iš anksto žinos absoliučios tiesos nepa- 
sieksiąs. Sokratas buvo tiesos kankinys, ne sofis- 
tai. Kas netiki absoliučia tiesa, visada pasirinks 
nusileskti prievartai, o ne ryžtis mirčiai. Be ti- 
kėjimo į tiesos absoliutybę neįmanoma tad nė ta 
nelygstama ištikimybė, kurios vardan Jaspersas 
reikalauja sureliatyvinti kiekvieną žmogiškąją 
tiesą. Jei nebūtų absoliučios tiesos, nebūtų nė 
pagrindo už ką nors mirti. Štai kodėl, užuot įpras- 
minusi visus tiesos kankinius, kiekviena tiesos 
reliatyvizacija nuprasmina jų gyvybės auką. 

Nors ištikimybė savo įsitikinimui išteisina 
kiekvieną, kuris laikosi, ką jis mano esant tei- 
singa, nėra tačiau teisės kiekvieną įsitikinimą 
pakelti į tiesos rangą ir tuo būdu degraduoti pa- 
čią tiesą tik į reliatyvią įsitikinimo išraišką. Ka- 
dangi ištikimybė savo įsitikinimui yra moralinė 
vertybė, tai ji ir yra Žmogaus, o ne tiesos matas. 
Visi kankiniai už savo įsitikinimus yra tiesos: 
kankiniai. Bet pakelti kiekvieną įsitikinimą į tie- 
sos rangą yra lygu nelegaliai pereiti iš moralinės. 
į loginę plotmę. Moralinis išteisinimas negali būti 
paverstas loginiu išteisinimu. Ištikimybė savo: 
įsitikinimui išteisina klydimą, bet ne pačią klai- 
dą. Vienas isitikinimas, net ir mirtim paliudytas, 
nepadarys tiesos iš klaidos. Kad turiu įsitikinimą 
esąs tiesoje, nereiškia, jog aš iš tiesų tiesoje esu. 
Be abejo, jei norima, galima kiekvieną įsitikini- 
mą vadinti įsitikinusiojo tiesa. Taip iš tiesų pa- 
gal Jaspersą kiekviena egzistencinė tiesa visada 
yra mano tiesa, kuris ja tikiu. Bet tiesa tikrąja 
to Žodžio prasme yra tiesiai tiesa, o ne mano, 

tavo ar jo tiesa. Ne įsitikinimai kuria tiesą, 0 
tiesa teisia visus įsitikinimus. Isitikinimai gali 
taip pat nepramatomai įvairuoti, kaip ir klaidos. 
Bet visi įsitikinimai tėra tiek teisingi, kiek jie 
dalyvauja vienoje ir toje pačioje tiesoje. Todėl 
ir atmetame jaspersinę dialektika, skelbiančią, 
jog kiekviena egzistencija turi savo tiesą tiek 
nepalyginamai, kad negalima kalbėti nei apie 
tai, jog tėra viena egzistencinė tiesa, nei apie tai, 
jog yra daugelis egzistencinių tiesų. Ši dialektika 
Taktiškai slepia tik Jasperso pastangą suteikti tie- 
sos rangą kiekvienam nelygstamam įsitikinimui. 

Sutikome pirma: ištikimybė savo įsitikinimui 
morališkai išteisina kiekvieną tiesos kankinį. Bet 
reikia drauge akcentuoti ir kiekvieno mūsų at- 
sakomybę už savo įsitikinimus. Ištikimybė savo 
isitikinimui dėl pačios ištikimybės būtų tas ak- 

las užsispyrimas, kuris būtų ištikimybė nebe są- 
žinei, o klaidai. Nepakanka tik būti pačiam sau 
ištikimam, nes privalu drauge rūpintis, kad išti- 
kimybė sau pačiam netaptų tarnyba blogiui. Tie- 
sa, nėra būtina, kad gyvenimas sektų mintį. Iš 
vienos pusės: esame laisvi nusigręžti nuo gėrio, 
net jei jį ir pažįstame. Iš antros pusės: savai- 
mingas gėrio ilgesys yra mūsų būtin taip giliai 
įrašytas, kad jis negali būti visiškai nuslopintas 
jokios klaidingos teorijos. Gali užtat tasai, ku- 
ris pažista tiesą, būti jos nevertas, ir atvirkščiai, 
tasai, kuris nepažįsta tiesos, gyventi taip, lyg jis 
būtų ją pažinęs. Žodžiu tariant, moralinės žmo- 
gaus laikysenos kilnumas nėra proporciniame 
santykyje su jo metafizinės pasaulėžiūros teisin- 
gumų. Bet tai nėra pagrindas išvadai: jei taip, tai 
ir svarbu žmogaus moralinė laikysena, o ne jo 


pasaulėžiūros tiesa. Palaikant visa, ką anksčiau 
sakėme, reikia neužmiršti: kaip tiesa mus žadina 
į gėrį, taip klaida mus veda į blogį. Užtat: tuo 
atveju. kur būtų turimas klaidingas įsitikini- 
mas, besalyginė ištikimybė tokiam įsitikinimui 
lengvai gali išvirsti į ištikimybę kaltei. O pasta- 
roji, užuot išteisinusi, iš anksto pasmerkia žmogų. 
Visi tiesos kankiniai yra morališkai išteisinti. 
Bet yra šalia jų tų, kurie randa savo mirtį savo 
pačių prievartoje, pagal principą: kas kardų ka- 
riauja, nuo kardo ir žūna. 


3. Egzistencinė tiesa kaip moralinis tiesumas. 
— Galima buvo pastebėti, kaip Jasperso egzis- 
tencinė filosofija yra mąstymas moraliniais ter- 
minais. Pagrindinės jo mintys yra atremtos į 
teisingas moralines intuicijas, bet tokiu būdų 
suabsoliutintas, kad ir teisingi moraliniai akcen. 
tavimai tampa pagrindu klaidingoms išva- 
doms. Teisinga, kad metafizinės tiesos, slepian- 
čios savyje moralinį apeliavimą, reikalauja l10- 
ginį įsisavinimą papildyti egzistencinė ištikimy- 
be. Bet Jaspersas imasi moralinio apeliavimo 
vardan sureliatyvinti ir pačią tą tiesą, kuri sa- 
vyje slepia šį moralinį apeliavimą. Teisinga, kad 
nelygstama ištikimybė savo įsitikinimui padaro 
tiesos kankinį ir iš to, kuris objektyviai nėra tie- 
soje. Bet Jaspersas. remdamasis šiuo moralinių 
kiekvieno tiesos kankinio teisumu, iš viso imasi 
kiekvienam  įsitikinimui suteikti egzistencinės 
tiesos rai:gą. 

Tas ir padaro mūsų dialogą su Jaspersu tokį 
sunkų. Kada mes jam prikišame, jog kiekvieną 
įsitikinimą pakelti į egzistencinės tiesos rangą 
yra lygu paneigti tiesos absoliutybę, Jaspersas 
iš savo pusės turi ši priekaištą atmesti ir mus ap- 
kaltinti jo nesupratimu. Užuot paneigęs absoliu- 
tybę, Jaspersas nori tik jai nurodyti jos tikrą- 
ją vietą. Ir būtent, kaip pamename, pagal mū- 
sų filosofijos, tikroji absoliutybės vieta yra “eg- 
zistencija“, o ne mąstymas. Pagal tai: kai Jas- 
persas reikalauja sureliatyvinti (t. y. nelaikyti 
visuotinai ir antlaikiškai galiojančiu) filosofinį 
mąstymą, jis manosi reikalaująs sureliatyvinti ne 
pačią tiesą, o tik loginę jos išraišką. Iškyla tuo 
būdu klausimas, kokią prasmę iš viso teigti tie- 
sat. Kai mes turime mintyje loginę tiesos pras- 
mę, Jaspersas į tiesą žiūri tik moraliniu požiūriu. 
Todėl, kaip jau pirma pastebėjome, tai, ką Jas- 
persas vadina egzistencine tiesa, iš tiesų tėra tie- 
sumas t. y. įsitikinimo nuoširdumas. Norime da- 
bar tai plačiau pagrįsti. 

Klausianic dar kartą: kas yra iš tiesų egzis- 
tecinė tiesa? Tai yra tiesa, kuri kenčia dėl jos 
atšaukimo ir kuri iš mūsų reikalauja nelygsta- 
mos ištikimybės, nes ji yra ta tiesa, kuri krei- 
piasi nebe į vatirtinę tikrovę, o į absoliutinę būtį. 
Toks yra Jasperso atsakymas. Tačiau pamena- 
me, jog pagal Jaspersą absoliutinė būtis yra ab- 
soliučiai nepažįstama. Nuolat mūsų filosofas ak- 
centuoja, kad absoliutinė būtis leidžiasi "palie- 
čiama" tik tikėjimo laisvei, o ne pažinimo prie- 
vartai. Kokia konkreti šios tezės prasmė? Pir- 


miausia ji reiškia: visa, ką tikiu, aš tikiu mano 
laisvo apsisbrendimo, o ne mane apsprendžian- 
čio pažinimo pagrindu. Kai pažinimas remiasi 
juslinės patirties ar loginės evidencijos prievar- 
ta, tai tikėjimas sravi iš apsisprendimo laisvės. 
Todė!, pugal Jaspersą, filosofinė tiesa ir yra ne 
pažistama, o renkamasi. Ir būtent, jei tikėjimo 
tiesa plaukia iš laisvo rinkimosi, jos esme slypi 
ne tikimajame turinvie, o pačiame mano san- 
tykyje su šiuo turiniu. Loginis turinys tėra me- 
diumas, kuriuo išreiškiu mano tikėjimą. Užtat 
loginiai turiniai iv tėra tik besikeičiąs filosofinio 
tikėjimo apvalkalas. Jie keičiasi nuo vieno fi- 
losofo į kitą. Kiekvienas išreiškia save atitinka- 
mu turiniu. Bet kiekvienas turinys turi nelygs- 
tamą vertę lik tiek, kiek jis yra egzistenciškai 
įsisavinimas, kiek su juo sutampama realioje eg- 
zistencijoje.  Pačiais Jasperso žodžiais, “filoso- 
finė ties“ yra ssoliuti, kiek ji pripildo gyvenimą, 
bet ji yra reliatyvi, kiek ji objektyviai mąstoma 
ir logiškai išreiškiama“.") 

Tai šita prasme ir slypi Jaspersui filosofinės 
tiesos prasmė ne loginiame turinyje, o pačiame 
egzistenciniame tikėjime. Pagal tai, ką Jaspersas 
vadina filosofine arba egzistencine tiesa, yra ne 
kas kita, kaip mano įsitikinimas, kiek aš gyve- 
nu, kaip aš tikiu. Bet šitaip suvesti egzistencinę 
tiesą į egzistencijos santykį su tikimuoju turiniu 
yra lygu suvesti filosofinę tiesą į moralinį tie- 
sumą. Iš tiesų, kada Jaspersas kalba apie filo- 
sotinės arba egzistencinės tiesos absoliutumą, jis 
turi mintyje ne pačios šios tiesos absoliutumą, o 
Uk jai angažavimosi arba ištikimybės nelygsta- 
mumą. “Tiesa yra absoliuti, kadangi ir kiek an- 
gažuojamasi jai gyvenime visa rimtimi“*) 

Bet ar šitaip suvesti tiesą į moralinį tiesumą 
nera greičiau tiesos absoliutumą prarasti, negu 
nurodyti jam tikrąją vietą? Ar tiesos suvedimas 
į tiesumą nereiškia radikalaus filosofinio mąs- 
tymo subjektyvinimo? Ar moralinio tiesumo su- 
absoliutinimas (kiekvieną nelygstamą įsitikini- 
mą pakeliant į egzistencinės tiesos rangą) nėra 
radikalus pačios tiesos tikrąja jos prasme nu- 
vertinimas? 

Jaspersas kategoriškai ginasi nuo šio prie- 
kaišto, teigdamas, kad egzistencinės tiesos isto- 
riškumas nereiškiąs subjektyvumo, nes egzisten- 
cinę tiesą gaivinąs nelygstamas rūpestis amži- 
nąja siela, o ne pasauliu. Todėl kitur Jaspersas 
vadina egzistencini nelygstamumą “transcen- 
dentiškai reikalaujamuoju nelygstamumu"'.“) Tas 
tiesa: Jaspersas aptaria žmogų "egzistencija", 
kiek žmogus kriepiasi į absoliutinę būtį, jo pa- 
ties terminu tariant, į Transcendenciją. Tačiau 
jaspersinė Transcendencija yra absoliučiai pasi- 
slėpusi ir todėl ji tekalba žmogui tik per jo lais- 
vą apsisprendimą. O laisvas apsisprendimas gali 
eiti ir iki visiško Transcendencijos paneigimo. 
Pats Jaspersas pripažista: nors laisvas apsispren- 
dimas ir yra surištas ta šifrine kalba, kuria Trans- 
cendencija kalba per patirtinę tikrovę, tačiau šie 
šiirai yra toki dviprasmiški, kad visada galima 

juos ir kitaip interpretuoti. “Velnio šifras yra 
taip pat matomas, kaip ir dievybės".') Todėl ga- 
lutinėje sąskaitoje, nežiūrint viso, ir lieka Jas- 
persui filosofinis tikėjimas pagrįstas tik laisvu 
apsisprendimu. O palenkimas tiesos laisvam ap- 
sisprendimui yra pati kraštutinio subjektyvizmo 
aptartis. 

Gindamasis nuo subjektyvizmo priekaišto, 
Jaspersas akcentuoja, kad egzistencinis tiesos 
rinkimasis nėra išsirinkimas vienos tiesos iš dau- 
gelio tiesų, o greičiau pirminis rinkimasis savos 
tiesos kaip nelygstamos (t. y. apsisprendimas 
nelygstamai ištikimybei savosios tiesos atžvil- 
giu). Užuot objektyviai išsirinkti mano pasaulė- 
žiūrą iš daugelio, aš jau esu vienoje pasaulėžiū- 
roje taip nelygstamai, kad aš negaliu jos taip pat 
palikti, kaip aš negaliu paties savęs palikti. “Rin- 
kimasis, iš kurio aš iškylu kaip tiesos versmė, 
yra rinkimasis, kuriame egzistencija renkasi sa- 
ve pačią. Užuot išsirinkęs vieną tiesą iš pasiū- 
lytų tipų gausos. aš pakylu į tiesą iš laisvo rin- 
kimosi, kuriame egzistencija nušviečia save pa- 
čią jai vienai tikra pasaulėžiūra''.“) 

Sutinkame, kad pasaulėžiūros “rinkimasis" 
nėra rinkimasis tarp tų visų pasaulėžiūrų, ku- 
rias randame istorijoje, nes jau esame vienoje 
pasaulėžiūroje nuo pat savo vaikystės, dar prieš 
įžengimą į kritinio amžiaus metus. Pripažistame 
tai ir mes. Bet lieka pagrindinis klausimas: ku- 
riuo pagrindu priimame ar atmetame tėvų pa- 
saulėžiūrą — laisvo apsisprendimo ar tiesos pa- 
žinimo pagrindu? Ir štai Jasperso paradoksas: 
nors mūsų filosofas laiko pasaulėžiūrą apsi- 
sprendimo dalyku, jis yra priešingas tikėjimo 
keitimui. Visus konvertitus jis vertina kaip 
“abejotinas figūras, stokojančias vidinio pagrin- 
do".“) “Damasko patirtis lengvai gali sulaužyti 
žmogų ir iš jo padaryti biaurų fanatiką: konver- 
sija visada susieta su pavojumi išblėsinti žmo- 
guje egzistencinį pagrindą“.“) Iš pradžių šis aš- 
trus konvertitų pasmerkimas (ar bent įtarimas) 
gali pasirodyti nelauktas lūpose tokio filosofo, ku- 
ris skelbia laisvą apsisprendimą tiesos versme. Iš 
tiesų betgi nėra ko daug nustebti: savo pagrinde 
mūsų filosoio skelbiamasai egzistencinis rinki- 
masis yra tasai moralinis rinkimasis, kurio esmė 
kaip tik slypi ištikimybėje tam, kas esame. Bet 
kiekvienu atveju šitoks konversijos vertinimas 
tik patvirtina egzistencinio rinkimosi subjekty- 
vumą, o ne jį nuveikia, kaip mano Jaspersas. Ka- 
da jis teigia, jog egzistencinis tiesos rinkimasis 
nereiškia subjektyvizmo dėl to, kad tai nėra 10- 
ginis rinkimasis tarp įvairių galimybių, turime 
iškelti šio argumento dviprasmiškumą: iš tiesiį, 
tiesos rinkimmasis nėra rinkimasis tarp galimų 
tiesų, nes tiesa tera viena, bet kaip tik užtat logi- 
nis pasaulėžiūros rinkimasis nėra rinkimasis 
griežta to žodžio prasme. Nėra rinkimosi griežta 
to žodžio prasme tiesos plotmėje, nes pati būtis 
diktuoja mums tiesą tokiu būdu, kad mūsų in- 
telektualinė laisvė slypi pritarime vienintelei 
tiesai. 

Tik moralinė plotmė suponuoja rinkimąsi 
skirtingų galimybių akivaizdoje. Ir kada Jas- 
persas teigia, jog filosofinės tiesos rinkimasis yra 
“iš esmės lygus rinkimuisi veikloje“ (wesens- 
gleich der Wahl im Handeln)'), jis faktiškai pri- 
pažįsta ne tik savo nelegalų perėjimą iš loginės 
plotmės į moralinę plotmę, bet ir tuo pačiu 1m- 
plikuojamą tiesų daugybės prielaidą. Iš tiesų, 
jei tiesa yra renkamasi, ji visada yra mano, tavo 
ar jo tiesa. Ir tačiau pats Jaspersas žino, kad 
prileisti daugelį tiesų yra lygu prarasti tiesą. 
“Jei būčiau pastatytas prieš daugelį tiesų tokiu 
būdu, kad galėčiau iš jų išsirinkti vieną tiesą 
sau, būtų paneigta bet kokia tiesai prasmė“. ) 
Bet kaip suderinti šį tekstą su pagrindine Jas- 
persos teze, pagal kurią kiekviena tiesa yra to 
tiesa, kuris ją renkasi sava? Atsakyti šiam klau- 
simui ir tuo pačiu paneigti subjektyvizmo prie- 
kaištui Jaspersas apeliuoja į objektyvinio požiū- 
rio ir egzistencinės komunikacijos skirtumą. Tai 
tik objektyvus (arba pašalinis) požiūris manosi 
apžvelgiąs visas tiesas ir tuo būdu konstatuojąs 
jų daugybę. Gi egzistencinė komunikacija, ku- 
rioje susitinku aš pats su kitu kaip juo pačiu, 
atsisako bet kokio tiesų skaičiavimo, nes joje aš 
atsidaužiu į kitos egzistencijos tiesą, pripažin- 
damas jai toki pat nelygstamumą, kokiu aš lai- 
kausi manosios tiesos. Bet turime į tai atsakyti: 
tai tera kitai egzistencijai jos įsitikinimų nuošir- 
dumo, o ne pačios tiesos pripažinimas. Pats Jas- 
persas dialektiškai reikalauja, kad aš kovočiau 
prieš kito tiesa kaip kito tiesą.  Neišgelbi ta- 
čiau ši dialektika to, ką Jaspersas norėtų išgel- 
bėti. Liekame prieš alternatyvą: arba žinau, jog 
mano tiesa yra tiesa paprastai, ir tada aš pripa- 
žistu kitam tik jo įsitikinimų nuoširdumą, o ne 
teisingumą, arba aš pats nežinau, ar esu tiesoje, 
ir tada aš pasitenkinu tik moraliniu tiesumu, su- 
tikdamas kiekvieną nuoširdų įsitikinimą laikyti 
kiekvieno asmenine tiesa. Ir jeigu Jaspersas su- 
kasi iš šios alternatyvos, tai dėl to, kad jis iš 
pradžių jau išsprendęs antrąja linkme: kadangi 
negalime pačios absoliutinės būties pasiekti, te- 
lieka kiekvienam vadovautis savo) įsitikinimu 
nuoširdžiai, gerbiant tokius pat kitų įsitikinimus. 
Jei iš vienos pusės egzistencijos tiesa slypi ištiki- 
mybėje savo įsitikinimui, tai iš antros pusės ji 
slypi tolerancijoje kitų įsitikinimams. Kiekvienu 
atveju betgi matyti, kaip Jasperso “egzistenci- 
jos tiesa“ iš tiesų tėra moralinė laikysena, o ne 
tiesa tikraja to žodžio prasme. 

d. Laisvas tikėjimas ar tikėjimas be pagrin- 
do? —- Sutinkame, kad toks tiesos suvedimas i 
moraiini tiesuma yra nuosekli ir neišvengiama 
išvada, principiškai paneigus mūsų protui gali- 
mybę pakilti iki absoliutinės būties pažinimo. 
Negalint pažinti absoliutinės būties ir tačiau ne- 
galint pasitenkinti tik patirtine tikrove, ir nėra 
kito kelio, kaip šis laisvojo tikėjimo kelias, kurį 
skelbia Jaspersas. Kiekvienas yra teisus, kiek jis 
yra ištikimas savo įsitikinimui. Sutinkame: tai 
teisinga moraliniu požiūriu. Bet neteisinga per- 


eiti iš moralinės plotmės į loginę plotmę. Laikyti 
visus isitikinimus egzistencinėmis tiesomis, kaip 
galų gale žmo pats Jaspersas, lygų nepripažinti 
nnesos nė vienam įsitikinimui, 

Čia ir slypi Jasperso laisvojo tikėjimo dvi- 
prasmiškumas. Mūsų filosofas gerai žino mokslų 
nepakankamumą duoti mūsų gyvenimui prasmę 
bei linkmę. Užtat ir kviečia jis mus sugrįžti į 
amžinąją tikėjimo versmę, nes tik tikėjimas gali 
perkeisti žmogų pačiose jo gelmėse. Tačiau tasai 
laisvojo tikėjimo kelias, kurį mums siūlo Jas- 
persas, mums atrodo abejotinas. Jaspersas kate- 
goriškai paneigia tą scientizmą, kuris nori moks- 
linį patirtinės tikrovės pažinimą laikyti išse- 
miančiu visą būtį. Bet nejučiomis ir jis pats nu- 
sileidžia scientizmui, sutikdamas, jog patirtinės 
tikrovės pažinimas yra vienintėlis mums gali- 
mas pažinimas. Todėl, nors Jaspersas ir grindžia 
savo filosofiją Transcendencija, pastaroji lieka 
jam absoliučiai pasislėpusi. Šisai pažinimo apri- 
bojimas tik patirtine tikrove ir yra tasai pagrin- 
das, kodėl Jaspersui filosofinis absoliutinės bū- 
ties ieškcjimas lieka tik laisvas tikėjimas. Iš vie- 
nos pusės Jaspersas tiek pat išplečia tikėjimo ri- 
bas, kiek susiaurina žinojimo ribas. Tradicinė fi- 
losofija visada save laikė absoliutinės būties pa- 
žinimu. Kartais jos pretenzija čio tiek toli, kad 
filosofinio pažinimo vardan iš viso buvo panei- 
giama tikėjinio prasmė: buvo išdidžiai teigiama, 
kad žmogiškasai protas gali ne tik pažinti abso- 
iiutinę būtį, bei ir išsemti visis jos paslaptis. 
Atvirkščiai. Jaspersso supratimu, filosofinis mąs- 
tymas iš viso neturi pažinimo vertės, nes, pa- 
sak jo, negalime ne tik išskleisti absoliutinės bū- 
ties, bet ir apskritai rasti visuotinai galiojančius 
įrodymus Dievo egzistencijai. Todėl Jaspersas 
iglaudžia į tikėjimo sritį ir pačią filosofiją, cha- 
rakterizuodamas filosofinį mąstymą “filosofiniu 
tikėjimu". Bet, antra vertus, kiek Jaspersas iš- 
plečia tikėjimo ribas, tiek jis prarasdina jo subs- 
tanciją. O ir tikėjimo, kaip žinojimo, substancija 
yra ta pati — tiesa. Tik kai žinojime patys savo 
protu pasiekiame tiesą, tikėjime ja priimame iš 
aukštesnio autoriteto. Tuo tarpu, kaip matėme, 
Jaspersui filosofiniame tikėjime tiesą pakeičia 
pats moralinio įsitikinimo aktyvus nuoširdumas 
(tokia konkreti prasmė Jasperso termino “ne- 
lygstamurnas“, kuriuo jis aptaria “egzistencinę 
tiesą") Iš čia ir pati tikėjimo sąvoka įgyja Jas- 
persui kitą prasmę. Tradiciškai tikėjimo sąvoka 
lygiai savyje slėpė ir tam tikrų metafizinių reli- 
ginių tiesų priėmimą ir moralinį nusistatymą gy- 
venti šiomis tiesomis. (Gi Jaspersas tikėjimo tu- 
rinį nuvertina į reliatyvią išraišką, nelygstamą 
vertę teikdamas tik pačiam įsitikinimui. Taigi, 
iš tradicinės tikėjimo sąvokos mūsų filosofas pa- 
silaiko tik moralinį momentą — nusistatymą ne 
tik lcgiškai priimti tikėjimo turinius, bet ir jais 
persunkti savo gyvenimą. 

Tiki mūsų filosofas savąja laisvo tikėjimo, ne- 
surišto jokiomis į visuotinę tiesą pretenzijomis, 
samprata galis ne tik sužadinti mumyse tikėji- 


mo jėgą, bet ir apsaugoti ją nuo išvirtimo į Tana- 
Uuzmą. Kiek faktiškai šios jo viltys pagrįstos? 
Pirmiausia jis tiki savąja tikėjimo filosofija iš- 
sprendęs filosofijos ir gyvenimo santykių proble- 
ma, pateikęs tokią filosofiją, “su kuria mes ga- 
lime faktiškai gyventi".“) Teisingai šiame sąry- 
šyje Jaspersas akcentuoja, kad visos metafizinės 
tiesos savyje slepia moralinį apeliavimą jomis 
gyventi, nes jos turi charakterį “tapti iš tiesų 
tikromis tik įkūnytos į realią veiklą“.“) Bet kaip 
tiktai šis filosofinio mąstymo charakteris drauge 
Jaspersui yra trūkumas. Jei filosofinis mąsty- 
mas tėra tikras gyvenime, tai jis kaip toks yra 
reliatyvus. Tokia yra išvada, kurią Jaspersas da- 
ro išmintį nuo gyvenimo skiriančios bedugnės. 
Bet tai yra ne kas kita, kaip teisėto moralinio 
reikalavimo gyventi tiesą išvertimas pačios tie- 
sos nuvertinimu į subjektyvų įsitikinimą. Šita 
prasme jaspersinis tikėjimas — tai iš nevilties 
pasiekti objektyvią tiesą išaugęs pasitenkinimas 
ištikimybe savo įsitikinimui. Žinome, kokia be- 
galinė tikėjimo jėga gali žmogų uždegti tiesa. 
Bet ar tokia pačia tikėjimo jėga gali žmogų už- 
degti ir toksai įsitikinimas, kuris neregi absoliu- 
tinės tiesos ir kuris užtat lieka pasmerktas nenu- 
veikiamai netikrybei? Nežinome, nes ligšiol tie, 
kurie netikėjo mūsų proto jėga pakilti iki abso- 
liutinės būties, avcliavo į abejonę, o ne į tikėji- 
mą. Jaspersinė tikėjimo samprata mus pastato 
prieš klausimą: ar gali ir abejonė nušvisti tikė- 
jimo jėga? Tie, kuriems šis klausimas atrodo s14- 
vyje pačiame prieštaringas, turime atsakyti: ne- 
tikime į tokį tikėjimą, kurį gaivina tik neviltis 
pasiekti obijektuvią tiesą. Abejojame tokio filo- 
sotinio tikėjimo autentiškumu, kuris tikėjimo 
vardą teikia tam, kas iš tiesų tėra netikėjimas 
rasti tiesą. 


Kaip abejojame Jasperso filosofinio tikėjimo 
autentiškumu, taip abejojame ir jo laisvumu. 
Kada mūsų filosofas laisvės vardan atsieja savo 
filosofinį tikėjimą nuo bet kokio turinio, atsidu- 
riame prieš klausimus: ar atsieti tikėjimą nuo 
turinio nėra lygu atsieti jį nuo pačios tiesos? Ar 
laisvė nuo dogmų nėra laisvė nuo pačios tiesos? 
Ar laisvasis mūsų filosofo tikėjimas nėra tikėji- 
mas be pagrindo? Ar apeliavimas į laisvą tikė- 
jimą nėra apeliavimas į tikėjimą dėl tikėjimo? 
Pripažistame mūsų filosofo pastangas gintis nuo 
šio priekaišto ir atriboti savo filosofinį tikėjimą 
nuo tokio tikėjimo dėl tikėjimo, kuris tera “fa- 
natinė ryžtis už nieką".') Nors filosofinis tikėji- 
mas ir nesąs sukaustytas jokiu dogmatiniu tu- 
riniu, tačiau kiekvienas privaląs savo tikėjimą 
pripildyti asmeniniu turiniu. Kiek kiekviena eg- 
zistencija privalanti turėti savo tikėjimą sau, 
tiek betgi ji negalinti savo tikėjimo dogmatinti 
į visuotinai (“katalikiškai") galiojančią tiesą. 
Užuot buvęs nauja dogma ar “fanatinė ryžtis už 
nieką", filosofinis tikėjimas esąs “tikėjimas į 
komunikaciją". Tai šitaip Jaspersas laiko laisvą 
tikėjimą vieninteliu tokiu tikėjimu, kuris esąs 
saugus nuo tikėjimo jėgos išvirtimo į fanatizmo 

jėga, ir kuris žmones siejąs, o ne skiriąs. Supran- 
tame mūsų filosofo baimę prieš tikėjimo išvirti- 
mą į fanatizmą: buvome ir tebesame liudininkai, 
kaip tam tikri tikėjimo pavidalai buvo ir tebėra 
ištisas šalis pavertę koncentracijos stovyklomis. 
Bet tai tie tikėjimo pavidalai, kurie jau pačiuose 
savo pagrinduose persunkti fanatine neapykantos 
aistra. "Todėl anaiptol ir nerandame pagrindo, ko- 
dėl fanatizmo baimė turėtų išvirsti į tiesos bai- 
mę. O toks galutinėje sąskaitoje yra Jasperso at- 
vejys, kada jis komunikaciją sąlygoja “nežino- 
jimu", t. y. absoliutinės būties nepažįstamumu ir 
tuo pačiu objektyvios tiesos nepasiekiamumu. 
Teks grįžti prie šios Jasperso baimės vėliau, bet 
ir šioj vietoje tenka kvestionuoti jaspersinį egzis- 
tencinės tiesos suvedimą į toleranciją. Neabejo- 
jame tolerancijos verte ir nerandame didesnio 
tiesos išniekinimo, kaip tiesos vardan vienokio 
ar kitokio prievartos pateisinimo. Bet nemanome, 
kad tolerancijai grėsmė slypi tiesoje. Toleranci- 
ja yra moralinė dorybė, ir užtat jai grėsmė slypi 
mumyse pačiuose. Be abejo, savaime paneigia 
toleranciją visos tos doktrinos, kuriose paneigta 
žmogaus vertė, nes pagarba žmogui ir yra tik- 
roji tolerancijos versmė. Bet netiesa, kad lygiai 
į netoleranciją skatintų ir kiekvienas tikėjimas į 
objektyvią ir tuo pačiu visuotinai galiojančią tie- 
są. Todėl ir nerandame pagrindo jaspersinei bai- 
mei, kad inkvizicinė aistra žėrėtų kiekviename 


MIELI 


Kalbėki man 


“dogmatiniame" tikėjime. Neužmirštame, kad bu- 
vo degami laužai ir tiesos vardan. Bet pati tiesa 
pasmerkia tuos, kurie ją piktnaudojo. Neteisinga 
kaltinti pačią tiesą dėl to, dėl ko buvo kalti tik 
žmonės. Greičiau turime konstatuoti: kaip tiesa 
neduoda pagrindo jos vardan griebtis prievartos, 
taip ir prievartos baimė neduoda pagrindo laisvės 
vardan atsieti tikėjimą nuo “dogmų"', nes šiuo 
atveju prievartos baimė virsta pačios tiesos bai- 
me. Ir užtat priešais Jasperso laisvą tikėjimą, 
kuris labiau tiki tolerancija, negu tiesa, mes no- 
rime tikėti į tokią toleranciją, kuri būtų pagrįsta 
ne skeptine neviltimi pasiekti objektyvių tiesą, 
0 meile žmogui iš meilės tiesai. Norime, kad to- 
lerancija būtų pagrįsta tikėjimu, o ne abejone. 


!) Philosophie, 676 (cituojame šį veikalą antroje lai- 
doje ir toliau ji sutrumpintai žymime ženklu: P). — 
Ž) Von der Wahrheit, 37 (toliau šį veikalą žymime ženk- 


lu W). — *) W., 28. — *) P, 84. — *) W., 500.— 
“) W., 159. — 7) W., 607. — *) W., 642. — *) W., 835. — 
10) W., 472. — ") W., 462. — *) P., 668. — *) P., 671— 
“) Der philosophische Glaube, 135— 136 (toliau šį veika- 
14 trumpinsime ženklu: PG). — *) PG., 11. — *“) PG,, 


141. — ") W., 652. —*) PG, 11. — ") PG., 15. —7*) Cfr. 
A. Lalande, Vocabulaire de la philosophie, penktoji laida, 
p. 190. —7). ibid,. 348. — >) B4./535. — —). BG 15.— 
*) W., 766. — 5) W., 650. — *) P., 816. — *) P., 653.— 
3) P., 252. — *) W., 835. — *) W., 326. — *) P., 652. — 
“L Vernuntt" und“ Ežistenz“ 1022 —— 77) ROL 2307.— 
“JL PG 1121: 


žŽODžIAI 


S -PRapiuolieniy tė 


Apie gražiausius daiktus žemėje; 
Kalbėki valandas, dienas, metus, 


Kad nuo tų žodžių 
Mano siela skambėtų. 


Lyg sidabrinis šydas 
mano širdį gaubia, 


Tavo žodžiai 


Ir pro tą šydą visa žemė blizga, 
Kaip šarmoti medžiai tėviškės sode 


Kalėdų rytą. 


Kalbėki man, kalbėki 
Valandas, dienas metus, 


Kad nuo tų žodžių 


Mano siela spindėtų, 


Kaip sniegas laukuose. 

MERKELIS GIEDRAITIS 


arba 


LIETUVA DVIEJŲ AMŽIŲ SĄVARTOJE 


ZENONAS 


12. Radvilų įsikišimas ir nuncijaus nusista- 
tymo keitimasis. Vienas iš žymių veiksnių, kuris 
Romoje veikliai prisidėjo M. Giedraičio naudai, 
buvo jėzuitai. Ne tik nominato raštas gen. Eb. 
Merkurijanui (Ep. Germ. 136, II, 357r), bet ir 
pačių, kustošą Vilniuje pažinusių, jėzuitų (Pr. 
Sunyer, St. Varševickis) šiltos rekomendacijos į 
savo centrą nepaliko Romos Kūrijoje be pėdsa- 
kų. O pop. Grigalius XIII, kaip L. Pastorius (Ge- 
schichte d. Paepste, IX, 1928) daugybe ryškių 
faktų pavaizduoja, anais tikrosios katalikybės 
restauracijos laikais, žinoma, labai stipriai rė- 
mėsi jėzuitais. 

Jėzuitų ordino generalicija iš ano tolimo pa- 
sviečio buvo gavusi žinių apie katalikybės liūd- 
ną padėtį Lietuvoje. Prie to dar buvo palankus 
piršimas vilniškiams jėzuitams gerai pažįstamo 
kandidato. Tad Romos jėzuitai negalėjo neveik- 
lūs sėdėti tuo reikalu. Kard. Galli spalių 22 d. 
(1575) rašė į Laureo (Nunz. Pol. t. 172, 228) 
apie tai, kad popiežius nemaloniai “nugirdo" 
(—“ha inteso“) apie du nominatus į Žemaičių 
vyskupus. Esame linkę tarti, jog Grigalius XIII 
su tokia pakibusia Medininkų vyskupijos padė- 
timi buvo supažindintas jėzuitų centro vadovy- 
bės Romoje. Kaip visa tai buvo atlikta, gal at- 
skleis vėliau nauja medžiaga. 

I Vatikaną dabar (1951) yra patekęs Bon- 
compagni šeimos labai gausus archyvas. O Žy- 
musis kalendoriaus reformatorius Grigalius XIII 
(1572-85) gimimu buvo Ugo Boncompagni. Anais 
laikais buvo nusistojęs paprotys daugeli įdo- 
mių rašto dalykų (ypač originalius laiškus) iš 
oficialių kanceliarijų pasiimti į šeimos privačią 
nuosavybę. Šitaip susidarė, šalia eilės kitų po- 
piežių giminių archyvų, pvz., ir didžiulis archy- 
vas “Fondo Borghese“. O veiklus pop. Paulius V 
(1605—1621) buvo Camillo Borgheso. Tame apie 
8000 tomų fonde, kurį iš Borghese palikuonių igi- 
jo Leonas XIII, Lietuvos istorijai iš M. Giedraičio 
ir vėlesnių laikų yra aptikta vertingos medžia- 
gos. Yra vilties, kad ir didžiuliame Boncompagni 
fonde, kai jis bus inventarizuotas, bus galima 
rasti medžiagos. Ji išaiškins daugelį Lietuvos 
klausimų Grigaliaus XIII laikais. Gal pasiseks 
daugiau sužinoti ir apie žygius Giedraičio rei- 
kalu. Daugybė laiškų ir įvairių aktų originalų 
yra nuėję į minėtą šeimos archyvą. 

Grįžtant prie Romos jėzuitų žygių pas popie- 
šių. reikia apgailestauti, kad nesame smulkiau 
informuoti. Išaiškindami susidariusią padėti ir 
nurodydami, kokia “piūtis" laukia Medininkų 

ganytojo, jėzuitai Žemaičių kraštui ir apskritai 
lietuvių kultūrai čia yra atlikę didelės reikšmės 
patarnavimą. Greičiausiai palankus atsiliepimas 
apie Vilniaus kustošą buvo atliktas vien gyvu 
žodžiu. 

Apie tolimesnę varžybų eigą tačiau turime 
rūštu palikimo. Kai Romoje ant dviejų konku- 
rentų svarstyklių savo svarų grūdą dėjo jėzuitai, 
tuo pat metu Varšuvoje pas nuncijų V. Laureo 
nusvėrė tvirtas Radvilų giminės žodis, pirmiau- 
siai, žinoma, Lietuvos maršalo Mikalojaus Kris- 
tupo (Našlaitėlio). 

Prisimintina, kad Mato Giedraičio sūnūs pri- 
klausė prie tokių smulkių Lietuvos kunigaikščių, 
kuriuos turtingieji Radvilos jau nuo seno bus 
globoję. Merkelio brolis Kasparas prieš 30 metų 
buvo tarnavęs jauno Žygimanto Augusto dvare 
Vilniuje, kai ten tiek daug įtakos turėjo Mik. 
Radvila Juodasis. Abu vyresnieji (Kasparas ir 
Merkelis) įsirašė Karaliaučiaus un-tan, galbūt, 
tik galingojo Vilniaus vaivados ir Lietuvos kanc- 
lerio remiami. Spėjame, kad Giedraičių Merke- 
lis ir toliau galėjo būti išlaikomas užsienio pro- 
testantiškuose un-tuose lėšomis Radvilos, kuris 
labai dosniai buvo atidaręs savo pinigų dėžę kal- 
vinizmui Lietuvoje. Tarp šviežiai atsivertusių 
Juodojo sūnų ir Vilniaus kustošo bendravimo ry- 
šys neturėjo pairti. Ilgai tačiau atskiro Radvilų 
vaidmens tose varžybose nesimatė. Jie tvarkė 
savuosius reikalus. 

Dar Medininkų vysk. Jurgis tebebuvo gyvas, 
kai Radvilos rūpestingai užsiėmė savo Jurgį iš- 
kelti į Vilniaus vyskupus-koadjutorius. Jeigu ir 
buvo prisidėta prie bendrų Lietuvos senatorių ir 
Vilniaus suvažiavimo (1574. XI. 1) žygių ir 
sprendimų siųsti M. Giedraitį į Paryžių pas Hen- 
riką, tai Radvilų Našlaitėliui niekas daugiau ne- 
rūpėjo, kaip tik matyti mitrą ant jaunesnio bro- 
lio galvos. Jei spręsti iš palikusių raštų, tai rei- 
kia prieiti išvadą, jog niekas tiek daug nepa- 
darė Jurgiui Radvilai iškelti į Vilniaus koadju- 
torius, kiek pats jo brolis maršalas. Ilgiausiu raš- 
tu (1574. VI. 14) jis nulenkė vysk. Valerijoną 
(Seriptores rerum Polon“ VIII 1L8854+5-9/p)7 Jis 
išgavo Vilniaus kapitulos sutikimą. Jis rado už- 
tarėjus jėzuituose, kuriems nesigailėjo dovanų 
(Syganski: Listy P. Skargi, 56, 73 p.). Padary- 
mas įtakingiausios Lietuvoje didikų šeimos 
nario vyskupu, kai dar eilė ponų buvo kalvinis- 
tai, skaitėsi viena iš veiklių priemonių kovoti 
prieš protestantizmą Didž. Kunigaikštystėje. Ne 
be Vilniaus jėzuitų įtaigos rašė jėz. generolui 

Merkurijanui vysk. Protasevičius (Jėz. Arch. 
Epist. Extern. 12, 280rv). Iš visų jėzuitų P. Skar- 
ga, kurio įtakoje Jurgis buvo prieš metus apsi- 
sprendęs tapti kataliku (1573. IX. 2), darė dau- 
giausia. Jis tapo jo dvasios tėvu, ir labai palan- 
kiai jį rekomendavo generolui. O nunc. Laureo 
taip pat uoliai pranešinėjo savo “depešuose" Jur- 
gio kandidatūros klausimą ir stengėsi paveikti 
Romą (Th Wierzbowski: Laureo, 104-6, 137, 140, 
150-1, 154-5, 173 p.). O ten kandidatui nėjo taip 
sklandžiai ir buvo surasta žymių kliūčių: jis te- 
turėjo tik 18 metų, nebuvo išmokslintas teolo- 
gijoje. Du jaunesnieji jo broliai — palikę Juo- 
dojo pusbrolio, dėdės Mikal. Radvilos Rudojo 
globoje — vis dar buvo protestantai. Bet kliūtys 
greitai tirpo. 1575 m. kovo mėn. 19 d. nunc. Lau- 
reo Romon siuntė džiugią žinią, kad ir jaunieji 
Radviliukai pagaliau virto katalikais (Wierz- 
bowski t. p. 155 p.). Jau prieš tai (III. 7) Griga- 
lius XIII į nuncijaus rankas išsiuntė konfirmaci- 
jos dokumentą. Popiežius jau buvo įsitikinęs Mi- 
kalojaus Kristupo ir Jurgio prisirišimų prie 
Apaštalų Sosto ir juodviejų religiniu uolumuų. 
Daug gelbėjo palankūs jėzuitų atsiliepimai! Jur- 
giui dar reikėjo atlikti papildomų formalumų 
( Wierzbowski: t. p. 150 p.), ir jis turėjo būti 
greitai atsiųstas i Romą teologijos mokslams ir 
“propter comparandas ecelesiasticas ad guber- 
nandum virtutes' — “kad įsigytų (gerų) baž- 
nytinių savybių (vyskupijai) valdyti" (Monu- 
menta Poloniae Vaticana, IV, 1915, p. 8, pstb. 2). 

Visą laiką (1575 m.) nuncijus Romon tiks- 
liai pranešinėjo apie tą reikšmingą Lietuvos baž- 
nytinio gyvenimo įvykį. Akivaizdoje ano fakto, 
kad turtingiausios giminės atžala turėjo tapti 
Lietuvos sostinės vyskupu, iš jo daug viltasi, 
stiprinant Lietuvos katalikybę. Nuncijus smul- 
kiai rašė Romon, kaip Jurgis gavo pirmuosius 
keturis šventimus. Jis pranešė, kaip šis prie dau- 
gybės liudininkų du kartu ėjo komunijos, kaip 
jis, pagal nustatytą formą, pasirašė tikėjimo iš- 
pažinimą (Nunz. Pol. 10, 161v). Buvo parašyta 
apie tai, kaip buvo atliktas kanoniškasis egzami- 
nas“ Li p. 1635)-ir t. T 

Kaip matyti, šalia Mikalojaus Kristupo ir P. 
Skargos, daug veiklumo parodė ir nuncijus. Jur- 
gio klausimas tačiau dar nebuvo baigtas. Jis tu- 
rėjo vykti Romon mokslams. Su šita jo kelione 
įdomiai rišasi ir Medininkų sosto klausimas. Rad- 
vilos turėjo progos suvaidinti paskutiniajame 
akte vieną iš pirmųjų rolių. 

Nė viena Lietuvos didikų giminė nebuvo tiek 
daug linkusi rašinėti įvairių raštų, atsiminimų, 
kelionių aprašymų ir t. t.,, kiek Radvilos (K. 
Estreicher: Bibliogr. Polska, t. 26, 61—111 p.). 
Šitą palinkimą imtis plunksnos parodė ir jaunas 
Jurgis. Iš jo pirmosios kelionės 1575 m. (viso jis 
keliavo Romon keturis kartus ir ten 1600 mirė) 
turime smulkų dienoraštį. Jis yra jau paskelbtas 
iš Krokuvos Čartoriskių bibliotekos nebaigto 
nuorašo (H. Barycz: Kwart. Histor., t. 49, 1935, 
240-—356 p.). 

Tas dienoraštis, toli gražu, nėra koks apraši- 

nėjimas pokalbių, svetimų samprotavimų. Jis 
nėra toks tikslus kitų nuomonių atpasakojimas, 
kaip tai savo “depešose"' į sekretariją nuolat darė 
nunc. V. Laureo. Jurgio Radvilos dienoraštyje 
yra tik inventoriškos Žinios: sausas registravi- 
mas kelionės dienų, matytų žmonių, pravažiuotų 
miestų ir pilių. Bet ir tai mums kai ką pasako. 


Pravažiuodamas Varšuvą, Jurgis trims die- 
nomas ten sustojo ir du kartu buvo pas nuncijų. 
Štai spalio 26 d. užrašyta (t. p. 348 p.), kad jis 
pas nuncijų pusryčiavo drauge su Vilniaus arki- 
diakonu Andrium Viderskiu. Šis buvo atlydėjęs 
koadjutorių su geroku Mikalojaus Kristupo tar- 
nų būriu iki pat Varšuvos. Nėra jokios abejonės, 
kaip įrodo ir paties Laureo pranešimai, kad pas 
nuncijų buvo tartasi M. Giedraičio kandidatūros 
klausimų. Radvilų nuomonę varžybų reikalų 
nuncijus žinojo iš anksčiau. Šį kartą asmeniška- 
me pokalbyje ji buvo dar labiau paryškinta. Po 
Jurgio vizito rytojaus dieną (X. 27) nuncijus 
jau siuntė savo pranešimą į Romą. 

Ji dar nebuvo, tiesa, pasiekusios kardinolo 
Galli žinios (iš X. 22) apie popiežiaus nepasiten- 
kinimą. I valstybės sekretarijatą, kaip įprasta, 
šifruotai (t. y. skaičiais), jis tuoj perdavė jau 
tokias žinias (Nunz. Pol. 11, 1lr; Wierzbowski: 
Tapė 205 102) 

“Olyko kun-štis (— Radvila) su (savo) 
broliais, turėdamas (kai kurių) varžybų su 
arkivyskupu (Uchanskiu), yra priešingai 
nusiteikęs link Lovičio klebono, arkivysku- 
po seserėno (kandidatūros), ir palaiko į Že- 
maičių vyskupiją Vilniaus kustošą.' 

Atsivertėlis maršalas su broliais buvo aiškiai 
pasisakęs už Lietuvos suvažiavimo kandidatą 
Merkeli. Nuncijui būtų buvę gana neparankų 
eiti prieš galingiausią Didžiosios Kunigaikštystės 
giminę. I jos balsą Romoje jau buvo pradėta 
kreipti dėmesio. Niekuomet iki tol Romos Kuū- 
rija su jokiu Lietuvos didiku nebuvo turėjusi be- 
tarpiškų ryšių, kokie dabar prasidėjo nuo Rad- 
vilos Našlaitėlio laikų. Apskritai, iki 1571 metų 
Vatikano archyve negalima aptikti beveik jokio 
mūsų Magnatų susirašinėjimo su popiežiumi. 
Nuo Henriko Valois laikų atsiveria gausi kores- 
pondencija, ir čia yra dešimčių dešimtys origina- 
lių Radvilos Našlaitėlio, Leono Sapiegos laiškų. 
Bet juos abu pralenkė Jurgis Radvila. Tie raštai 
tačiau labiau patenka į Batoro ir ypač Žygiman- 
to Vazos epochą. 

Gaila, kad ir apie Radvilų svarų įnašą Vil- 
niaus kustošo naudai tik tiek težinome, kiek 
mums teparodo nuncijus. Ir jis toliau rašo, nu- 
ES Radvilų nuomonei (Nunz. Pol. 10, 

IA: 

"Užtat, kad būtų galima išvengti netvarkos, 
galinčios kilti iš nuomonių skirtumo, aš dė- 
jau pastangų, kad klebonas ( — Voronieckis ) 
sutiktų užleisti savo teises (į vyskupiją), 
gaudamas savo naudai kokį padorų atlygi- 
nimą; (aš tai dariau) su viltimi palaikyti jį 
progomis, kai tik bus naujas karalius.“ 

O tuo karaliumi nuncijus tikėjosi būsiant im- 

peratorių Maksimilijoną ir jo kandidatūrą, drau- 
ge su Voronieckio dėde primu Uchanskiu, stip- 
riai rėmė. Savo priešišką liniją Giedraičio atžvil- 
giu nuncijus, kaip matome iš jo paties praneši- 
mo, buvo sušvelnines. Tai, turbūt, užtenkamai 
paaiškina, kodėl jau paruoštam Voronieckio ka- 
noniškam procesui (i vyskupus) jis 1ebedavė 
eigos. Bet visai be nieko palikti Lovičio kleboną 
V. Laureo nebuvo nusistatęs (t. p. lizv). 
“Ir kaip tik šiomis dienomis (Voronieckis), 
vykdamas į Rusiją, pravažiavo pro čia ir 
viską sudėjo į mano rankas. Dabar, atvy- 
kęs čia, Vilniaus koadjutorius (= Jurgis 
Radvila) rekomendavo man šitą reikalą kus- 
tošo ( — Giedraičio) naudai. Pasisiūliau, kad 
čia (—Varšuvon) atvykus minėtam kusto- 
šui, pakombinuosiu surasti kokį padorų bū- 
dą, patenkinantį abiejų pusių susitarimą; 
(koadjutorius) man sakė norįs rašyti (kus- 
tošui), užtikrindamas pasisekimą“. 

Toliau nuncijus išdėstė kardinolui Galli savo 
surastą išeitį, iš kurios matyti pirmas palinki- 
mas kunigaikščio Giedraičio pusėn. 

“Šitos (mano) pastangos yra būtinos, kad 
būtų galima prašalinti bet kokį nemalonu- 
mą. Be to, būdamas teisingai informuotas 
apie vieno ir kito kvalifikacijas, vadau, kad 
kustošas, kaip kitame savo laiške Jūsų Švie- 
sybei rašiau, bus tikrai tinkamesnis tar- 
nauti tai Bažnyčiai negu antras. Patyriau, 
kad ir religijos dalykuose, kiek man žinoma, 
dėl jo nėra jokio įtarimo.“ 

Jei neskaityti V. Laureo palankaus žodžio 
Vilniaus kustošui, kai buvo siunčiami Romon Že- 
maičių seniūno J. J. Chodkavičiaus ir kitų laiš- 
kai (Wierzbowski: Laureo, 242-3 p.), tai šitoji 
depeša buvo jau pirmas objektyvus nuncijaus 
pranešimas apie Giedraitį į Romą. Apie Voro- 
niecki gi iš tolimesnės pranešimo tąsos patiria- 
me, kad jam buvo gana svarbus beneficijos, ar 

kompensacijos klausimas, nes nuncijus toliau 

dėsto: 
“(Abiejų pusių) susitarimas būtų padary- 
tas arkivyskupą patenkinančiu būdu; ir kas 
liečia atlyginimą (Voronieckiui), kuris tu- 
rėtų būti užkrautas ant (Medininkų) vys- 
kupijos, bus rūpestingai patvarkyta, kad 
būtų nuimtas kuo greičiau, kai tik bus 
parūpinta iš naujo karaliaus atlyginimas 
(“ricompensa") minėtam klebonui (-—Vo- 
ronieckiui)"'. 

Vadinasi, nuncijus ėjo į nuolaidas. Žemaičių 
vyskupu jau galėjo tapti Giedraitis, bet turėjo 
atlyginti nuncijaus remtam pretendentui, nes 
Vilniaus kustošui kelio, atrodė, jau nebebuvo 
galima užstoti. 

Tuo pat laiku per Vieną ir Veneciją į Romą 
skubėjo Protasevičiaus koadjutorius Jurgis su 
broliu Albertu. Jiedu norėjo suspėti į jubilieji- 
nių šv. Metų (1575) uždarymą. Drauge jiedu 
vežėsi visą eilę rekomendacinių raštų. Vieną jų 
rašė pats vyresnis brolis jėzuitų generolui. Dė- 
kodamas už paslaugas, maršalas rekomendavo 
ypač koadjutorių (Jėz. Arch. Epist. Extern. 27, 
309r). Šis gi turėjo atvežti Romon tiesiogines 
asmeniškas informacijas ir anuo Medininkų rei- 
kalu, kuriuo Radvilų linija susijungė su Vilniaus 
jėzuitų nusistatymu. 

Jurgis su broliu skaitėsi pop. Grigaliaus XIII 
globoje. Iš tiesų tačiau abiem Radviliukais rū- 
pinosi jėzuitai, ir ypač jie globojo Jurgį. Gene- 
rolas Merkurijanas jo auklėtoju ir mokytoju pa- 
skyrė jėz. Achilles Gagliardi (St. Rostowski: 
Lithuan. Soc. Jesu Hist., 1877, 192). Jurgio mo- 
kytoju buvo, be kitko, dar ir Žymusis jėzuitų 
šventasis R. Beliarminas. Su juo koadjutorius ir 
susidraugavo (St. Bednarski: Stosunki kar- 
dynala R. Belliarmina z Polską i Polakami, 1928, 
11—13 p.). Tos jauno Vilniaus vyskupo studijos 
Romoje (H. Barycz: Polacy na studiach Rzymie, 
1938, 208 p.) sudaro atskirą įdomų epizodą. Kiek- 
vieną kartą, kai tik vėliau, jau kardinolu tapęs, 
Radvila čia pasirodydavo, vis kas nors ypatin- 
gesnio apie jį būdavo parašoma vadinamosiose 
“Žiniose" (“Avvisi"). Tokių iki šiol dar niekur 
nenaudotų "žinių" apie jį yra Vatikano archyve 
KA VAAsi t 12017 126). 

Jurgio Radvilos atvykimas į Roma ne tik ga- 
lutinai teigiamai išsprendė visas abejones dėl jo 
paties vyskupavimo Vilniuje, bet ryškiai sustip- 
rino ir Giedraičio padėtį. Šitokios reikšmingos 
aplinkybės delsiančiųjų dėdės ir seserėno reikalą 
dabar jau stipriai prastino. O jiedu, po nuncijaus 
veiklos skraiste, patys niekur nieko nerašydamu, 
vis pasitikėjo galingų Laureo. Uchanskis, ma- 
tyti, jautė Lietuvos nuotaikas. Jo atsargumas 
buvo vietoje. Todėl ir varžymasis neišaugo iš 
karto į toki neišvengiamą dviejų sufederuotų 
valstybių konfliktą, kokis pasidarė Vilniuje, kai 
kard. Jurgis Radvila 1591 m. buvo iškeltas į 
Krokuvą. Ir nominaciją turėdamu, dėdė ir sese- 
rėnas ilgai gaišo, vis manydamu Lietuvoje pa- 
lenkti opoziciją. O ji ir šitame ginče, kaip ir nau- 

jos karaliaus elekcijos proga, vaizdavo Lenkijai 
gana priešiškas poliublinines Lietuvos nuotai- 
kas. Tad opozicija tik sustiprėjo. Ji subrendo į 
Radvilų ir primo konfliktą, o elekcijoje Lietuva 
ėjo taip pat jau savo visai nepriklausomu keliu. 
Tačiau tokioje padėtyje, kada buvo tikimasi grei- 
tai išrinkti naują karalių, pralaiminčiai pusei 
siūlėsi dar viena ir paskutinė galimybė. 

13. Paskutinis Giedraičio priešų bandymas 
nudelsti konfirmaciją. Respublikoje nuo 1575 m. 
vasaros prasidėjo visas politinis jovalas. Jį gana 
ryškiai viešumon parodė Stęžycos suvažiavimas 
(birželio mėn. pradžioje). Henrikui nebepasise- 
kė pažadais masinti bajorijos, nors jo delegatas 
(d' Expeisses) įtikinėjo suvažiavusius, jog Valois 
tikrai sugrįšiąs, kai tik Prancūzijos politiniai rei- 
kalai leisią. Tačiau suvažiavime buvo pripažin- 
tas bekaralmečio faktas. Bajorų visuomenė buvo 
tiek suskilusi, kad ji nieko kito ir nepajėgė dau- 
giau nutarti. Vienas lenkas ilgiausiame laiške la- 
bai gyvai rašė apie tą padėtį Romon (Theiner: 
Annales Eccles. II, 89 p.): 


“. „čia nėra jokios tvarkos, didelis sąmy- 
šis. Netrūksta anokių, kurie gerą tvarką da- 
ro, bet neatsiranda tokių, kurie klausytų. 
Senatas ir bajorija karaliaus klausimu la- 
biausiai nesutinka savitarpyje...'" 


Ir kandidatų į karalius atsirado daug iš visur. 
Vieni norėjo Piasto (vietinio), kiti Maskviečio 
(Jono IV), treti imperatoriaus. Prancūzų nau- 
jas kandidatas, kurį ypač rėmė Kotryna Mediči, 
buvo Alfonsas d'Este (iš Feraros). Lietuva gi vėl 
vedė savo nepriklausomą rinkiminę politiką. Dar 
praėjusių metų suvažiavime per Visus Šventus 
Vilniuje buvo sutarta: Henriko negrižimo atve- 
ju vėl kaip 1573 m. stoti už Habsburgų Ernestą. 
Tame savo nusistatyme lietuviai nebuvo iki galo 
ryžtingi.  Pasigirsdavo balsų ir už Maskvietį 
( Wierzbowski: Laureo, 380 p.). Bet Lietuvos se- 
natoriai, kurių politiniai vadai buvo Mikalojus 
Radvila Rudasis (Vilniaus vaivada) ir Jonas Je- 
ronimas Chodkevičius (Žemaičių seniūnas), rė- 
mė Ernesta ir jo vedybas su Ona Jogailaite 
(brOA 25) 

Lietuvoje reiškėsi antilenkiška nuotaika (J. 
Lappo: 1588 m. Lietuvos Statutas, I, 1 dalis, 
1934, 333 p.). Didžiosios Kunigaikštystės visuo- 
menė negalėjo užmiršti, kai jėga per Liublino 
seimą iš valstybės buvo atplėštos keturios vaiva- 
dijos (Palenkės, Kijevo, Braslavo, Valynijos ). 
Tad ir rinkiminėje kampanijoje, lygiai kaip 
1573 m., Ernestui buvo statoma sąlyga — sugrą- 
žinti Lietuvai atplėštas žemes. Ernesto tėvui im- 
peratoriui tačiau nebuvo pakeliui, kad lietuviai 
suardytų uniją, nes Habsburgai norėjo valdyti 
abi valstybi. Lietuviai neaiškiais pažadais vėl 
buvo masinami. O pats imperatorius Maksimili- 
jonas 11 figūravo Lenkijos didikų partijos kan- 
didatu. Ypač nuncijus Laureo aiškiai atsistojo 
už ji. Primas Uchanskis taip pat turėjo jį palai- 
kyti. Šitaip abu jiedu be sąlygų pasidavė Aus- 
trijai (plačiau žr. J. Karttunen: Die Koenigs- 
wahl in Polen 1575, Helsingfors 1915). 


„ Arkiv. Uchanskio rankose buvo teisė sušauk- 
ti konvokacinį, o vėliau ir elekcinį seimą. Bau- 
ginančios žinios apie totorių judėjimus iš pietų 
pusės vertė skubėti. Spalio 3 d. Varšuvon su- 
kviestame konvokaciniame seime Lietuva neda- 
lyvavo. Ji aisisakė su Lenkija bendradarbiauti, 
teisiudamasi karu Livonijoje. Tarp 8 Lietuvos 
senatorių, kurie pasirašė Lietuvos vardu du raš- 
tu Varšuvos seimui ir Lenkijos senatoriams, bu- 
vo Ir vienas parašas, kuris galėjo ypač nemalo- 
niai nuteikti primą: “Melchior Giedroicius, elec- 
tus Samogitiae, propria manu" (Nunz. Pol. 8 
337r—340v ). Ir kituose anų metų raštuose, ku- 
rie parodo Lietuvos atskirą politiką, M. Giedrai- 
tis figūruoja kaip senatorius (I. Lappo: 1588 m. 


LietsSiat; I; 1 d, 330 p.), kaip elektas, ar nomi- 
natas. 


„ Pačiame elekcijos įkarštyje, kada nuncijus iš 
visų jėgų stengėsi pravesti Maksimilijoną, rū- 
pėjo jam nesudaryti nemalonumų primui, kuris 
su savo seserėnu buvo Laureo pusėje. O Uchans- 
kis buvo, kaip žinome, “bekaralmečio galva". Jo 
laikysena V. Laureo buvo patenkintas ir ne kar- 
ta Romai gyrė. Nuncijus nuolat smulkmeniškai 
rranešinėjo ir lietuvių nusistatymus. Jis refe- 
rucdavo vis Radvilos Rudojo ir Jono Chodkevi- 
čiaus samprotavimus. Radvila Našlaitėlis gi visą 
laiką sirgo savo dvare prie Vilniaus. Tarp visų 
ių ikeitusių reikalų anoje keblioje vidaus santy- 
kių politikoje nuncijus neužmrišo pradingstan- 
čio, rodos, smulkaus Medininkų klausimo. 

Lapkričio 13 d. (1575) nuncijus rašė kard. 
Galli, jog reikėtų palaukti su galutinu Žemai- 
čių vyskupo paskyrimu. Priešingu atveju būtų 
nuskriautas Lovičio klebonas, “garbingas ir už- 
sitarnavęs žmogus“, o arkivyskupas būtų labai 
nepatenkintas (Wierzbowski: t. p. 270 p.). Ši 
slėgė tuo metu rūpesčiai; nes lapkričio 7 d. pa- 
skelbtame elekciniame seime nebuvo jokio su- 
tarimo. Pagaliau rinkimai suskilo. Didikų par- 
tija XII. 12 d. paskelbė išrinktu Laureo ir 
Uchanskio kandidatą — imper. Maksimilijoną II, 
Habsburgų priešai susibūrė krūvon, ir po trijų 
dienų karaliumi nominavo Steponą Batorą, su 
sąlyga, kad jis vestų 55-rių metų nuotaką Oną. 

Nuncijus Batoro išrinkimą tačiau ignoravo, ir 
jo “depešos'' rodo visas tas pastangas sutrukdyti 
jam kelią į Krokuvą. I Siebenbuergą buvo siun- 
čiamas pats Žemaičių vysk. nominatas J. Voro- 
nieckis. Jis turėjo Batorą įtikinti nepriimti išrin- 
kimo (Wierzbowski: t. p. 322 p.). Nuncijus dar 
dės daug pastangų, kuriose aktyviai dalyvaus ir 
Voronieckis (t. p. 368, 373 p.), pravesti Maksi- 
milijonui į respublikos karalius. Jau, atrodė, bus 
einama į vidaus karą, tačiau Batorą remiantieji 
bajorai užėmė Krokuvą. Nepaisant nuncijaus ir 
Uchanskio pastangų ir Austrijos partijos suva- 
žiavimų, Batoras atvyko Krokuvon ir ten vai- 
nikavosi. 

V. Laureo užsikirto. Jis nepripažino Batoro 
išrinkimo. Priešinosi dar Batorui Dancigas. Lie- 
tuviai savo suvažiavime Gardine (1576. IV. 20) 
taip pat dar Batoro nelaikė savo valdovu ir sto- 


vėjo jau už Maksimilijoną. Bet jie greitai su- 
rado išeitį. Gardine dalyvavo ir “Melchior Ge- 
drucius", kurį plačiame interregnumo aprašyme 
Svient. Orzelskis (Ser. rer. Pol. 22 t., 1917, 626 p.) 
pamini pirmuoju. J. Chodkevičius nurodė taikai 
su Batoru kelią. Nuncijus tačiau šio vis nepri- 
pažino, ir buvo priverstas išvykti iš Lenkijos. Jo 
paskutinė “depeša" yra iš Lovičio 1576. VI. 9, o 
nuo VI. 25 jau iš Breslavo jis susisiekdavo su 
Roma. Devynis mėnesius nuncijus praleido Bres- 
lave. Bet kai Maksimilijonas greitai mirė, pop. 
Grigalius XIII davė nuncijui įsakymą grįžti Len- 
kijon. Batoras gi ieškojo taip pat kontakto su 
Roma. 

Pralaimėjimas su Maksimilijono kandidatūra 
reiškė galutiną pralaimėjimą Voronieckiui Že- 
maičiuose. Nuncijus buvo numatęs arkivyskupui 
patenkinti — laukimo taktiką. Buvo tikimasi, 
kad naujasis karalius, abi ankstyvesnes nomina- 
cijas panaikinęs, duos naują — savo didžiųjų ša- 
lininkų naudai. Tai parodo ir nuncijaus praneši- 
mas iš 1575. XII. 21, už savaitės po Maksimil- 
lijono išrinkimo. Jis rašo turįs vilties, jog ginčas 
dėl Žemaičių vyskupystės su Dievo pagalba bū- 
siąs išspręstas tuoj po karūnacijos (Nunc. Pol. 
11, 54v; Wierzbowski t. p. 324 p.). O karūnuo- 
tas turėjo būti Maksimilijonas! Su Batoru gi į 
kortaktą nuncijus tesuėjo tik 1577 m. pavasarį, 
kai Merkelis jau ganytojavo Varniuose. 


14. Galutinas Merkelio Giedraičio laimėji- 
mas. Varžybos ėjo jau į galą. Romos Kūrijoje 
galutinai nulėmė bažnytinis interesas, o ne as- 
meniniai ryšiai. Nunc. Laureo pažadai ir bičiu- 
lystė primui Uchanskiui turėjo būti paaukoti. 
Daug veiksnių tačiau turėjo įsijungti, kol Gied- 
raitis pateko i vyskupus. Pradedant Lietuvos su- 
važiavimu Vilniuje (1574. XI. 1) ir baigiant Ro- 
mos jėzuitais, buvo dėta daug pastangų. Vilniaus 
vyskupas tarė svarų žodį. Įdomu, kad jo kapitu- 
la jau spalių 4 d. (1575 m.), kuštošą Giedraitį 
laikydama Žemaičių vyskupu, nauju kustošu pa- 
rinko Benediktą Vainių (J. Kurczewski: Kosciol 
Zamkowy III, 59 p.). Įspūdingas nuncijui Lau- 
reo buvo dar rugpiūčio mėn. (1575. VIII. 16) 
Žemaičių seniūno Jono Jer. Chodkevičiaus raš- 
tas Merkelio naudai (Wierzbowski:  Laureo, 
2423— 243 p.), bet dar svaresnis buvo Radvilų žo- 
dis, ypač kai Jurgis Radvila atvyko Romon. O 
reikalas rūpinti našlaujančios vyskupijos religi- 
ne padėtimi buvo paskutinis lašas (Nunz. Pol. 
11, 81). Šitaip laimėjo Bažnyčios bei pastoraci- 
niai interesai. Tuo pačiu buvo pagerbtas ir tauti- 
nis principas, ir vietinės kalbos reikalas. 

Kai nuncijus sau daug rūpesčio darė, kaip 
užbėgti kelią Batoro karūnavimuisi, iš Romos 
kardinolas Galli 1576 m. sausio 21 d. jau rašė 
jam Nunz: Pol LTL 552E)i: 

“Buvo kilęs toks triukšmas, kurį padarė 
anie  (—šalininkai) Vilniaus scholastiko 
(klaida: “kustošo") naudai. Tad jo Šven- 
tenybė nebegalėjo atidėlioti išsiuntimo jam 
konfirmacijos į Žemaičių vyskupus. Todėl 
ji buvo išsiųsta užvakar.“ Š 

Toliau valstybės sekretorius prideda guosda- 
mas: 

“Jo Šventenybė palaukė gana ilgai, kad 
(arkiv.) atsiųstų kokį nors dalyką savo 
naudai, bet paskutiniuoju momentu nebe- 
galėjo sulaikyti. Tad Jūsų Malonybė atsi- 
prašys minėto arkivyskupo, užtikrindamas, 
kad Jo šventenybė neužmirš kitomis ir ge- 
resnėmis ir patogesnėmis progomis, negu 
šitoji, atlyginti seserėnui, ir kad jį visada 
rems kaip pritinka, pagal jo dėdės ir jo pa- 
ties nuopelnus" (Nunz. Pol. 171, 552v; Plg. 
Nunza: Pol 124 2811 

Romos Kūrija, suprantama, nenorėjo triukš- 
mo, ir tas įvairių Lietuvos veiksnių spaudimas 
galėjo baigtis, tik skiriant Vilniaus kustošą į Že- 
maičius. Tą pranešimą, matyti, pats kard. Galli 
rūpestingai peržiūrėjo. Ir kaip aname rugsėjo 10 
d:enos pranešime, kurį jau citavome (Nunz. Pol. 
172, 226v), taip ir čia pats savo ranka prirašė 
laiško galą, kuris visas čia ką tik išcituotas. Jis 
yra iskaitomame juodraštyje ir kitu rašalu, ir 
kita rašysena. Yra laikomas paties sekretoriaus 
kerd. Galli rankos raštu (Nunz. Pol. 172, 237rv). 
Tai tik parodo, kokios svarbos buvo įgijęs Medi- 
ninkų klausimas. 

Romos Kūrijos Konsistorijos aktuose aptin- 
kame, jog jau 1576 metų sausio 16 d. kardinolai, 
susirinkę į savo posėdį vyskupų promocijų rei- 
kalu, svarstė “Melchioris Gedroicz'' bylą ( Arch. 
Consist. Acta Camer. 11, 227r). Iš trumpo pro- 
tokolo užrašo matyti, kad Merk. Giedraitis tada 
buvo apie 40 metų, buvo išmokslintas kanonų 
teisėje ir teologijoje ir atlikęs nustatytą tikėjimo 
išpažinimo formulę. Jokio klausimo nekilo dėl 
kokio trūkumo moksle, kaip, pav., atsirado 
1618 m. paskiriant Stan. Kišką į Varnius (7 p. 
tom. 15, 113r). Nieko nepasakyta ir apie Gied- 
faičio konfesinę praeitį. M. Giedraičio “Melchior 
Gedrorim") paskyrimas, kaip tada buvo daroma, 
yra įrašytas ir vicekanclerio knygose, taip pat 
pažymint, kad posėdis įvyko rūmuose prie šv. 
Petro, o klausimą referavo kardinolas Farnese. 

Už dešimties dienų iš Romos Kūrijos kance- 
liarijos buvo duotas įsakymas išsiųsti Merk. 
Giedraičiui atitinkamą brevę (Arch. Vat. Secr. 
Brev. 39, 27r). Nuo tos dienos (1576 m. sausio 
26 d.) jis ir skaitėsi formaliai Žemaičių vysku- 
pu. Sausio 28 d. jam buvo išsiųsta brevė, lei- 
džianti per jo įšventinimą į vyskupus asistoje 
būti dviem vienuolynų abatams, bet turintiems 
teisę vartoti mMitrą ir pastoralą (Secr. Brev. 39, 
20r). Ano meto Lietuvos vyskupams buvo tei- 
kiamos tokios lengvatos, vis paaiškinant, jog tose 
srityse vyskupai gan toli vienas nuo kito gyve- 
na. Tad sunku surinkti krūvon tuos vyskupus 
šventimų reikalu. O šventinti Giedraitį turėjo 
Vilniaus, Lucko ar kuris kitas vyskupas. 

Kaip i tokius Romos sprendimus pažiūrėjo 
nuncijus ir primas, parodo jo laiškas Romon. 
Bet šitas buvo rašytas (1576. II. 15) kardinolui, 
kada dar Maksimilijonas galėjo tapti karaliumi 
ir nominuoti Voronieckį: 

“Žinia apie (brevių) išsiuntimą Žemaičių 
vyskupijos reikalu Vilniaus kustošo naudai 
atneš arkivyskupui nemaža nemalonumo. 
Jis turėjo vilties, kad Jo Šventenybė galėjo 
palaukti, kol bus sužinotas naujojo kara- 
liaus-noras!: 274 (Nūunz+ Pol+115:82r))2 


V. Laureo toliau dėstė, kaip jis išaiškins ark. 
Uchanskiui, kodėl taip buvę padaryta. Jurgis 
Radvila kalbėjes (Romoje) visos Lietuvos var- 
du už Giedraitį. O tikėjimo išlaikymo reikalas 
ten ir nenoras susilaukti ta proga pagrįstų skun- 
du iš Lietuvos vertęs toliau nebeatidėlioti to pa- 
skyrimo. Voronieckiui gi nebūsią Romoje pra- 
leistos progos suteikti kokią nors garbingą sa- 
tisfakeiją. Romoje, žinoma, buvo jaučiamas pra- 
laimėjusios pusės nepasitenkinimas. Tad ėjo pa- 
guodos žodžiai per nuncijų. | 

Nunc. Laureo rašė paskutinį kartą tuo rei- 
kalu 1576 IV. 10 į sekretarijatą (Nunz. Pol. 11, 
97r; Wierzbowski: t. p. 382-3 p.), jog arkivys- 
kupas vis dar gyvenąs, kaip niekuomet anks- 
čiau, vien tik pasitikėjimu: 

“Žemaičių vyskupijos reikalu jis raminosi 
viltimi, kurią aš jam daviau Jo Šventeny- 
bės vardu..." 

Merkelio Giedraičio kova buvo laimėta. Pa- 
galiau jis, po didelių sunkenybių, pateko į vys- 
kupus, ir per 33 vyskupavimo metus lietuvių tau- 
toje paliko šviesiausio ganytojo atminimą iki 
1849 metų, t. y., vysk. M. Valančiaus laikų. Jo 
varžovas Voronieckis pradingo praeityje, kaip 
menkai žinoma figūrėlė. Bet užbaigiant tą smul- 
kiai vaizduotą kovą dėl Medininkų, reikia kelis 
žodžius pasakyti apie patį Lovičio kleboną — 
infulatą Jokūbą Voronieckį. 


15. Medininkų nominatas — J. Voronieckis. 
Gausi sesers Voronieckienės vaikų krūva ne ma- 
ža rūpesčio teikė tėviškam dėdei — Gniezno ar- 


kivyskupui. Ano meto šaltiniuose labiau sutin- 
kami du seserėnai: Andrius ir Jokūbas, ir brolė- 
nas Paulius Uchanskis. Apie Andrių nuncijaus 
V. Laureo įpėdinis J. A. Caligari, kurio palan- 
kumas Giedraičiui matosi iš kai kurių dokumen- 
tų (Mon.<Pol: Vat IVL pFLVILL202:D3) parase 
į Romą tai, ką pats nuncijus kalbėjo su Batoru 
Vilniuje 1579 m. spalių mėn. (Mon. Pol. Vat. IV 
303 p.). Tame įdomiame savo pranešime apie 
Lietuvą Andrius buvo taip įvertintas: 
“Čia yra tikras Lovičio klebono brolis, An- 
drius Voronieckis, Gniezno arkivyskupo se- 
serėnas. Nors jis dijakonas ir vilki bažnyti- 
nius rūbus, tačiau daro tūkstančius kvai- 
lysčių ir šposų. Jis yra įkyrus visiems dva- 
sininkams ir geriems žmonėms. Kai kurių 
jis laikomas bedieviu. Padariau žygių, kad 
jis būtų išvarytas iš (karaliaus) dvaro, ar- 
ba kad nebūtų įleistas į seimą. Nežinau, ar 
tai man pasiseks, nes jį palaiko galingi rė- 
mėjai, kurie turi džiaugsmo iš jo kvailys- 
čių ir viešų nesąmonių.'? 
Kita proga nuncijus vėl aprašo, kaip Andrius 
juokia net aukščiausius dignitorius, persirengia 
kardinolu ir t. t. Buvo siųstas Romon mokytis, 


Šai 


Vyt. Maželio nuotrauka 


(UE Ū MA TIEGĖ 


bet, iš ten grįžęs ir gavęs iš dėdės beneficijų, ne- 
benorėjo tapti dvasininku (Th. Wierzbowski: 
Jakob Uchanski, 1895, 696 p.; J. Korytkowski: 
Pralaci i kanonicy katedr. Gniezn. IV, 1883, 
347-8 p.). O visokių juokingų numerių jis dary- 
davo aibes (Th. Wierzbowski: Laureo, 512 p.). 
Nors Caligari jį ir išvarydino iš karaliaus rūmų, 
tačiau jis, pasivalkiojęs po didikų dvarus, vėl 
atgavo Batoro malonę, ir net kartu su juo sėsda- 
vo už karališko stalo (Th. Wierzbowski: J. 
Uchanski, 696 p.). Tiek trumpai apie Andrių, o 
koks gi buvo jo brolis Jokūbas, Merkelio kon- 
kurentas? 


Čia vėl prabyla mums autentiški šaltiniai, 
būtent, pats nuncijus Caligari. Nors jo laiškų ir 
“depešų"' leidėjas Boratynskis samprotauja, kad 
Caligari neturėjęs dovanos žmones tinkamai pa- 
žinti ir juos charakterizuoti (Mon. Pol. Vat. IV, 
p. LXIV, p. LXVIII), tačiau į kai kuriuos jo po- 
sakius negalima nekreipti dėmesio. 

1579 m. rugsėjo 8 d. Caligari rašė kard-lui 
Galli šifruotai (Mon. Pol. Vat. IV 279 p.): 

“Žmogus (= J. Voronieckis), kūrį Jūsų 
Šventenybė pasiūlo deleguoti Maskvon, nė- 
ra karaliaus (—Batoro) malonėje. Jis yra 
paperkamas ir neturi gero vardo. Kada ka- 
ralius bus patenkintas, ar tokiu dėsis, aš 
surasiu tinkamą asmenį..." 

Vadinasi, Caligari nuomonė apie Voronieckį 
skyrėsi nuo Laureo. O J. Korytkowskis (IV 348) 
duoda ir faktų apie Voronieckio paperkamumą. 
Kad pinigą Jokūbas brangino, matyti iš to gau- 
saus beneficijų susimedžiojimo. Be beneficijų 
Lenkijoje (jis buvo Lovičio infulatas — turėjo 
teisę nešioti mitrą), Lietuvoje, be Kauno, jam 
buvo atitekusi Geranainio parapija, turtingiau- 
sia Vilniaus vyskupijoje. Anot Przyalgowskio 
(Žywoty bisk. Wil. I 35 p.), ji duodavusi kasmet 
20,000 auksinų pajamų. Kai kurioms Vilniaus 
vyskupijos parapijoms, kaip rodo bažnytinių že- 
mių nespausdinti inventoriai, priklausė nuo 4 
iki 10 dvarelių su valstiečiais (J. Purickis: Glau- 
benspaltung in Litauen o. c. 37—38 p. pstb. 1). 
Voronieckis, tiesa, nesudarė kokios vienintelės 
išimties, nes ano meto respublikoje, nežiūrint 
aiškių Tridento nuostatų, vis prisieidavo duoti 
daug dispensų dėl kelių beneficijų laikymo 
(“pluralitas beneficiorum''). Tai yra atskira te- 
ma, kuriai Vatikano archyvas duoda gausios me- 
džiagos. Akivaizdoje tokio beneficijų “sukaupi- 
mo“ (“accumulatio"'), reikia suprasti ir tas įky- 
rias Jokūbo pretenzijas į Žemaičius. Jis gi, be 
to, save laikė turinčiu Lietuvos pilietybę. (Bo- 
niecki: Poczet rodom, 387 p.), nors tos teisės 
jam nė vienas už Giedraiti kovojantis veiksnys 
nepripažino. Bet į Žemaičių vyskupus jis nepa- 
teko dėl kitų — mums jau pažįstamų — prie- 
žasčių. Toliau jį lydėjo dar didesni nepasiseki- 
mai. Roma jo, tiesa, neužmiršo. Jis gavo greit 
katalikų vyskupiją — Kijevą (C. Eubel: Hie- 
rarchia Catholica, III, 165; P. Gams: Series epis- 
coporum 349). Ją perėmė jis po vienintelio apo- 
stato vyskupo Nikalojaus Paco. Liūdna buvo tos 

vyskupijos padėtis anuose stačiatikių plotuose. 
Visoje vyskupijoje buvo vos tik trys katalikų 
bažnyčios, o katedros bažnyčia sugriuvusi; baž- 
nytinis turtas buvo išgrobstytas. Reikėjo ten 
smarkiai veikti ir organizuoti. O Voronieckis ne- 
priklausė prie tokių, kurie galėtų plušėti; tad jis 
buvo labai nepatenkintas. 

Kaip senatorius, jis ir toliau politikoje mai- 
šėsi. Gerai mokėjo rusiškai, važinėjo politiniais 
reikalais (akcija prieš turkus) į Maskvą (Mon. 
Pol. Vat. IV 218 p.). P. Skarga viename savo 
laiške skundėsi, kad Kijevo nominatas J. Voro- 
nieckis labai smarkiai jį plūdęs, kam tas palai- 
kęs 1587 m. Žygimanto Vazos išrinkimą 32 
ganski: Listy o. c. 250 p.). Mat, J. Voronieckis, 
po netikėtos Batoro mirties, naujuose rinkimuo- 
se drauge su Zborovskiais pasidarė uoliu šalinin- 
ku Habsburgo, imper. Rudolfo II brolio, ercher- 
cogo Maksimilijono. Iš jo ėmė ir pensiją. Maža 
šalininkų saujelė tepalaikė (jų tarpe ir kard. Jur- 
gis Radvila) Maksimilijoną. Ir vienintelis buvo 
rinkimų istorijoje atsitikimas, kai Kijevo vysku- 
pas J Voronieckis — tam neturėdamas jokios 
teisės — Maksimilijoną paskelbė respublikos ka- 
raliumi. 1587 m. rugsėjo mėn. iš jo jis paėmė ir 
priesaiką Olmuence. Krokuva tačiau jau buvo 
uzimta kitos partijos — J. Zamoiskio pulkų. O 
šie palaikė Kotrynos Jogailaitės sūnų -— Žygi- 
mantą Vazą. Nesėkmė Voronieckį persekiojo to- 
liau. Zamoiskis ties Bičinu (Silezijoje) sumušė 
Maksimilijoną ir paėmė jį, drauge su J. Voro- 
nieckiu, nelaisvėn. Tie nepasisekimai labai su- 
jaudino Jokūbą. Savo tautiečių paniekintas ir 
susikrimtęs, jis mirė sielvarte 1588 m., palikda- 
mas apie save ambicingo žmogaus atminimą (J. 
Korytkowski: Pralaci o. c. IV, 1883, 349 p.). 

Toks buvo nelaimingas Medininkų nominato 
Jokūbo Voronieckio likimas, kai Žemaičių vysk. 
M. Giedraitis pradėjo veiklą, kuri tuoj daugeliu 
atžvilgių pasirodė naudinga visam kraštui. Anos 
dvejų metų pastangos ir kova, kurios nuotaikas 
smulkmeniškai vaizdavome pačių šaltinių žo- 
džiais, su dideliu kaupu apsimokėjo. Atėjo “laiko 
pilnybė", kad religiniu atžvilgiu labai sujauktas, 
kultūriniu atžvilgiu tamsus ir atsilikęs kraštas 
gautų uolų ganytoją. 

O šį M. Giedraičio gyvenimo reikšmingą sky- 
rių norime baigti sakiniu, kuriuo baigė arkiv. 
J. Skvireckas prieš 42 metus savo studijėlę apie 
tą “vyskupą-apaštalą"  (atsp. iš “Draugijos', 
L909L010 

“Ir nors jis dar nėra iškeltas ant mūsų al- 
torių, nes ir tos garbės jis mums regisi būtų 
vertas, nors net jo grabo nepuošia sumanin- 
ga ikvėpto artisto ranka iškaltas iš kieto 
akmens ar iš metalo nulietas paminklas, bet 
jis pats sau pastatė paminklą kietesnį už 
akmeni ir ilgiau patenkantį negu metalas, 
o tuo paminklu esame mes, lietuviai kata- 
likai, ir kol Lietuva bus katalikiška ir kolei 
skambės pasaulyje lietuvių kalba, vyskupo. 
Merkelio atmintis bus gyva ir brangi.“ 

KAN. A. SABALIAUSKAS — ŽALIA RŪTA 


Iš pavergtosios tėvynės pasiekė 
mus žinia, kad mirė kan. Adolfas Sa- 
baliauskas, daugeliui žinomas Žalios 
Rūtos slapyvardžiu, didelis gimtosios 
žemės mylėtojas ir lietuviškosios kul- 
tūros puoselėtojas. 

šiandieną plačiau ką nors rašyti 
apie šį veiklų mūsų krašto kultūri- 
ninką yra tiesiog neįmanoma: trūks- 
tame ne tik jo raštų, bet ir papras- 
čiausių jo gyvenimo kelio duomenų. 

Adolfas Sabaliauskas gimė 1873 m. 
rugpiūčio mėn. 23 d. (greičiausia — 
rugsėjo mėn. 4 d.), Krikščiuose, Pa- 
pilio par., Biržų VI. Pradžioje mokė- 
si Šiauliuose, o 1890 m. rudenį įstojo 
į Kauno Kunigų Seminariją. Kunigu 
jis buvo įšventintas 1896 m. vasario 
mėn. 25 d. (III. 8) ir pirmąsias mi- 
šias atlaikė per šv. Kazimierą (sen. 
kal.). šią šventę savo pirmosioms 
mišioms pasirinkęs sąmoningai, nes 
jautėsi esąs tikru lietuviu. 

Pradžioje jis paskiriamas vikaru į 
Liepoją, vėliau klebonu į Lyven-Ber- 
zenę, taip pat Latvijoje. Ir tik 1907 
m. atkeliamas klebonu į Nemunėlio 
Radviliškį, kur jis išbūna iki 1915 
m. Tuo metu trumpam laikui išvy- 
kęs į Suomiją, jis dėl karo veiksmų 
į N. Radviliškį nebegalėjo sugrįžti. 
"Taip ir liko Suomijoje iki 1918 m. 

Sugrįžęs į Lietuvą, jis apie metus 
Jaiko išbuvo klebonu Pušalote, 0 Vė- 
liau skiriamas Karo Ligoninės kape- 
lionu. Po kurio laiko keliamas Kau- 
no Įgulos bažnyčios rektoriumi ir 
Vyr. Kariuomenės kapelionu. Jei ne- 
klystu, šias pareigas jis paliko tik- 
tai 1938 m., kai jo sveikata visiškai 
pašlijo. Bažnytinė vyriausybė darbš- 


tų ir kilnios dvasios kun. A. Saba- 
liauską anksti pastebėjo ir pakėlė 
Kauno arkivyskupijos garbės kanau- 
ninkų, o mūsų vyriausybė apdovano- 
jo įvairiais pasižymėjimo ženklais. 

Tėvynės nelaimių metais jis pasili- 
ko ištikimas savo gimtajai žemei ir 
savo pašaukimui, nors jam grasė 
daugelis įvairių pavojų. Dar 1941 m. 
pavasarį Lietuvos pavergėjai buvo 
sugalvoję suruošti viešą ir paradinį 
"teismą" aukštiesiems mūsų dvasiš- 
kiams. Teisiamųjų sąrašan buvo ne- 
pamirštas įtraukti ir kan. A. Saba- 
liauskas, kaip “buržuazinės kariuo- 
menės kapelionas ir “liaudies prie- 
šas". 

Lietuvis ir visuomenininkas. Besi- 
mokydamas kunigų seminarijoje, A. 
Sabaliauskas priklausė “litvoma- 
nams", nes buvo įstojęs į lietuviško- 
sios veiklos klierikų ratelį. Todėl ir 
visai nenuostabu, kad tiek Liepojoje, 
tiek ir Lyven-Berzenėje jis rūpinosi 
savo tautiečių lietuviškosios dvasios 
Visur jis 


gaivinimu ir palaikymu. 
skatindavo lietuvius skaityti rusų 
draudžiamuosius Mūsų raštus, ku- 


riuos labai dažnai pats parūpindavo 
ir mokančiam skaityti lietuviui juos 
pakišdavo. 

Sugrįžęs 1907 m. į Lietuvą klebo- 
nu į Nemunėlio Radviliškį, jis rūpi- 
nosi ne tik “Dievulio namais" bei 
klebonija, bet steigė įvairias lietuviš- 
kąsias draugijas, labai dažnai joms 
ir vadovavo. Iš smulkių spaudos Ži- 
nučių matyti, kad kun. A. Sabaliaus- 
kas daug reikšmės skyrė savo para- 
pijos ūkininkams bei darbininkams. 
Tuo metu juos organizavo, pateikė 


daug žinių iš žemės ūkio mokslų 
srities per paskaitėles, skatino juos 
dalyvauti žemės ūkio parodėlėse. 

Veiklus kun. A. Sabaliauskas pali- 
ko ir sugrįžęs iš Suomijos tiek Pu- 
šalote, tiek pačiame Kaune. Jei pir- 
ma jis veikė tik siauroje parapijoje, 
dabar jis dirbo Kaune, laikinoje sos- 
tinėje, įsijungdamas į daugelį drau- 
gijų, kultūros bare, ypač jis rū- 
pinosi lietuvių tautos praeitimi. Da- 
bar kan. A. Sabaliauską sutinkame 
Lietuvių Tautosakos Archyvo Tary- 
boje, Lietuvos Bažnytinio Meno Mu- 
ziejumi besirūpinant ir nuolat besi- 
sielojant visa eile kitų lietuviškosios 
kultūros reikalų. 

Rašytojas. Rašinėti pradėjo A. Sa- 
baliauskas dar kunigų seminarijoje 
besimokydamas. Pirmasis jo didesnis 
dalykas “Rūta mūsų dainose“ buvo 
parašytas apie 1892 m., kaip atosto- 
ginis darbas iš lietuvių kalbos prof. 
kun. Kazimierui Jauniui. Vėliau, 
1895 m., per kun. J. Tumą jis pate- 
ko į “Žemaičių ir Lietuvos Apžval- 
gą''. Ir šis darbelis jaunam A. Saba- 
liauskui turėjo įtakos, nes iš čia ir 
žalios Rūtos slapyvardį pasirinko, 
besižavėdamas dainų rūtele. 

Dabar kun. A. Sabaliauskas 
plunksnos iš rankų nebepaleidžia, ir 
jo rašinių pasirodė “Tėvynės Sarge", 


“Žinyčioje", “Dirvoje — Žinyne" 
(Amerikoje), “šaltinyje", “Nedėldie- 
nio Skaitymuose", “Lietuvių Tauto- 


je", “Rygos Garse", Petrapilyje leis- 
tame “Lietuvių Balse" ir kt. Jiems 
visiems jis rašė straipsnius ir net vi- 
sai paprastas žinutes iš savo parapi- 
jos bei apylinkės, pasirinkdamas 
joms įvairiausius slapyvardžius. Grį- 
žęs į Nepriklausomą Lietuvą, ben- 
dradarbiavo eilėje laikraščių ir Žžur- 
nalų, o taip pat laikas nuo laiko 
duodavo trumpas lietuvių literatūros 
apžvalgas ir suomių spaudai. 
Dailiajai literatūrai kun. A. Saba- 
liauskas taip pat paskyrė savo dalį. 
Suomijoje būdamas karo metu para- 
še “Pančių" dramą. Dramos forma 
ataudė vieną tautos pasaką (“Kada 

rožės žydžia"). Lietuvon sugrįžęs, 
vėl sukuria naują tautos pasaką 
“Laumes" (1920), kurią “Skaitymų" 
kritika smarkiai užpuolė. Iš kantry- 
bės išvestas, kun. J. Tumas-Vaižgan- 
tas parašė tiems patiems “Skaity- 
mams" (1921) straipsnį “Knygoms 
apginti... nuo kritikų". Tuo pat me- 
tu Vaižgantas kun. A. Sabaliauskui 
už “Skynimus" .(“Skaitymai", 1920) 
pripažįsta neabejotiną poezijos talen- 
tą, nors pats apipavidalinimas nesąs 
jau tiek meistriškas, kokio gal lauk- 
tume (Raštai IV, 166). šiek tiek vė- 
liau (1923) pasircdo Žalios Rūtos su- 
eiliuota “Savu kelių", t. y. Nemunė- 
lio ir Apaščios upių meilės kelionė. 
Visi šie jo raštai, šiandieną žiū- 
rint jau iš laiko atstumos, daugiau 
laikytini tam tikrais mėginimais, 
įdomiomis pastangomis dramatizuo- 
ti mūsų liaudies pasakas arba su- 
kurti krašto upėms savotiškus epus, 
tačiau aplamai lietuviškosios litera- 
tūros nei praturtino, nei pagilino. 
Jei savo dailiąja kūryba kun. A. 
Sabaliauskas neprasikišo pro eilinius 
rašėjus, tai suomiškojo “Kalevalos" 
epo vertimu jis į mūsų literatūrą 
įeina visa savo didybe. šį epą jis iš- 
vertė karo metu būdamas Suomijoje, 
prof. A. R. Niemio padedamas. Taip 
pat kan. A. Sabaliauskas šio karo 
metu vertė visą eilę veikalų iš suo- 
mių literatūros (Sillanpaa ir kt.). 
Už “Kalevalos" vertimą kan. A. 
Sabaliauskas buvo pagerbtas ir pa- 
čių suomių. 1935 švenčiant “Kaleva- 
los" rinkėjo Loennroto 100 m. su- 
kaktuves, jis buvo suomių vyriausy- 
bės svečias, drauge su kitų tautų šio 
didelio, 23.000 eilučių, epo vertėjais. 


Ir nors dailiojoje literatūroje kun. 
A. Sabaliauskas nuo savo amžininkų 
atsiliko, tačiau religinėje — juos vi- 
sus prašoko. Jis buvo išleidęs “Bū- 
kite tobuli" (Chicago 1909), “Amži- 
ną atilsį" (Ligonių prietelyje), ge- 
gužės mėn. maldas “štai tavo Moti- 
na" ir kt. Sugrįžęs į Lietuvą, paruo- 
še “Didžiąją Savaitę“ ir visą eilę 
maldaknygių. Iš jų minėtinos “Šlo- 
vinkim Viešpatį", “Viešpaties Ange- 
las" ir mūsų kariams — “Karys Ka- 
talikas". Pastaroji maldaknygė drą- 
siai galima lyginti su Vakarų Euro- 
pos geriausiomis maldų knygomis, o 
kartais gal jas net ir prašoka. Vi- 
soms toms maldų knygoms buvo pa- 
šventęs savo paskutiniuosius darbo 
metus ir sukūrė pačias geriausias iki 
šiol mūsuose pasirodžiusias. Kriti- 
kų išvytas iš dailiosios literatūros 
lauko, visas jėgas paskyrė religinei 
ir čia laimėjo. 

Tautosakininkas. Mūsų liaudies 
dainomis A. Sabaliauskas susidomė- 
jo gana anksti, į Kauną mokytis at- 

vykęs. Apie visus šiuos dalykus jis 
labai įdomiai pats pasisako: 

“Galimas daiktas, kad norą rink- 
ti dainas yra sužadinę man Juškevi- 
čiaus dainų rinkiniai, kuriuos atlie- 
kamu laiku ėmiau skaityti, turbūt, 
jau antrame seminarijos kurse, vadi- 
nas 1891— 11892 m. Nes kai lietuvių 
kalbos profesorius kun.  Jauniūs 
mums, II kurso klierikams, metų ga- 
le davė egzaminams rašomąjį darbą, 
leisdamas temą sau pačiam pasirink- 
ti, aš, daug medžiagos prisirinkęs iš 
Juškevičiaus rinkinių, pasiskyriau te- 
mą “Rūta mūsų dainose". Prof. Jau- 
nius darbą įvertino užrašu: 'opti- 
me". Paskui per kun. Tumo rankas 
rašinys pateko į “Apžvalgą“ 1895. 
Tai buvo mano pirmutinis spausdin- 
tas dalykas. Rinkdamas temai me- 
džiagą, Juškevičiaus rinkiny užėjau 
rūtą minimą šimtuose dainų, nuste- 
bau, tatai mane paragino rašyti apie 
rūtą, o paskui davė progos, drauge 
su pirmutinio rašinio antrašte, pa- 
sirinkti savo slapyvardžiu “Žalią Rū- 
tą". (Mūsų Tautosaka VI, 137 psl.)'. 

Ir toliau jis rašo: 

“Dainas pradėjau rinkti savo gim- 
tajam sodžiuj Krikščiuose, Biržų vl., 
galbūt, jau 1893 m. (“Lietuvių dai- 
nų ir giesmių" prakalboje VII p. ne- 
dvejodamas mini 1893 m. A. M.) iš 
savo namiškių ir giminių, ypač Sa- 
vučiuose iš savo dėdės Paliulio, iš 
kurio išmokau ir skudučiuoti. Kol 
baigiau seminariją ir išvykau pa- 
skirtas į Kuršą kunigauti 1896 m., 
turėjau surinkęs 134 dainas ir gal 
šimtus kitokių dalykų, kaip burtų, 
mįslių, priežodžių. Būdamas Kurše 
1596— 1907 m. savo dainų rinkinį pa- 
dauginau 55 numeriais. Tikras rinki- 
mas dainų ir jų gaidų, taip pat mū- 
sų tautos gaidų, prasidėjo 1907 m. 
sugrįžus į Lietuvą, persikėlus į Ne- 
munėlio Radviliškį, Biržų valsčiuje. 
Radviliškyje savo, ar tikriau moks- 
lo laimei užėjau tarpe savo špitolnin- 
kų nepaprastą dainininkę Oną Smil- 
gienę. Nors jai buvo per 70 metų, 
bet buvo geros atminties, labai mu- 
Zikali ir galėjo atsiminti šimtus dai- 
nų. Dažniausiai rudens ilgais vaka- 
rais ateidavo ji į kleboniją, ir čia 
prie piano mes ištisas valandas dai- 
nuodavom ir aš užrašinėdavau. Ir 
ypač iš jos užrašiau ir supratau tą 
įdomią mūsų dainų rūšį, kuri vadi- 
nasi "giesmės". Iš Smilgienės vienos 
užrašiau 403 dainas, 0 gaidų 180 
dainų ir 118 giesmių. Iki 1911 m. 
rudens, vadinas, iki mano dainų 
spausdinimo drauge su prcf. Niemi, 
aukščiau minėtame rinkiny “Lietu- 
vių dainos ir giesmės", aš jų turėjau 
surinkęs 562 dainas. Paskui dar su- 
rinkau iki karo pradžiai, iki vokie- 
čiams užeinant, 1915 m. 318 dainų. 


Turėjau ir daugiau medžiagos, — 
burtų, mįslių, priežodžių, žaidimų su 
šokiais, šimtus numerių, bet jie ka- 


ro metu neišspausdinti žuvo. (t. p. 
137-8 psl.)'. 
Iš šio pasisakymo matyti, kad 


kun. A. Sabaliauskas jau savo pir- 
majame tautosakos rinkimo tarps- 
nyje, dar nesutikęs prof. A. R. 
Niemi, labai greitai padaro didelę 
pažangą, t. y. nepasitenkina vien tik 
dainomis, bet pereina ir prie smul- 
kiosios tautosakos, k. a. burtų, mįs- 
lių, priežodžių. Kitais žodžiais, jame 
anksti pasireiškia mokslinis dėmesys 
tautosakai. Anuo metu tai reikia 
laikyti didele naujiena. Kas sukėlė šį 
mokslinį tautosaka susidomėjimą, jis 
pats nutyli, ir tik galima prileisti, 
jog tai buvo tiesioginė prof. kun. K. 
Jauniaus įtaka arba A. Schleicherio, 
A. Leskicno ir K. Brugmano, A. 
Bezzenbergerio, E. Volterio ir mū- 
siškio Dr. J. Basanavičiaus nebetie- 
sioginė, grynai raštinė paskata. Su 
visais tais darbais A. Sabaliauskas 
susipažino dar būdamas klierikas, 
kaip ir visi kiti ano meto šios semi- 
narijos auklėtiniai*). Iš šio pirmojo 
kun. A. Sabaliausko rinkimo tarps- 
nio yra išspausdintas tik vienui vie- 
nas nukalbėjimas nuo gyvatės (Liet. 
dainos ir giesmės, 1456 S. 386), už- 
rašytas Krikščiuose iš septyniolik- 
mečio vaikino. Kokiu būdu pavyko 
jam išgauti šią, nesakomą, tautos 
paslaptį, šiandieną neaišku, bet tas 
rodo, kad kun. A. Sabaliauskas ne- 
pasitenkindavo lengvai sugriebiama 
medžiaga. 


1910 m. kun. A. Sabaliauską susi- 
randa N. Radviliškyje jaunas suo- 
mių tautotyrininkas Dr. A. R. Nie- 
mi, pasiryžęs susekti suomių ir lie- 
tuvių-latvių dainų bendrumus ir tuo 
pačiu išaiškinti senuosius šių tautų 
kaimyninius santykius. Pats Niemi 
šią pažintį trumpai, bet kartu ir la- 
bai prasmingai nužymi: 

“Išgirdęs kelionėje, kad 24 vers- 
tai į šiaurę Radviliškio klebonas A. 
Sabaliauskas renka dainas, nutariau, 
taip netoli būdamas nuvykti į Saba- 
liauską ir pamatyti jo rinkinį. Rad- 
viliškyje pamačiau, kad mūsų rinki- 
niai vienodi, todėl jau tuomet gimė 
man mintis abudu išleisti drauge" ... 
(Mūsų Tautosaka VI, 142 psl.). ši 
mintis jam pavyko apipavidalinti ki- 
tais metais, nes Suomių Mokslo Aka- 


*) Man teko dar Lietuvoje matyti ke- 
liolikos nieku daugiau nepasižymėjusių 
šios seminarijos auklėtinių įvairių užra- 
šų 17 pamokslų iš 1880—1905 m. 
se buvo galima rasti iš A. Schlecherio 
ir kt. mūsų tautosakos išrašų, ypač pa- 
tarlių ir priežodžių, vėliau panaudotų ra- 
šomiems pamokslams. 


Visuo- 


demija paskyrė šiam rinkiniui**) iš- 
leisti reikalingų lėšų. ši pažintis ne- 
trukus pavirto bendro darbo jungu. 
Ir jie abu sutartinai dirbo, kol mir- 
tis išskyrė prof. A. R. Niemi. (1931. 
X. 28). 


Susipažinęs su dr. A. R. Niemi, 
kun. A. Sabaliauskas daug ko nauja 
apie tautosaką iš šio mokslininko su- 
žinojo. Dabar jam daina visiškai nau- 
jai prabyla, todėl ir visą tautosaką 
daug uoliau renka. Per ketvertą 
metų (iki 1915 m. vasaros) kun. A. 
Sabaliauskas užrašo vėl 318 dainų su 
melodijomis ir daug smulkiosios tau- 
tosakos. Karo gaisrai sunaikino jo 
smulkiosios tautosakos rinkinius, ta- 
čiau melodijas jis pasiėmė drauge. 
Lietuvių Tremtiniams šelpti Komite- 
to Centro Valdyba (Petrapilyje) sky- 
rė šiek tiek lėšų šioms meledijoms 
spausdinti, o prof. A. R. Niemi su- 
darė sąlygas, kad šis darbas būtų 
pigiausiai ir geriausiai atliktas. Suo- 
mių Literatūros Draugijos spaustu- 
vėje pasirodė kun. A. Sabaliausko 
“Melodies des chansons populaires 
lithuaniennes'"' (Helsinki 1916). šia- 
me rinkinyje yra 635 melodijos ir 
318 dainų tekstų (jis kartu yra 
“Lietuvių dainos ir giesmės" rinkinio 
papildas, nes daugelis melodijų pri- 
klauso ano rinkinio tekstams). 

Grįžęs į Lietuvą, kun. A. Saba- 
liauskas ir toliau užrašinėjo tautosa- 
ką Pušalote. Iš to laiko pasirodo 
“Tautos ir Žodžio" I-se knygose 188 
mįslės (316—322 psl.) ir žaidimų bei 
paukščių balsų  pamėgdžiojimų 66 
užrašai (327—333 psl.). Atkilęs į 
Kauną, jis nuo tautosakos rinkimo 
beveik atitrūko, nes vis mažiau ir 
mažiau turėjo progų sutikti senuo- 
sius kaimo žmones. Tačiau vasaros 
metu, keliaudamas mūsų ežerais ir 
upėmis, jis nepamiršdavo ką nors 
užgirdęs ir toliau pasižymėti. 

Vienon draugėn sudėjus kan. A. 
Sabaliausko paskelbtąją tautosaką, 
susidaro jau didelis ir nebepražudo- 
mas lietuvių tautos kultūrinis turtas. 
Jo spausdintieji rinkiniai sutelkia 
890 dainų tekstus, 591 melodiją ir 
254 smulkiosios tautosakos užrašus, 
t. y. 1735 įvairių tautosakos dalykų. 
Rankraščiuose dar buvo likę 83 reli- 
ginio liaudies giedojimo melsdijos ir 
nemažas įvairics tautosakos rinkinys. 

Visas kan. A. Sabaliausko dainų 
rinkinys yra nepaprastai svarbus ir 
savo verte. Jis kaip tik užrašė daug 
darbo giezmių, kurių ankstyvesni rin- 
kėjai tik vieną kitą tedavė. Ir nors 
pats kun. A. Sabaliauskas “Lietuvių 


**) Dr. A. R. Niemi ir kun. A. Saba- 


liauskas, Lietuvių dainos ir giesmės 
šiaur-rytinėje Lietuvoje, Annales acade- 
miae scientiarum Fennicae, ser. B, Tom 


VI, Helsinki 1912, XXIV t. 363 psl. in S 


dainų ir giesmių" prakalboje, kuri 
pasirašyta abiejų su A. R. Niemi, 
tačiau yra grynas kun. A. Sabaliaus- 
ko raštas, sakosi, kad “renkant lie- 
tuvių poezijos liekanas, Dr. Niemi at- 
kreipė domą ypač į tas lietuvių dai- 
nų rūšis, ligšiol labai mažai Lietuvo- 
je renkamas, kaip va vaikų, 
lopšinės, piemenų, šokių ir kitų pa- 
pročių giedojimai" (IX psl.), bet vis 
tik jo paties gana daug tokių “ne- 
reikšmingų" darbo dainų buvo anks- 
čiau užrašytų, negu jis susipažino su 
Niemi. Jo daugelis verptinių, šokti- 
nių ir kt. kaip tik turi mažus rinki- 
nio numerius, kas ir rodo jo anks- 
tyvuosius užrašus esant. Taip pat 
nepamirština, kad ir prof. E. Volte- 
ris jau daug anksčiau (apie 1888 
m.) buvo paskelbęs visą eilę pieme- 
niškų ir kitų menkų dainuškų, ku- 
vios kun. A. Sabaliauskui buvo pa- 
žįstamos, todėl ir ankstyvas jų pa- 
sirodymas kun. A. Sabaliausko rin- 
kinyje visai nesunkiai suprantamas, 
ypač kai jos turėjo dar gražias ir 
įdomias melodijas. Dr. A. R. Niemi 
susidomėjimas mažąja daina (pieme- 
nų lojimais, raliavimais ir kt.) kun. 
A. Sabaliauskui vėliau padarė tik- 
rai didelės įtakos. Čia jos kun. A. 
Sabaliauskui prašvito nauja šviesa, 
nes šis mokslininkas kaip tik šias 
dainas daugiau vertino už visas ki- 
tas ilgąsias, kurios buvo gana jau- 
nos ir todėl vėlesniuose jo rinkiniuo- 
se tikrai gausu šių, kitų taip ne- 
reikšmingomis laikomų, dainų. 

Kun. A. Sabaliausko užrašytosios 
dainų melodijos reikia laikyti dar ir 
šiandieną pavyzdinėmis, o savo tik- 
rumu ir tikslumu jos prašoka 
visus ankstyvesnius rinkinius. Jis, 
gerai pažinodamas liaudies dainos 
gyvenimą, melodiją užrašydavo to- 
kią, kokia ji ir buvo, be jokių pa- 
taisymų ir nukrypimų, o jo muzika- 
lumas ir muzikinis išsilavinimas įga- 
lino tiksliai atžymėti ir pačią melo- 
diją. Todėl lietuvių dainų melodijų 
tyrinėtojams kun. A. Sabaliausko 
rinkiniai yra nepamaincmi, 0 darbo 
giesmių melcdijų gausa vargiai ar 
bepralenkiami. 

šalia melodijų, labai svarbūs ir 
mūsų liaudies muzikos įrankių apra- 
šymai, kuriuos tuo pačiu melodijų 
tikslumu davė kun. A. Sabaliauskas. 
Jis trumpai apie juos rašė atskiru 
straipsniu “Sutartinės ir mūsų mu- 
zikos įrankiai“ 1904 m. '“Dirvoje— 
žinyne" (Amerikoje). Tai buvo persi- 
spausdinta vėliau ir kitų leidinių 
Amerikoje. Taip pat jo trumpas 
straipsnelis tuo klausimu pasirodė ir 
1906 m. “Metraštyje arba kalendo- 
riuje", išėjusiame Petrapilyje. Jie vi- 
si trumpai suminėti ir “Lietuvių dai- 
nos ir giesmės" prakalboje. Ir pro vi- 


'sus šiuos, nors ir trumpus lietuvių 
muzikos instrumentų aprašymus, 
joks tyrinėtojas negali praeiti negir- 
domis. Jie lygios svarbos, kaip ir 
melodijos. 

Jo rinkiniai prašoka kitus ir to- 
dėl, kad užrašyti tarmiškai. šis tar- 
miškumas svarbus ne tik kalbinin- 
kui, bet ir dainų tyrinėtojui. Dauge- 
lis dainų “išvirsta" tiesiog kitomis, 
sunkiai beatpažįstamos nuotaikos ir 
skambumo, jei perrašytos bendrine 
kalba. Praradę tarmybes, jos nusto- 
ja žodžio skambumo, ir iš dainos lie- 
ka vieni tik negyvi griaučiai. Kun. 
A. Sabaliausko užrašytosios dainos 
lieka gyvos ir savu kalbos skambu- 
mu. Šiuo atžvilgiu jos prašoka taip 
pat daugelį kitų ano meto rinkinių. 

Tautotyrininkas. Kun. A. Saba- 
liauskas buvo ne tik eilinis mūsų 
dainos užrašytojas, bet ir jos tyrinė- 
tojas. Anksčiau suminėti straipsne- 
liai apie mūsų liaudies muzikos įran- 
kius slepia ir mažas užuominas apie 
sutartines arba darbo giesmes. Jis 
buvo pirmasis, kuris nurodė ir iš- 
skyrė mūsų dainų rūšis, t. y. “atra- 
do", jog šalia dainos yra ir pasauli- 
ne arba darbo giesmė, įvairiais var- 
dais vadinama. Ir ši giesmė yra 
mirštanti ir senesnė už šiuo metu 
pamėgtąsias dainas. šias skirtybes 
jis iškėlė 1910 m. liepos mėn.; 12 d. 
per Lietuvių Mokslo Draugijos me- 
tinį suvažiavimą, ir jo paskaita 
"Žiemių rytiečių lietuvių tautinė mų- 
zika" buvo išspausdinta “Lietuvių 
Tautoje" (II, 96—108 psl). Pats 
darbas buvo didi staigmena ano me- 
to lietuvių praeities žinovams, ir Dr. 
A. R. Niemio labai vertinamas (MT 
VI, 172 p.)***). Ir reikia pasakyti, 
kad Dr. A. R. Niemi 1911 m. pada- 
rytas vertinimas pasitvirtino, lietu- 
vių liaudies dainos tyrinėjimas nu- 
ėjo kun. A. Sabaliausko pramintų 
taku, t. y. išskiriant šias abi dainų 
rūšis. 

šie nuopelnai lietuvių tautosakai 
Nepriklausomos Lietuvos laikais bu- 
vo suprasti ir įvertinti. Jis buvo pa- 
kviestas į Lietuvių Tautosakos Ar- 
chyvo Tarybos narius (1935 m.). 

Kan. A. Sabaliauskas lietuviui 
tautotyrininkui daug pasitarnavo, iš- 
versdamas prof. A. Niemi lietuvių 
liaudies dainų tyrinėjimus, kurie bu- 
vo parašyti 1911 m., tačiau ir iki 


***) Kokia didelė galėjo būti anuo 
metu staigmena, kad mes turime dvi vi- 
sai skirtingas dainos ir giesmės rūšis, 
galima lengvai suprasti, prisiminus, jog 
ir šiandieną dar ne vienas bando giesme 
laikyti tik šventą ir bažnytinę, bet ne 
mūsų darbo arba laukinę dainą, gieda- 
mą sutartinu būdu. Geriausias tokio ne- 
susipratimo naujas pavyzdys yra kun. 
Dr. K. Gėččio ''Katalikiškoji Lietuva“, 
Chicago 1946, kur 234 psl. apie mūsų 
dainos ir giesmės skirtumus netiksliai 
prirašyta. 


327 


Vincas Ramonas: DULKĖS RAU- 
DONAM SAULĖLEIDY. Romanas. 
Išleido LKSD Liet. Knygos Klubas. 
Chicago, 1951 m. 396 p. 


Vincas Ramonas apie dvidešimt 


šiol dar nėra pasenę. Šis vertimas 
buvo išspausdintas 1932 m. “Mūsų 
Tautosakos" VI t. (318 psl.). Nema- 
žiau vertingas ir jo atliktasis “Kale- 
valos" vertimas (1922), leidžiąs mū- 
siškiui pažinti savo labai senų kai- 
mynų liaudies epą. Gal šiam verti- 
mui galime prikišti eiliavimo trūku- 
mus, bet tautotyrininkui jis labai 
svarbus tikslumu ir prof. A. R. Nie- 
mi, vieno iš didžiųjų “Kalevalos" ty- 
rinėtojų, pastabomis. 

Šioje vietoje dar tenka trumpai 
pastebėti, kad kan. A. Sabaliauskas, 
kaip lietuvių tautosakos žinovas, bu- 
vo žinomas daugeliui užsieniečių, 
ypač šiauriečiams. Kol mes neturėjo- 
me Lietuvių Tautosakos Archyvo, 
daugelis svetimtaučių kreipdavosi 
laiškais į kan. A. Sabaliauską, pra- 
šydami žinių tai apie vieną, tai kitą 
mūsų liaudies gyvenimo apraišką. Ir 
jo atsakymų mažas užuominas gali- 
ma užeiti ne vieno užsieniečio moks- 
lo darbuose (pvz. R. Wickman, Die 
Einleitung der Ehe, Abo 1931 ir kt.). 

Senovės palikimo sargas. Kan. A. 
Sabaliauskas rinko ne tik tautosa- 
ką, bet ir kitas mūsų senovės lieka- 
nas: senas knygas, senovės mūsų 
muzikos instrumentus, geležines kry- 
žių viršūnes, kurių nemaža dovanojo 
tik ką steigiamai čČiurlionies Meno 
Galerijai, o vėliau — Lietuvos Baž- 
nytinio Meno Muziejui, įvairius liau- 
dies drožinius, juostas ir kt. Kiek- 
vienos savo kelionės metu, aplankęs 
savo gimtinę arba kitus kaimus, par- 
siveždavo visokio praeities turto. 

1938 m. jis pasileido į keleto tūks- 
tančių kilometrų kelionę po mūsų 
krašto miestelius ir kaimus senienų 
"medžioklei". Jis priklausė Lietuvos 
Bažnytinio Meno Muziejaus vadovy- 
bei ir kaip tik tuo metu buvo ren- 
giama Lietuvos Bažnytinio Meno pa- 
roda, kur buvo numatytas ir liau- 
dies religinio meno skyrius. Šios pa- 
rodos eksponatams surinkti ir išsi- 
leido kan. A. Sabaliauskas su dail. 
A. Valeška nuotykingon kelionėn. 

penkeri metai dirba lietuvių beletris- 
tikoje. Jisai į spaudą išėjo anais lai- 
kais, kada pradėjo reikštis naujau- 
sioji karta po pirmojo karo. Sykiu 
su juo periodikoje žymėjos Juozas 


kurios metu sušilę landžiojo po baž- 
nyčių palėpes ir, muziejininkų žo- 
džiais tariant, “plėšikavo" po mūsų 
kaimų pakeles. Visą savo kelionę jis 
aprašė 1938 m. “Naujojoje Romuvo- 
je" (“Žemaičių meno keliais ir Vil- 
niaus kryptimi", NR, 40—42 nrs.). 
Vėliau jis pats ir dail. A. Valeška už 
šią skubą, "medžioklę" ir kt. iš P. 
Galaunės susilaukė labai skaudžios 
ir užtarnautos pylos (“Bažnytinio 
meno paroda',. “Gimtasai Kraštas", 
1939 m. 1 (21), 539-549). Ir šian- 
dieną tenka pasakyti, kaip didelis jis 
buvo tautosakos rinkėjas, tai muzie- 
jininku kan. A. Sabaliauskas tikrai 
nebuvo. Dainos gyvenimą jis supra- 
to visumoje, jos neišskyrė iš papro- 
čių, nors ir trumpais apmatais juos 
nužymėdavo (išskyrus pasakas, ku- 
rioms jis išėmė dainuojamuosius 
įtarpius ir atskirai tarp dainų pa- 
skelbė), tai senienoms tos gyvenimo 
aplinkos nepripažino. Jis paimdavo 
atskirai kryžiaus viršūnę, atskirai 
dievukus ir t. t., kaip pas mus buvo 
įprasta ir daugelio kitų, kartais jau 
ir išprususių senovės palikimo sar- 
gų, net ir muziejininkų, maždaug iki 
1935 m. Kan. A. Sabaliauskas iš jų 
čia nieku neišsiskyrė, jų nebepra- 
augo, 

Peržvelgę trumpai kan. A. Saba- 
liausko žemės kelią, visi, turbūt, vie- 
ningai sutiksime, jog šio žmogaus 
tikrai daug mūsų tautos kultūrai pa- 
daryta. Ir buvo jis mums ne dailio- 
sios, bet religinės knygos rašytojas, 
jis davė mums naują ir kartu lietu- 
višką (kiek tai buvo įmanoma) mal- 
daknygę, kartais net prašokstančią 
ir Vakarų Europos tos rūšies maldų 
knygas. Čia kan. A. Sabaliauskas 
pasireiškė kaip kunigas, kuris ir 
šiaip nevienam spinduliavo savo as- 
menybe. Bet jis buvo ir lietuvis — 
ir neeilinis, bet taurus ir sąmonin- 
gas lietuvis. Čia dirbo jis daugeliu 
krypčių, tačiau giliausia jo darbo 
vaga buvo išvaryta tautosakos ba- 
ruos, A. Mažiulis 


Grušas, J. Paukštelis, Salomėja Nė- 
ris ir dar eilė kitų. Vieni jų ilgainiui 
nubiro pakelėje ir išnyko, sukurstę 
vilčių, bet vėliau neištesėję. Kiti iš- 
simušė tarp pirmųjų. 

Iš jų V. Ramonas sudaro lyg ir 
kokį vidurį. Jis pradžioje atkreipė 
dėmesį ir sužadino viltis, išleido kny- 
gą “Dailininkas Rauba“" ir paskui il- 
gokai tylėjo. Priežasties gal reikė- 
tų ieškoti lyg ir per mažame susi- 
domėjime minėtu veikalu, 0 gal ir 
tame paprastame  psichologiniame 
reiškinyje, kad kūrėjams reikia tam 
tikros atvangos, kuri, iš šalies Žžiū- 
rint, dažnai atrodo lyg ir koks dy- 
kinėjimas, o iš tikrųjų esti naujas 
brendimas. Mūsų nuomone, kenks- 
minga iš rašytojo reikalauti, kad jis 
be atsipeikėjimo duotų veikalą po 
veikalo, lygiai tokiu pat produktin- 
gumu, kaip duonkepys šauna kros- 
nin savo kepalus. Tai gal ir tiktų 
tiems dideliems kraštams, kur poe- 
tas, dramaturgas ar beletristas iš 
savo kūrybinio darbo minta, bet ma- 
žoje šalyje tai vargiai pasiekiama. 
Tokioms sąlygoms esant, mums gal 
būtų tikslingiau duoti mažiau vei- 
kalų, nesiblaškyti, bet susitelkti prie 
esminių išgyvenimų, juos išreikšti 
pagrindiniuose savo kūriniuose, te- 
gul jų ir mažiau bebūtų. Tokia per- 
spektyva ypač niūkso šiais kūrėjui 
sunkiais tremties laikais, kada dau- 
geliui mūsų rašto ir meno žmonių 
kasdieninę duoną pelnytis tenka itin 
tirštu veido prakaitu. Mūsų gi raš- 
tų praeitis rodo, kad užtenka vienų 
Donelaičio Metų" ar vienos “Ame- 
rikos pirtyje", arba tokios plonos, 
bet iš pat širdies dugno išdainuotos 
knygos, kaip “Anykščių šilelis", kad 
rašytojas eitų iš kartos į kartą, vi- 
sados gyvas, naujas ir didelis. 

šis nukrypimas parodys, kad re- 
tos V. Ramono knygos nėra jokis 
rašytojo talento nuvertinimas, kaip 
kartais gali vaidentis tiems, kurie 
yra pratę prie masinės produkcijos 
ir linkę tau pakišti faktą, kad tok- 
sai Upton Sinclair jau yra išpylęs 
apie aštuoniasdešimt veikalų, kurių 
daugelis yra dideli ir savo puslapių 
skaičiumi. Betgi ir toje pačioje ame- 
rikiečių literatūroje tokios pirmo dy- 
džio žvaigždės, kaip Willa Cather, 
Ernest Hemingway arba anglu vir- 
tęs T. S. Eliot nėra apstūs savo 
tomais. Ką jau bekalbėti apie to- 
kius lyrikus, kaip Paul Valery arba 
Gabriela Mistral, kurių visa poezi- 
ja lengvai telpa vienoje  kuklioje 
knygoje. Čia sveria ne puslapių skai- 
čius, bet kūrybinė autorių galybė. 

Vincas Ramonas davė tris knygas. 
Pirmutinis jo veikalas iš dalies nu- 
šviečia tą eksperimentinį laikotarpį, 
kada į lietuvių literatūrą pūtė vi- 


sokių naujų vėjų. Žiūrint “Dailinin- 
ko Raubos“ stiliaus ir idėjų, būtų ne 
taip sunku patirti, kad vietomis ten 
„dvelkia ekspresionizmas, atėjęs grei- 
čiausia iš vokiškos mokyklos. Nėra 
ko abejoti: ten rasime ir impresio- 
nizmo pėdsakų, nors šiuo atžvilgiu 
mūsų kritikai dažnai piktnaudoja ra- 
šytojus, to impresionizmo su žiburiu 
ieškodami veikaluose, kur jo visai 
nėra. Daugelį jų suklaidina faktas, 
kad jei kas lyriškiau rašo apie gam- 
tą, tai savaime jis jau impresionis- 
tas, pasinešęs Knuto Hamsuno ke- 
liais. Deja, būti impresionistu reikia 
kažko daugiau, negu gamtą apraši- 
nėti: reikia atitinkamo stiliaus, min- 
ties, nusiteikimo ir psichologijos. 
Grįžtant prie “Dailininko Raubos", 
verta pastebėti, kad tai, turbūt, vie- 
nintelė mūsų literatūros knyga, kur 
jaučiama giminystė su Jurgio Savic- 
kio beletristika, lengva jo įtaka tam 
tikrose vietose. Galop toj knygoje 
„esama ir realistinių dalykų. Iš visų 
V. Ramono trumpesnių kūrinių ge- 
riausias yra "Linai", savyje jungiąs 
tvirtą kaimo darbų, žmonių ir gam- 
tos pažinimą. 

Tas savybes jisai perdavė ir savo 
romanams. Dar ir šiandien mūsų 
galvose skamba tas triukšmas, kuris 
užgriuvo, pasirodžius  “Kryžiams". 
Gaila, kad visas alasas buvo perkel- 
tas į idėjinę plotmę, daugeliui gar- 
siakalbių pamiršus, kad “Kryžiai" 
buvo ne tik tam tikros tezės, bet ir 
meno veikalas. Jo kritimas ar išliki- 
mas kaip tik priklausė ne nuo veda- 
mosios minties, bet nuo meninio 
stiprumo. Kovos dūmams ir riksmui 
prasisklaidžius, galima ramiau pa- 
žvelgti į “Kryžius" ir konstatuoti šį 
faktą: jie pasiliko. Kai žiūri nūn į 
juos iš tam tikro nuotolio, matai ge- 
rąsias jų puses, ant kurių laikosi 
knyga: eilė personažų apibrėžti ryš- 
kiai ir stovi ant savo kojų; pasako- 
jimas dinamiškas, veikėjų kalba 
spalvinga ir individuali; vaizdžiai 
„atsimuša kaimo darbai ir dienos, ly- 
giai gražiai įpinami gamtos bruo- 
žai, nors autorius nepiešia gamtos 
„dėl gamtos; galop pati idėja gabiai 
supinta su asmenimis ir veiksmu, 0 
ir pats aprašomasis laikotarpis yra 
lemtingas mums patiems ir visai 
tautai. Visi šie elementai dar nieko 
nereikštų, jeigu jų neperpūstų vien- 
-tisa dvasia, kuri paskiras dalis suly- 
dina į vieną apvalų ir savimi gyve- 
nantį paveikslą. 

Visa tai padarė, kad Vincas Ra- 
-monas su 'Kryžiais" atsistojo tarp 
-pirmaujančių mūsų šios dienos bele- 
tristų. 

Einant prie “Dulkių raudonam sau- 
Aėleidy'', reikia turėti galvoje, kad šis 

romanas buvo parašytas dar gero- 

kai prieš “Kryžius". Gale net ir da- 
ta padėta: 1942. Tai nevisai tikra, 
kadangi dabartinė knyga per šiuos 
devynerius metus buvo smarkiai tai- 
syta, papildyta ir kaitaliota, tuo bū- 
du įgaudama naują veidą, nors pa- 
grindai pasilieka tie patys. Ir skai- 
tant pačias “Dulkes", galima jaus- 
ti, kad čia yra kaip ir jaunesnis 
veikalas. 


“Dulkės raudonam saulėleidy" yra 
tradicinis romanas, išėjęs iš geros 
realizmo mokyklos ir pasižymįs vi- 
sais tos srovės išviršiniais ženklais: 
tiek intrygos sustatyme, tiek veikė- 
jų apibrėžime, tiek akcijos pravedi- 
me, tiek kalboje ir stiliuje. Aptiksi- 
me ir retų impresionizmo nuotrupų 
kai kur gamtos ir meilės pavaizda- 
vime, bet vargiai galėtume pripa- 
žinti, kad čia esama impresionisti- 
nių personažų. Prieš mus tad guli 
būdingas realistinis veikalas, kokį 
galėjo parašyti ir pereitojo amžiaus 
realizmo srovės atstovai. Tai turi 
vieną reikšmingą atžvilgį: šis kūri- 
nys yra epiškas. Nemaža šios die- 
nos romanų turi lyrinį atspalvį, pav., 
Francois Mauriac. Tas bruožas ne- 
retai pastebimas ir lietuvių beletris- 
tikoje. V. Ramonas yra stipriai epiš- 
kas. Tik retkarčiais jo veikale pasi- 
girsta lyrinė gaida, aprašinėjant 
meilę ir gamtą. Meilės atveju tas ly- 


rizmas kartais išplaukia iš paties 
personažo prigimties ir nebūtinai 
liudija autoriaus lyrines intencijas. 


Kaip pavyzdį, kur padvelkia švel- 
nus lyrizmas, galėtume paimti tuos 
puslapius, kur Vincas Žolynas pasa- 


kojasi savo mažų dienų atsiminimus 
(90— 91). Čia gražiai susilieja ir 
gamtos paveikslas, ir jausmai, ir 
mažų dienų vaizdas. į 
Įsidėmėtina, kad ši scena didele 
dalimi praeina dialogu. Dialogą rei- 
kia laikyti V. Ramono stiprybe, ir 
retas kuris mūsų beletristas taip 
sėkmingai juo pasinaudoja. Dialogas 
autoriui turi daugeriopą paskirtį: per 
jį lukštenamas veiksmas, atskleidžia- 
Mi personažai, atidengiama praeitis, 
duodami gamtos aprašymai, iškelia- 
mos idėjos. štai ištrauka, kur ir 
gamtos paveikslėlis ir praeities atsi- 
minimas išsakytas dialogu: 

Bronė nusijuokė ir paklausė: 

— Jūs atsimenat savo mamą? 

— Nedaug. Man jau paaugu- 
siam kiti priminė, ko aš ją klau- 
sinėdavau ir ką jai pasakodavau. 
Motina ravi darže, o aš bėgioju 
apie balą ir žiūrau, kas ten darosi. 
Aš negaliu atsistebėti varlėmis. 
Jų akys tokios išverstos, ir visos 
kažin kodėl žiūri tik į mane. Ir 
jų rankutės tokios gražios, ma- 
žytės. 

— Neik arti, dar varlės praris, 
perspėja motina. 

Aš nuo balos kiek pasitraukiau 
ir galvoju, ar galėtų taip būti, 
paskui atsakiau: 

— Nebijau. Aš didelis, 0 jų bur- 
niukės tokios mažos. 

— Neik, matysi, kaip įkąs. 

Aš vėl galvoju. Iš tikrųjų — 
įkąsti gali. Pasiėmęs akmenį pa- 
leidžiu į balą, valandėlę stoviu ir 
žiūrau, 0 paskui nubėgęs pranešuų 
motinai; 

— Mama, kad daviau su ak- 
meniu, net visos varlės nuskendo! 

O mama nusijuokia, paglosto 
mane, apkabinusi priglaudžia prie 
savęs ir sako: 

— O, tu mano varliuke! 

(p. 91-92). 

Dialogų dėka V. Ramono kūryba 
atrodo dinamiška, skaitytoją trau- 
kianti tolyn ne tik savo intryga, bet 
ir tam tikra išvidine energija. Tai 
ir vėl lyg išimtis mūsų beletristiko- 
je, kuri dažniausiai yra lėta ir rami. 
Tarp paskesniųjų mūsų pasakotojų 
prie tokių dinamiškų rašytojų galė- 
tume priskirti Jurgį Jankų, kuris 
yra ir komplikuoto veiksmo meistras. 
V. Ramono knygos judrumas taip pat 
priklauso ir nuo veiksmažodžių pa- 
sirinkimo: jis mėgsta tuos, kurie iš- 
reiškia judesį, dinamiką, 0 nėra per- 
daug pasišovęs į tokius, kurie apsa- 
ko nuotaikas, statinę daiktų ir as- 
menų būseną. šį veiksmingumo įspū- 
dį didina ir tai, kad autorius laikosi 
trumpų sakinių, visai nemėgsta išsi- 
lieti į ilgus ir komplikuotus perijo- 
dus. Štai tokio veiksmažodinio sti- 

liaus pavyzdys, kuriame didžioji 
veiksmažodžių dalis siejas su vie- 
nokiu ar kitokiu judesiu: 

Žolynas valgė skubėdamas. Iš- 
geręs alų, tuoj užsimokėjo. — Kad 
nė sekundės neužtrukčiau, kai rei- 
kės eit". Ėmė vartyti "Tiesą", pro 
laikraščio lapus žvilgčiodamas į 
Dagį. Žvilgtelėjo į laikrodį — pu- 
se vienuoliktos. Dagys rengėsi 
eiti.. Jis linktelėjo vienam bolše- 
vikų kariui, o Žolynas dar labiau 
pasilenkė prie laikraščio. Praeida- 
mas jis stabtelėjo prie Žolyno sta- 


lo (380 p.). 
Vietomis tokio išviršinio judesio 
veiksmažodžiais autorius vykusiai 


perduoda ir išvidines personažų nuo- 
taikas ir būsenas, nors ši priemonė 
pavaizduoti psichologiniams momen- 
tams šiandien būtų jau lyg truputį 
“senoviška". Be to, tie veiksmažo- 
džiai kartais duoda sugestijos pa- 
čiam autoriui ta prasme, kad nė ne- 
pajunti, kaip jie čia pat kartojasi 
kai kuriuose sakiniuose: žvilgčioda- 
mas — žvilgtelėjo; linktelėjo — pa- 
silenkė ... Iš esmės kartojimasis nė- 
ra kokia yda. Turime žymių rašyto- 
jų, kurie tų pačių žodžių pasikarto- 
jimą itin mėgsta. Bet čia yra tam 
tikra jų stiliaus savybė, kažkas susi- 
ję su pačiu jų šnekėjimo būdu. 

Kaip veiksminio stiliaus atstovas, 
autorius nėra pasinešęs į aprašymus, 
kurie buvo toki būdingi realistinei 
mūsų beletristikai, taip pat ir im- 
presionistinei. Tik atsiminkime že- 
maitę, A. Vienuolį ar Igną šeinių, 
kuris lyg per anksti savo talentus 
uždarė ir nutilo. V. Ramono aprašy- 
mų esama dvejopų: jis su meile pie- 
šia gamtą, nors ir trumpelytėse pa- 
straipose, ir su tam tikru atsikraty- 
mo jausmu kalba, kaip atrodo na- 
mas, baldai, gatvė — žodžių, mūsų 
kasdienybė. šis aprašymų taupumas 
vienu atžvilgiu sutampa su šios die- 
nos tendencijomis. Neseniai ameri- 
kiečių literatūros istorikas ir kriti- 
kas Joseph Krutch nusiskundė, kad 
šiandien gamta yra beveik žuvusi iš 
amerikiečių beletristikos ir poezijos. 
Jos vietą užėmė psichologinė tema, 
ypač nenormalių apraiškų analizavi- 
mas. 

V. Ramono nepavadintume pirmo- 
je vietoje rašytoju psichologų. Jis 
veikiau mums čia sukūrė būties ir 
idėjos romaną. Savo veikėjus gi jis 
mums pristato tradiciniu realistinių 
romanų metodu. Daugiausia dažų 
paskirta Norkaičiui, nuo kurio neat- 
silieka ir jo žmona. Tai tartiufų šei- 
ma, miesčioniško savanaudiškumo ir 
materializmo egzemplioriai, logiški 
ligi paskučiausios smulkmenos savo 
egoizme. Jų paveikslą paįvairina ir 
tai, kad jie yra pedantiški katalikai, 

iš fariziejų veislės. Norkaičio sava- 
naudiškumas nėra kokia iš viršaus 
jam užmesta skraistė, bet jo sielos 
dalis: jis toksai yra ir kitoks negali 
būti. Todėl jisai iš knygos lapų išei- 
na ne kaip karikatūra, bet kaip 
žmogus. Tik jeigu jo kaimynystėje 
vietomis jaučiame tam tikro litera- 
tūrinio stangrumo, tai greičiausia bus 
dėl to, kad autorius lyg perdaug tirš- 
tų dažų išsyk ant jo sukrovė. Tuo 
atžvilgiu tobulesnis buvo “Kryžių" 
Kreivėnas, kurį mes pažįstame pa- 
laipsniui iš jo veiksmų, o ne iš pra- 
dinio autoriaus aprašymo. Dabarti- 
nėje knygoje V. Ramonas Norkaitį 
beveik pilną išvelka į sceną pat pra- 
džioje, o tolesnėje eigoje jau nedaug 
teatsiveria pagilinančių jo bruožų. 

Žodį pasakę apie Norkaičius, ilgiau 
nesustosime prie kitų šio veikalo as- 
menų. Tik mums rodytųsi, kad stam- 
bią rolę gavęs Žolynas dar reikalau- 
tų papildymo. Jame esama tam tikro 
blyškumo ir vienodumo. Pav., net 
trys mergaitės savo širdis palaužia 
ant jo, nors iš jo veiksmų ir žygių 
dar neregime, kad jis būtų koks ne- 
nugalimas “damų žudikas". Atrody- 
tų įvairiau, jei kuri jo širdies auka 
vis dėlto būtų atsilaikiusi. Iš to da- 
rome išvadą, kad ir mergaitėse šiuo 
atveju esama vienodumo, nors šiaip 
jos eina kiekviena savo keliais. Ap- 
skritai reikia pasakyti, kad V. Ra- 
monas yra galingesnis, kur jisai, 
mokyklinių terminu tariant, pasigau- 
na neigiamus tipus. Jisai itin stip- 
rus, kur užgriebia jų fizinius ir fi- 
ziologinius polinkius, kur šaukia jų 
kūno ir kraujo balsas. Tai jis šau- 
niai atskleidė kai kuriose ankstyvo- 
siose savo novelėse, paskui 'Kry- 
žiuose", 0 nūnai šiame veikale, 

V. Ramonas susiranda ir tokių per- 
sonažų, kurie eina su tam tikra idė- 
ja arba ideologiniu kompleksu. šis 
bruožas nėra taip dažnas mūsų li- 
teratūroje, kuri vis dar linkusi 
verstis, pasakytume,  natūraliniais 
tipais, tiesiai iš gamtos atėjusiais 
žmonėmis. Žvali akis ir tokiuose 
įžvelgia ne tik gamtos vaiką, atkly- 
dusį iš kaimo ar girių, bet pastebi 
ir juose glūdinčią prasmę. šiuo at- 
žvilgiu mūsų prozoje nepalyginami 
yra Vinco Krėvės skerdžiai, bobulės 
ir Marcelės: juose kasdieninė aplin- 
ka meistriškai susilieja su tam tik- 
ra metafizika, ir tai padaroma pa- 
gaunant būdinguosius mūsų gyveni- 
mo ir sielos momentus, visai nesigrie- 
biant kokio filosofinio žargono, į ku- 
rį kai kada mėgsta pasinešti mūsų 
rašytojai. 

Kalbant apie idėjas, nesunku susi- 
vokti, kad patsai knygos pavadini- 
mas jau rodo tam tikrą mintį, tą pa- 
grindinį siūlą, kuriuo pervertas visas 


veikalas. Pavadinimas mums byloja 
apie du knygos atžvilgiu, dvi idėjinės 
šakas. Tasai raudonas saulėleidis — 
tai bolševikinė okupacija mūsų šaly- 
je. Čia regime pavaizduotą pirmąją 
okupaciją, nors ir nesileidžiant į vi- 
są jos šiurpų paveikslą. Tuo būdų 
šio veikalo apimtis sutampa su 'Kry- 
žiuose" parodytuoju laikotarpiu. Apie 
dulkes gi galime kalbėti autoriaus 
žodžiais, kai jis sako: 


— Dulkės! 

— Kas? 

— Visi Lietuvos norkai- 
čiai.. Kad tik nebūtų. jų per= 


daug... Vargšė Lietuva! Ji kaip 
vieškelis iš rytų į vakarus. Ne- 
grįstas vieškelis. Stovi kryžiai prie 
kelio — apsamanoję, suskilę... 
Toliau vyšnių sodai žydi, karvelis 
ant stogo ir sūrinė aukštai namo 
gale pakabinta. O dešinėj — pa- 
žvelk į tenai — ežerėlis saulėj Ži- 
ba ir pelkės mėlynuoja migloj pa- 
skendę. Ir toli siekia toji mig- 
la... iki ten, kur juoduoja pilia- 
kalnis. 

Daug dulkių šitam vieškely... 
Kai ateina juodas debesys, kai 
lyti ima, šitos dulkės į purvą pa- 
virsta. O turėtume būti kaip 
žvirgždai! Joks vėjas jų nenuneš, 
o po lietaus jie dar švaresni. Te- 
gul mindžioja praeiviai tokį vieš- 
kelį: Žvirgždus suspaus, ir vieške- 
lis bus dar kietesnis. 

— Tu mėgsti deklamuoti ir fi- 
losofuoti. (309 p.). 
Paskutinius žodžius tyčia paliko- 

me, nes jie iš dalies nusako pačios 
knygos pobūdį: jos veikėjai mėgsta 
pafilosofuoti. Tai visai natūralu, ka- 
dangi prieš save turime veikalą, ku- 
riame susiduria ne tik žmonės, bet ir 
idėjos. Idėjas padaryti gyvas meno. 
veikale yra vienas iš sunkiausių kū- 
rėjo uždavinių: jos turi būti ne auto- 
riaus pareiškimai, bet gyvenančioji 
personažų dalis. Šiuo atžvilgiu labai 
įdomus yra Thomo Mann šedevras 
"Zauberberg", kur į veiksmo aikštę 
išeina idėjos, bet jos taip esmiškai 
suaugusios su žmonėmis, kad per- 
skaitę mes nejaučiame savotiško ab- 
straktinio įspūdžio, nors ten regime 
susigrumiant pačias aukščiausias 
minties viršūnes. Mintys ten išeina 
ir susikauja, kaip žmonės, ir jos yra 
žmonėse, ne pačiame autoriuje. Ir 
tada jaučiame jose gyvybę ir jėgą. 
plazdant. 

Grįžtant prie “Dulkių raudonam 
saulėleidy", dingotųsi, kad vietomis 
mintis, idėjų iškėlimas čia pasilieka. 
lyg teoretinėje plotmėje. Daug kur 
tai yra individualizuota, tačiau tar- 
pais negalima nusikratyti tam tikro 
programinio įspūdžio, kad štai dabar 
turime nušviesti šį ar kitą klausimą, 


juo padiskutuoti. Galop veikalas bai- 
giamas nauja gaida, prieš tai per- 
daug nepabrėžta: tai religinis moty- 
vas. Tiesa, su Norkaičiu ir jo tokio 
pat plauko žmona V. Ramonas visą 
laiką mus laikė religinės problemos 
ūksmėje, geriau tarus, fariziejų ūks- 
mėje. Knygos pabaigoje  Žolynas, 
prieš tai nei šiltas nei šaltas, veidu 
pasukamas į Dievą. Kai ir priešas 
žlunga, ir meilė nusišypso jam, jis 
supranta be reikalo šaukęs prieš 
dangų dėl jo lėmimų prasmės. Jis 
tai suprato tą valandą, kada okupan- 
tai bėgo iš Lietuvos. Deja, praslinko 
metai kiti, ir tas klausimas vėl grį- 
žo į Mus visu savo metafiziniu, psi- 
chologiniu ir religiniu skaudumu bei 
savo neatsakoma tyla, kurioje mes 
kenčiame. 

Nūn užverčiame V. Ramono kny- 
gos lapus ir džiaugiamės, kad jo as- 
menyje turime stiprią dabartinės 
mūsų literatūros jėgą. 

Aug. Raginis 


John Steinbeck: TARP PELIŲ IR 
VYRŲ. Išvertė K. Barėnas. Išleido 
Pradalgė. Coventry, 1950. 128 p. 

John Steinbeck (g. 1902 m.) stovi 
tarp pačių populiariausių ir stipriau- 
sių dabarties amerikiečių rašytojų. 
Jis išgarsėjo jau prieš karą savo 
knyga “The Grapes of Wrath“, kuri, 
sakoma, savo socialine gaida prime- 
na H. Beecher Stowe “Dėdės Tomo 
trobelę" tarp pereitojo amžiaus raš- 
tų. Kai kas jo šedevru ir laiko mi- 
nėtą “Grapes cf Wrath“. Be to, jisai 
yra itin stiprus trumpesnėse apysa- 
kose, prie kurių priklauso ir šisai 
vertimas. Paskesnieji jo veikalai ne- 
susilaukė tokio visuotinio pripažini- 
mo. Iš dalies gal čia kalta ir toji ap- 
linkybė, kad jisai rašo, užmetęs vie- 
ną akį ant Hollywoodo, — taikyda- 
masis prie filmų. Žinoma, kaip sek- 
mingam autoriui, tai atneša pasa- 
kiškas sumas. Prieš keletą metų jis 


išleido silpną veikaliuką “Moon is 
down". Buvo apskaičiuota, kad su 
leidėjų ir filmų honorarais John 


Steinbeckas už šią knygą sužėrė per 
400,000 dolerių. 

“Tarp pelių ir vyrų" lapuose ma- 
tome Californiją, kaip ją patiria pa- 
tys pastumčiausieji jos žmonės — 
keliaujantieji ūkių darbininkai. Šia- 
me kieto realizmo veikale skamba 
stipri socialinic teisingumo tema ir 
nuoširdi gyvenimo nuskriaustųjų 
prastuolių meilė. Jo tipai yra ele- 
mentarūs, be niuansų, vieno kurio 
troškimo apsėsti ir kai kada — be 
kelių šulų. Tačiau jie yra žmonės 
su savo mažyčiu ir tikru pasaulėliu, 
su savo neteisybe ir su savo ilgėji- 
-muosi. Vienas tų darbininkų taip 
kalba: “Mačiau šimtus vyrų, praei- 
nančius keliu ir rančose, su ryšuliais 


ant nugaros ir su tais pačiais pra- 
keiktais klausimais galvose. šimtus 
jų. Jie ateina, ir jie palieka ir išeina; 
ir kiekvienas jų, prakeiktasis, savo 
galvoje nešiojasi mažą gabalėlį že- 
mės. Ir niekada nė vienas tų Dievo 
prakeiktųjų negauna jos. Taip kaip 
ir dangaus. Kiekvienas nori mažo 
gabalėlio žemės... Niekas niekados 
negauna dangaus, ir niekas niekados 
negauna žemės" (89 p.). 

Vertime kartais pasitaiko nelygu- 
mų. Pav., negalėtume pateisinti to- 
kio sakinio vertime, kaip šisai: “Ber- 
nai nereikalingi pojūčio būti gerais 
vaikinais" (49 p.). šen ten trūksta 
pažinimo, ką vienas ar kitas išsireiš- 
kimas ar žodis reiškia čia Amerikoje 
— kokia ypatinga jo spalva šioje ša- 
lyje. Anų darbininkų vadinimas ver- 
time "berniukais" nėra geras, ir tai 
krinta į akį, kadangi šis žodis tekste 
labai dažnas. “Boby" gali būti įvai- 
riai išverstas, žiūrint kam jį taiko. 
šioj knygoj ar negeriau būtų skam- 
bėję — “bernai'. Aug. R. 
IšLAISVINTOS LIETUVOS ŪKIS 

Taip vadinasi 1949 metais išėju- 
si knyga, verta ypatingo dėmesio, o 
mūsų visuomenės iki šiol lyg ir ne- 
pastebėta. Joje įvairūs ūkio sričių 
specialistai iškelia aktualiausias ūkio 
politikos problemas, liečiančias mū- 
sų krašto ateitį. Be to, čia pateikia- 
mos įvairių ūkio sričių planavimo 
programos, 

Šis veikalas yra vaisius kelių su- 
važiavimų,. kur buvo Lietuvos ūkio 
atstatymo klausimai nagrinėjami ir 
diskutuojami. Čia “kalbama apie vie- 
ną problemą — kaip geriausiai pasi- 
ruoštume atkurti ir toliau vystyti iš- 
laisvintos Lietuvos ūkį. Ūkio proble- 
mas studijuojant, neišvengiamai ten- 
ka paliesti ir kitas mūsų ateities gy- 
venimo sritis — kaip socialinę politi- 
ką, švietimą, ūkinį ir valstybinį su- 
organizavimą"' (psl. 5). 

“Reikalas susirūpinti mūsų ūkio 
ateitimi, — pasakyta įvade, — bu- 
vo suprastas pačioj Lietuvoj 1943 
metais, vokiečių okupacijos metu. 
Kai tais metais susikūrė pirmasis re- 
zistencijai vadovauti organas, Vy- 
riausias Lietuvių Komitetas, buvo 
suorganizuotos jo veiklai pagalbinės 
finansų, informacijos, organizacijos 
komisijos ir kartu sudaryta planavi- 
mo komisija išlaisvintai Lietuvai at- 
kurti... Savo darbą komisija pra- 
dėjo nuo teisinių pagrindų pereina- 
majam po išlaisvinimo laikotarpiui 
svarstymo; be to, iš eilės buvo dis- 
kutuojami savosios valiutos, nusa- 
vintų turtų valdymo ir jų savinin- 
kams grąžinimo, valstybės aparato 
organizavimo klausimai. Pastarąją 
problemą sprendžiant buvo jau eita 
prie kontūrinio projekto sudarymo. 


Uždavinio apimčiai didėjant buvo 
pradėta organizuoti atskiros pako- 
misijos atskiroms ūkio problemoms 
studijuoti; bet 1944 metų gegužės 
menesį Gestapo suėmė dalį VLIKO 
narių, 0 kitiems perėjus į nelegalią 
padėtį, planavimo komisijos darbas 
buvo taip pat sutrukdytas ir susto- 
jo ipsl5)E 

“1945 metais, Vokietijai kapitulia- 
vus ir VLIKui tęsiant savo veiklą 
užsieny, vėl buvo grįžta prie reikalo 
tęsti mūsų pasiruošimą išlaisvintai 
Lietuvai atkurti. Greta VLIKo politi- 
nės veiklos šis uždavinys buvo laiko- 
mas atskiru ir neatidėliotinu. 1945 
metų liepos mėn. Wuerzburge VLIKO 
buvo sudaryta “Lietuvos Ūkio ir 
Technikinio Atstatymo Komisija", 
pirmininkaujama Dr. P. Karvelio. 
Komisijai buvo pavesta paruošti iš- 
laisvintos Lietuvos ūkio atkūrimo ir 
jo plėtros planas“ (psl. 6). 

1946 metais šios komisijos darbą, 
perėmė Berno konferencijoje suda- 
ryta Vykdomoji Taryba. Suskirsty- 
dama darbo sritis ji pavedė tolimes- 
nį planavimo darbą Ūkio ir Finansų 
Tarybai, kuri sukūrė specialų orga- 


ną — Planavimo Komisiją. Pirmas 
jos posėdis įvyko 1947 m. sausio 
mėn. 15 d. 


Apie Planavimo Komisijos atlik- 
tus darbus kalbama atskirame šio 
leidinio straipsnyje (psl. 44— 48). 

Knygoje nagrinėjamos sritys yra: 
žemės ūkis, pramonė ir amatai, 
energijos ūkis, statyba, susisiekimas 
bei transportas, miškų ūkis, preky- 
ba, finansai, socialinės problemos, 
sveikatos reikalai. Knygos gale pa- 
teikiamos planavimo programos ir 
jų projektai. 

Socialinė šitoj knygoj patiekiama 
programa bus prie progos atskirai 
panagrinėta. 

Reikia džiaugtis, kad mėginama 
pasiruošti, kad tokie klausimai svars- 
tomi visu rimtumu. Būtų gera, kad 
šalia Planavimo Komisijos išlaisvin- 
tos Lietuvos ūkio reikalams atsiras- 
tų komisija bei institucija, kuri jau 
dabar nagrinėtų išlaisvintos Lietu- 
vos dvasinės kultūros problemas. 

Kun. Kazys Mažutis 


ATSIŲSTA PAMINĖTI 

Vincas Pietaris: LAPĖS PASAKA. 
Išleido “Gabija, 1951 m. Piešiniai 
dail. P. Osmolskio. 96 psl, kaina 
$1.10. Knyga gaunama šiuo adresu: 
Gabija, 340 Union Ave., Brooklyn 
11, N. Y. ir pas platintojus. ši kny- 
ga yra pirmoji jaunimui skirtų lie- 
tuvių klasikų raštų serijoje. Ketu- 
rių knygų (V. Pietario, V. Krėvės, 
Lazdynų Pelėdos ir Mot. Valan- 
čiaus), kurios atskirai perkant kai- 
nuos apie $4.00, prenumerata yra 
52.00. 

LOUIS DE BROGLIE 


4 

Louis de Broglie yra prancūzų 
Akademijos narys ir Mokslų Akade- 
mijos sekretorius, Nobelio premijos 
laureatas, Sorbonos gamios mokslų 
fakulteto ir Henxi Poincare instituto 
profesorius. Moderniam moksle jis 
gretinamas su Einsteino ir Heinsen- 
bergo vardais. Šį greitai 60 metų 
amžiaus  sulauksiantį mokslininką 
minime, norėdami parodyti, kad ne 
tik atominė bomba ir Einsteino teori- 
jos šiandien dar vertos išlavinių žmo- 
nių dėmesio. 


Vincas Ramonas: DULKĖS RAU- 
DONAM SAULĖLEIDY. Romanas. 
Išleido LKSD Liet. Knygos Klubas. 
Chicago, 1951 m. 396 p. Kaina 53.00. 


LIETUVIšKOS PASAKOS. Suda- 
re Dr. Jonas Balys. Išleido LKSD 
Liet. Knygos Klubas. Chicago, 1951. 
230 psl. Kaina $2.50. 

Landsbergis, Mekas, Lėtas: PROZA 
(antroji). Keturių autorių aštuonios 
novelės. Išleido Gabija, Brooklyn, 
1951 m., 128 psl., kaina 31.25. 

Dr. Pr. Gaidamavičius: IšBLOKš- 
TASIS ŽMOGUS. Benamio likimo 
perspektyvos. Išleido Venta. 1951 m. 
278 p. 

šatrijos Ragana: SENAME DVA- 
RE. Apysaka. Trečiasis leidimas. Iš- 
leido Baltija. Toronto, 1951 m. 176 p. 

MŪSŲ DARBAI. A.L.R.K. Fede- 
racijos 31-mojo kongreso nutarimai. 
Išleido A.L.R.K. Federacijos sekre- 
toriatas, Chicago, 1951 m. 60 p. 

SALEZIEčIŲ  BALSAS. 1951 m. 
gegužės mėn. Nr. 1. Neperiodinis 
leidinys. Redaguoja kun. J. Zeliaus- 
kas, S.D.B. Torino (Italija). 80 p. 

KOLUMBIJOS LIETUVIS. Nr. 3. 
1951 m. Trimėnesinis leidinys. Reda- 
guoja kun. M. Tamošiūnas. Medellin 
(Colombia). 56 p. 


Algirdas Margeris: ŠIRDIES RuūŪ- 
MAI. Romanas. Chicago, 1951 m. 
449 p. 

Algirdas Margeris: šLIUPTAR- 
NIAI. Romanas. Chicago, 1949 m. 
652 p. 


Dr. Antanas Garmus: NEMUNO 
PAKRANTĖMIS. Jaunųjų dienų at- 
siminimai. Išleido “Nemunas", Chi- 
cago, 1951 m. 136 p. 

Louis de Broglie gimęs 1892 Bre- 
tanijos grafų šeimoj. Jo giminė am- 
žių bėgyje davė politikų ir karo va- 
Čų, tačiau mokslinė karjera tradici- 
niam aukštesniam luomui pasidarė 
siektina tik načiais naujausiais lai- 
kais. Taip joje ir iškilo šie du moks- 
lininkai (be Louis de Broglic beveik 
lygiai žinomas yra jo brolis Maurice). 
Abiejų brolių de Broglie mokslinė 
karjera gana skirtinga nuo daugu- 
mos žymesnių mokslininkų, ypač 
Vokietijoj, kurie iš studentų nenu- 
traukdami tęsia savo studijas ligi 
profesūros. Maurice de Broglie ėjo 
mokslą laivyno mokykloj ir baigė 
laivyno karininku. Bet kai 1911 m. 
Belgijoj įvyko kongresas naujiems 
fizikos laimėjimams apsvarstyti ir 
teorijoms suderinti, to kongreso sek- 
retorium jau buvo Maurice, palikęs 
laivyną ir atsidėjęs elektrono elek- 
tros krovinio ir kitokiems matavi- 
mams. Jaunesnysis brolis Louis tada 
domėjosi istorija, kurios studijas po 
dvejų metų baigė licenciatu, paskui 
dar dvejus metus skyrė teisei. Pas- 
kui, jam esant apie 21 metų, vyres- 
nio brolio darbai, visi tie elektronai 
ir kvantai pradėjo dominti ir jį. Tada 
jis ėmėsi skaityti Henri Poincare 
knygų, paskui studijavo matematiką 
ir ruošėsi gamtos mokslų licenciatui. 
Tai pasiekęs, iškilus pasauliniam ka- 
rui, buvo mobilizuotas ir atliko tar- 
nybą radijo telegrafijojj kur įgijo 
daug patyrimo savo fizikos studi- 
joms. Tą patyrimą jis pagal reikalą 
papildydavo brolio fizikos laborato- 
rijoj, ieškodamas eksperimentinių da- 
vinių. Šiaip jis visados liko teoretiku. 

Pagrindinis jo įnašas į mokslą yra 
šis: anksčiau buvo žinomos dvi švie- 
sos teorijos: šviesa suprantama kaip 
dalelės ir šviesa kaip bangos. Pirmas 
supratimas ėjo iš Newtono, antras 
iš Auguste Fresnel. Vieniems fak- 
tams tiko pirmas, kitiems antras aiš- 
kinimas. Dalelių arba korpuskularinė 
šviesos teorija ypač išryškėjo ryšy su 
Max Planck kvantų teorija. Bet šios 
dvi šviesos teorijos juk prieštaravo 
viena antrai, ir tas prieštaravimas 
vedė į nusiminimą fizikus, kurie nie- 
kaip nemokėjo jo suderinti. Mintis, 
kaip tą prieštaravimą suderinti ir iš 
dviejų teorijų padaryti sintezę, pir- 


miausia ir kilo jaunam Louis de Brog- 
lie. Jis sykiu suprato reikalą išplėsti 
šią sintezę ir materijos sričiai: kaip 
šviesa turi sykiu ir dalelių ir bangų 
pobūdį, taip ir kiekviena pirmiausia, 
sakysim, mažiausia materijos dalelė, 
kaip elektronas, turi sykiu ir bangos 
pobūdį. šitai jis dėstė savo 1924 dok- 
torato tezėj, kuri davė pradžią labai 
modernei teorinės fizikos šakai — 
bangų mechanikai. Ir elektroninis 
mikroskopas, kuris yra lyg ir techni- 
nis tos grynai matematinės teorijos 
pritaikymas, yra pagrinduose jo su- 
manytas, o realizuotas vokiečio Busch 
1923 m. Čia pati de Broglie pagrin- 
dinė idėja: elektronai kaip materijos 
dalelės sykiu veikia kaip bangos (to- 
kios bangos būtinai reikalingos mMik- 
roskopo veikimui). Ir kadangi tos 
bangos žymiai trumpesnės už šviesos 
bangas, tai jomis naudojantis galima 
pasiekti aiškaus ir detalaus regėjimo, 
didinant net ligi 50,000 kartų, 


Tačiau daugiausia reikšmės turėjo 
de Broglie duota pradžia vadinamai 
bangų mechanikai, kurią toliau išvys- 
te austras Schroedinger, anglas Di- 
rac, vokietis Heisenberg ligi sudėtin- 
gos ir labai specialios materialinės 
teorijos. Populiarios idėjos iš čia yra 
kvantinis arba netolydinis veikimas, 
indeterminizmas mikroskopiniuose 
reiškiniuose, ir pagaliau materijos 
tapatybė su bangomis. Čia, žinoma, 
neturi būti užmiršta, kad ši tapatybė 
yra tik funkcionali, arba veikimo ar- 
ba gal matematinė tapatybė, bet ne 
buvimo arba esmės tapatybė. L. de 
Broglie mano, kad tos esmės arba 
realybės mes pažįstame tik tai, lyg 
kad atspindžius savo jutimuose. Bet 
ta realybė yra, ir galimas šioks toks 
mūsų proto atitikimas jai, — kitaip 
mokslas neturėtų prasmės. Jis mano, 
kad fizika pakaitomis pergyvena sa- 
vo susipainiojimo ir paskui vėl nu- 
švietimo laikotarpius. Mes taip pat 
pergyvenam sumišimo laikotarpį, bet 
galimas daiktas greitai vėl iškils 
koks vieningumo ir suprastinimo ge- 
nijus. 

Kitas jo teigimas: gamtos mokslas 
nera vienintėlis protinis veikimas ir 
jis negali užimti visą vietą civiliza- 
cijoj. Neužmirškim, kad mūsų, pran- 
cūzų, krašte jis Renesanso amžiuj ki- 
lo iš senosios literatūros ir humanis- 
tinių mokslų. šalia jo, pav., yra me- 
nas. Tačiau tikra, kad mokslas šian- 
dien užėmė žymiai svarbesnę vietą 
negu kiek anksčiau. Bet užtat moks- 
lininkai labiau turi skaitytis su savo 
darbų pasėkomis. Vienok mokslinin- 
kas laimi atradimus ne rūpindamasis 
praktinėmis savo darbų išvadomis. 
Jean Perrin sakydavo, kad jeigu ty- 
rinėtojams būtų kas davęs uždavinį 
išrasti prietaisą, leidžiantį matyti 


MUZIKO J. ŽILEVIčIAUS SUKAKTIS 


Kompozitorius Juozas Žilevičius 
šiais metais kovo 16 d. atšventė 60 
metų amžiaus sukaktį. 

šia proga negalime patylomis pra- 
eiti, neprisiminę jo ir plačios jo veik- 
los muzikoje. 

Reikia pripažinti, kad Amerikoj J. 
Žilevičius yra vienas iš stipriausių ir 
darbščiausių Muzikų: jo uolumas, 
pasišventimas yra begaliniai. Be tie- 
sioginių savo pareigų ir muzikos kū- 
rybos, jis turi visą eilę kitų darbų. 
Lietuvių spaudoje dažnai matome jo 
straipsnių. Muzikos veikla jo apylin- 
kėje (N. Jersey) sklinda iš J. Žile- 
vičiaus pastogės. Būdamas ir muzi- 


kologas, daug laiko skiria lietuvių 
muzikos tyrinėjimui; turi surinkęs 
daug brangios medžiagos, gražiai 


sutvarkytos. Kurie arčiau gyvena, 
visi nori iš jo pasisemti žinių. Jo pa- 
gelba daug kas atsistojo ant kojų. 

J. Žilevičius muzikos mokslus bai- 
gė Petrapilio konservatorijoje, kur 
studijavo kompoziciją pas Glazuno- 
vą, Vitolį ir kitus. Grįžęs iš Rusijos 
po ano karo, daug prisidėjo, muziką 
ugdant Lietuvoje. 

Kaip kompozitorius, jis yra vienas 
iš pirmutinių simfoninės lietuvių 
muzikos kūrėjų. Yra parašęs simfo- 


žmogaus kūno vidų, X spindulių nie- 
kada nebūtų atradę. 

Dabarties mokslo darbas reikalau- 
ja siaurų specialistų, kurie bendra- 
darbiautų tarp savęs. Tačiau atrodo, 
kad didieji teoriniai atradimai, kaip 
kvantų ir reliatyvumo teorija, bangų 
mechanika, yra padaras sintetinių 
protų, pajėgiančių peržengti ankštus 
specialybės rėmus ir pasinerti į di- 
džiąsias istorijos filosofines sroves. 
Gamtos mokslininkas sujungtas su 
humanistų, toks, atrodo, yra idealus 
atradėjas. Toki buvo praeitam am- 
žiuj Ampere, Curier, Berthelot, Poin- 
care, tačiau mokslų iškilimas priver- 
te juos išnykti. Louis de Broglie yra 
vienas iš nedaugelio tų, kurie iš 
mokslinių žinių visumos pajėgia susi- 
daryti sintetinį vaizdą (Pogal Revue 
de Paris, mai 1950). 

B. S. 


niją lietuvių liaudies motyvais, ka- 
merinį kvartetą ir kūrinių smuikui 
su fortepijonu. Be to, yra suharmo- 
nizavęs daug liaudies dainų ir sukū- 
ręs nemaža originalių dainų solo ir 
chorui. Labai populiarios jo dainos 
“Anoj pusėj ežero", “Oi kad išauš- 
tų“, “Vilnius", “Laisvės daina". 

Juozas Žilevičius yra žymus crga- 
nizatorius. Iš Rusijos grįžęs, pra- 
džioje jis organizavo Kaune simfo- 
ninius koncertus, muzikos kursus, o 
operos kūrimo ir organizavimo dar- 
be buvo centrinis asmuo. 1924 metais 
pradėjo leisti muzikos žurnalą “Mu- 
zikos Menas". Jo iniciatyva ir pa- 
stangomis 1924 m. VIII 23—24 d. 
buvo surengta pirmoji dainų diena. 

Būdamas švietimo Ministerijos 
meno viršininkas, jis rūpinosi ap- 
leista muzikos mokymo sritimi Lie- 
tuvos mokyklose. Jo pastangomis 
1923 m. buvo nustatyta ir ministerio 
patvirtinta vidurinėms mokykloms 
ir gimnazijoms muzikos ir dainavi- 
mo programa. Šiai programai įgy- 
vondinti per visą laiką  (1923— 
2048 m.) jis rūpinosi ir tinkamų mu- 
mieos mokytojų parengimu. Beveik 
kus metai rengė mokytojams muzi- 
Kxos kursus, 0 pats yra parašęs Spe- 
cialių muzikos vadovėlių, kurių, de- 
ja, tik pradžios mokykloms skirta- 
sis “Jaunas Dainininkas“ tepasirodė 
spaudoj. Nuo 1923 m. būdamas 
Klaipėdos valstybinės muzikos mo- 
kyklos vadovybėj, dėstė beveik vi- 
sus teoretinius muzikos dalykus. 
Per jo rankas perėjo per šimtą jau- 
nosios kartos muzikų, gimnazijos 
mokytojų, chorų dirigentų, orkes- 
Eramug ia ET, 

Gyvendamas Klaipėdoje, J. Žilevi- 
čius pirmasis įkinkė muzikos mMo- 
kyklos mokinius į muzikos senienų 
rinkimą. Tokiu būdu iš visos Lietu- 
vos jis surinko apie tris šimtus eg- 
zempliorių įvairių lietuvių liaudies 
muzikos instrumentų. Jo paskatinti, 
muzikos mokiniai per atostogas SU- 
rinko nemaža liaudies dainų ir jų 
melodijų, — kai kurie net po tūks- 
tantį ir daugiau. 

Iš šių darbų matome, kad J. Ži- 


levičius lietuvių muzikos organizavi- 
mosi darbe yra suvaidinęs labai di- 
delį vaidmenį. Jis yra vienas iš pir- 
mųjų dalyvių, kurie padėjo mūsų 
Muzikos menui tvirtus pamatus ir 
davė visą pradžią tolimesnei eigai. 

1929 m. atvykęs į Jungtines Vals- 
tybes, jis nenuleido rankų. Susior- 
ganizavęs didžiulį chorą ir atitinka- 
mai paruošęs, kas metai jis duoda- 
vo po kelis muzikos koncertus. Jo 
iniciatyva atsirado didesnio masto 
dainų šventės ir kiti meno spektak- 
liai, religinės valandos ir panašiai. 

Amerikoj būdamas, jis parašė Vy- 
tauto Didžiojo 500 m. mirties sukak- 
tuvėms paminėti didžiulę  kantatą' 
chorui, solistams ir simfoniniam or- 
kestrui. Yra sukūręs daug bažnyti- 
nių giesmių. Daug jų išleido Strums- 
kio leidykla, o mišparus — Fisheris. 
Mišparai yra populiarūs, bažnyčiose 
giedami ir visų mėgiami. 

Baigdami šį kuklų paminėjimą, 
kompozitoriui J. Žilevičiui linkime ir 
toliau geros sėkmės, našių vaisių 
lietuvių muzikoj. Mums reikia dau- 
giau tokių uolių, nenuilstamų meno 
darbininkų, kaip jisai. 

J. Stankūnas 


PIRMOJI DVIMETINĖ ISPANO- 
AMERIKOS MENO PARODA 
Pirmoji Dvimetinė Ispanoamerikos 
Meno Paroda (Primera Bienal de 
Arte Hispanoamericano), kuri turėjo 
prasidėti š. m. balandžio mėn., dėl 
organizacinių sunkumų atidėta spa- 

lio mėn. 

Lietuvis dailininkas Jonas Rimša, 
kurį Ispanoamerikos Kultūros Insti- 
tutas siunčia į Ispaniją atstovauti 
Boliviją, yra minėtos parodos Orga- 
nizacinio Komiteto (Junta Organiza- 
dora) narys. 

Paroda organizuojama labai pla- 
čiu mastu ir joje dalyvaus visi ge- 
riausieji Ispanijos ir Ispanoamerikos 
menininkai. 

Paroda bus paskirstyta į keturias 
sekcijas: a) Architektūra (urbanis- 
tiniai planai, perspektyviniai pieši- 
niai, maketės ir nuotraukos esamųjų 
ir projektuojamųjų kūrinių);  b) 
skulptūra; c) tapyba; d) paišyba ir 
e) raižyba. 

Kiekvienas menininkas galės išsta- 
tyti tik tris savo kūrinius. Pripažin- 
tiems geriausiais bus skiriamos šios 
premijos: architektūra ir urbaniz- 
mas: 100.000 pesetų didžioji premija; 
skulptūra:  100.000 pesetų didžioji 
premija; tapyba: 100.000 pesetų di- 
džioji premija; paišyba: 50.000 pese- 
tų didžioji premija; raižyba: 50.000 
pesetų didžioji premija. - 

šiuo metu visoje Ispanijoje (Bar- 
celona, Badajoz, Bilbao, Salamanca, 
Murcia, Sevilla, San Sebastian, Val- 
badolid, Cadiz, Granada, Valencia, 

VISUOMENINIS 
GYVENIMAS 


AKMENYS IR SIELOS, ARBA BESIRŪPINANT LIETUVIšKA KNYGA 


Laukiame Kultūros Fondo, tikėda- 
miesi, kad jis pagaliau sutelks mūsų 
jėgas ir kultūrinei veiklai. Laukiame, 
lyg stebuklo. Bet iš anksto aišku, 
kad ir Kultūros fondas negalės ste- 
buklų padaryti. Daug dalykų galės 
atlikti organizuota iniciatyva. Bet 
liks daug dalykų, kurie ir toliau pri- 
klausys nuo privačios iniciatyvos. 
Todėl ir lieka aktualus klausimas: 
kiek privati iniciatyva gali padėti 
mūsų tautinės kultūros išlaikymui ir 
ugdymui ? 

Nenoriu tačiau šį kartą būti ab- 


straktus, ir todėl, užuot tautinės 
kultūros, noriu kalbėti tiesiai apie 
knygą. Žinoma, nenoriu būti palai- 


kytas tokiu siauru “knygininku", 
kuris iš viso kultūrą suvestų į kny- 
gą. Ne viena knyga yra kultūrinės 
kūrybos priemonė. Bet vis dėlto kny- 
gai tenka bene pirmasai vaidmuo, 
nes jos tarpininkavimu naudojasi ir 
rašytojai, ir pedagogai, ir filosofai, 
ir mokslininkai. Per knygą šie visi 
gali prabilti į savo tautą. Deja, be- 
veik ironija skamba šis konstatavi- 
mas, jei jį taikyti mums. Pasiseka 
dar vienam kitam rašytojui paleisti 
viešumon vieną kitą knygą.  Prel. 
Pr. Juras sudarė sąlygas Prof. A. 
Maceinos balsui. Bet — tai ir vis- 
kas. Ir jei tektų mus vertinti tik 
mūsų knygomis, negalėtume palan- 
kaus sprendimo tikėtis. 

Kodėl tokia padėtis? Nėra ko kal- 
tinti leidėjus, ar, teisingiau, jų sto- 
ką. Be abejo, jei turėtume savo tar- 
pe tokį knygos idealistą, kokiu bu- 
vo Sakalo leidėjas, mūsų knygos pa- 
dėtis ir čia būtų šviesesnė. Bet, ap- 
skritai imant, leidėjų nestinga. Pa- 


Zaragoza ir kt.) ir ispaniškosios 
Amerikos sostinėse vyksta paruošia- 
mosios “regionalinės" parodos. 
Dail. Jonas Rimša, prieš išvykda- 
mas į Ispaniją, turėjo savo kūrinių 
parodas La Par (Bolivijoje) ir Ar- 
gentinoje (Buenos Aires, Muellerio 
galerijoje). Rugpiūčio ir rugsėjo 
mėn. jis ruošia parodas Sao Paulo 
(Ita galerijoje) ir Rio de Janeire. 
Iš Ispanijos J. Rimša ketina vykti 
į JAV ir Kanadą. Ua K 

galiau leidėjai tėra knygos prekybi- 
ninkai: jei knyga bus geras biznis, 
niekada netruks leidėjų. Bet jei čia 
knyga nėra geras biznis, sunku bū- 
tų kaltinti ir skaitytojus. Proporcin- 
gai imant, ir mūsuose knygas skai- 
tančiųjų skaičius nėra mažesnis, 
kaip kitose tautose. Niekur knyga 
nėra Masinio vartojimo prekė. Tik 
vienas skirtumas: kai didžiosiose 
tautose pakanka minimalinio tiražo 
net ir specialiai knygai, tai mus ir 
pati populiariausia knyga negali pa- 
siekti tokio tiražo, kuris ne tik pa- 
dengtų technikines knygos atspaudi- 
mo išlaidas, bet ir leistų autoriui 
atsilyginti už darbą. 

Paliečiau honoraro klausimą, ku- 
riuo neseniai buvo kilęs toks pasi- 
piktinimas. Pakako rašytojams savo 
suvažiavime šiuo klausimu pasisa- 
kyti, kaip bent kartą rado bendrą 
kalbą ir tokių laikraščių redaktoriai, 
kurie šiaip jau įpratę vis išsiskirti. 
Kiekvienas pagal savo matą pagrą- 
sino rašytojams, kad pats šio klau- 
simo iškėlimas esąs nusižengimas 
prieš Dievą, tautą ir liaudį. Vargiai 
kas bedrįs ateityje vėl į tą patį 
nusikaltimą įpulti po tokio viešo su- 
draudimo. Jei kūryba tėra žaismas, 
kaip skelbė mūsų filosofas A. Ma- 
ceina, kaip galime už žaismą reika- 
lauti atlyginimo? Nežinau, ar iš tie- 
sų kūryba yra žaismas. Bet, be abe- 
jo, ir Prof. A. Maceina neginčys, 
kad ir žaismas reikalauja gaišti lai- 
ką. O visi gi žinome, kad laikas—- 
pinigas. Jei pats kūrimas ir žais- 
mas, tai darbas yra bent pats rašo- 
mąja mašinėle barškinamas, kol sa- 
vo "Žžaismą" įrašė į popierių. 

Bet palikime šį nelemtą klausimą, 
ir būkime ramios sąžinės, jog už 
"žaismą" negalima reikalauti atly- 
ginimo. Tačiau ir palikus nuošaliai 
šį klausimą, stovime prieš tą patį 
niūrų faktą: sunku mūsų knygai iš- 
eiti viešumon. Tiesa, dažnai mūsų 
laikraščiai pranešinėja, kad X. Y. 
rašo ar jau parašė tokią ir tokią 
knygą. Bet visos tokios žinios netu- 
ri nė tokios prasmės, kckios turi pa- 
našūs pranešimai, kad tokia ar to- 
kia karalienė jau ruošiasi tapti mo- 


tina. Kai paskutinieji pranešimai pa- 
prastai pasirodo teisingi, tai pirmie- 
ji iš tiesų savyje slepia tik pasity- 
čiojimą. Yra prasmės pranešti tik, 
kad knyga jau spausdinama, nes ta- 
da jau yra vilties jai pasirodyti (jei 
nebuvo skelbimas  perankstyvas). 
Bet tai, kad X. ar Y. parašė kny- 
gą, dar nieku būdu nereiškia, kad 
iš viso ji kada nors bus viešumon pa- 
skelbta. Nelengva net ir tokiems 
mūsų rašto žmonėms, kurie jau pla- 
čiai iš seno žinomi. Bet dar sunkiau 
išeiti viešumon naujoms jėgoms. Be- 
lieka joms arba pačioms rūpintis 
leidėjo pareigomis (o dažniau preky- 
binis apsukrumas sutinkamas pas 
grafomaną, negu tikrą rašytoją), ar- 
ba pirma kuo kitu išgarsėti, kol kWu- 
ris nors leidėjas jau bus įtikintas 
turįs reikalo su visuomenę intriguo- 
jančiu autorium. 


Kaip rasti išeitį iš šios padėties? 
Kas liečia leidėjus, pirmiausia tektų 
viena pasakyti: kada sava knyga 
negali rasti kelio viešumon, leisti bet 
kokius vertimus yra nusikaltimas 
prieš savus autorius. Kas buvo nor- 
malu savame krašte, nebėra norma- 
lu čia. Reikėjo vertimų Lietuvoje, 
kad susipažintume su kitų kraštų 
kultūriniais lobiais. Bet dabar turi- 
me progos šiuos lobius pasiekti pa- 
čiuose šaltiniuose: esame pramokę 
vokiečių kalbos, dabar mokomės 
angliškai. Kuriems tad galams vers- 
tis į savą kalbą tai, ką galime daug 
pigiau paskaityti svetima kalba? 
Ypačiai tai beprasmiška atrodo, kai 
neretai turi konstatuoti, jog ir pa- 
tys šie vertimai be galo nerūpestin- 
gai atliekami. Tikro skandalo buvo 
vertas A. Koestlerio “Nulio ir Be- 
galybės“ vertimas. Bet, matyt, nie- 
kam neatėjo į galvą palyginti ta- 


riamąjį vertimą su originalu. Da- 
bar gi skaičiau, kad ir Dickenso 
“Princo ir elgetos" vertimo kalba 


esanti nedovanotinai bloga. Iš tokių 
vertimų jokios naudos nėra, o tik 
aiški žala: ne tik užkirtimas kelio 
kuriam nors savųjų autorių, bet ir 
netikslus ar gramozdiškas svetimųjų 
rašto perteikimas. Kam man skaity- 
ti Steinbecko “Tarp vyrų ir pelių" 
lietuviškai, jei už 25 centus galiu 
pasiskaityti patį originalą? Gal ne- 
tektų šio klausimo kelti, jei visokių 
tokių vertimų pasitaikytų tik vie- 
nas kitas. Bet, deja, taip nėra. Viso- 
ki vertimai užima pernelyg jau daug 
vietos mūsų spaudiniuose. O, pavyz- 
džiui, tokia, palyginti, bene pati pa- 
jėgiausia tremtyje leidykla, kaip Lux 
beveik išimtinai vertėsi tik įvairiais 
vertimais. Tiesa, ir ši leidykla savo 
reklaminiuose lapeliuose buvo įsira- 
šiusi patriotinių motto. Deja, verti- 


"Mais, atseit svetimųjų turtu, savos 
tautinės kultūros neišlaikysi. 

Palaikant visa, kas anksčiau pa- 
sakyta, tenka ir šiandien padaryti 
tik vieną išimtį, kuri ir buvo turė- 
ta mintyje. Būtų įnašas į mūsų tau- 
tinę kultūrą tik tokių kūrinių verti- 
Mai-—-kurie yra tapę visos žmonijos 
turtu. Bet ir šiuo atveju tokios pras- 
mės turėtų tik toki vertimai, ku- 
rie kaip tokie (kaip vertimai į mū- 
sų kalbą) būtų mūsų kūrybinės dva- 
sios išraiška. Tokiais vertimais lai- 
kau Ilijadą su Odisėja ar Don Ki- 
chotą. Praturtintų mus, jei šalia jų 
turėtume ir Dieviškąją Komediją 
(jos vistiek neturime, nors ir buvo 
tuo vardu pasirodžiusi viena knyga) 
ar didžiąsias Šekspyro dramas. 


Dar labiau tai, ką sakėme dėl ver- 
timų, galioja ir dėl grafomaninės 
“gamybos". Jei dėl vertimų, berods, 
dar niekas nebuvo pasisakęs, tai dėl 
grafomanų buvo savo laiku kilusios 
tikros audros. Normaliose sąlygose 
netektų ir šio klausimo kelti. Kur 
kviečiai, ten ir kūkaliai. Niekada 
neišnaikinsi grafomanų. Išskirs juos 
nuo rašytojų tik istorinė užmirštis. 
Asmeniškai imant, tenka grafomanų 
tik gailėtis, nes tai ligonys. Todėl 
ir nėra ko daug ant jų rūstauti. Am- 
Žžinybės žvilgiu, jie visai nepavojin- 
gi: jei nesuvedžioja jie dabarties, 
dar labiau nepajėgs suvedžioti atei- 
ties. Bet dabartinėse mūsų sąlygo- 
se, kada iš viso knygai sunku išeiti, 
pavojingi pasidaro ir grafomanai: 
kiekvienas centas, kuris išleidžiamas 
grafomaninei gamybai, tuo pačiu nu- 
traukiamas nuo viešumos vertos 
knygos. Kai sąlygos yra normalios, 
tai grafomaninė gamyba pradings- 
ta nepastebėta, nes sveikųjų visada 
yra daugiau, negu liguistųjų. Bet 
šiuo metu, negalint knygai laisvai 
viešumon išeiti, grafomaninė gamy- 
ba pradeda užimti pernelyg sau ne- 
pelnytą vietą. Regime tai šiuo me- 
tu. Vienam kitam iš mažiau ryš- 
kių grafomanų pasiseka sau už kū- 
mus pasitalkinti ir kurį nors leidė- 
ją (leidėjai niekur nėra specialistai 
kritikai, bet užtat paprastai kitur 
jie ir turi savo specialius patarėjus). 
Kuris pakankamai turtingas, pats iš- 
leidžia savo “kūrybą (o būtų atski- 
ros psichologinės studijos verta te- 
ma, kaip talento grūdelis grafomane 
gali pasirodyti puikiomis mielėmis 
sėkmingai biznio karjerai). Gi kuris 
neturtingas, tas kviečia prenumera- 
torius savo knygai iš anksto, grau- 
dendamas, jog negali likti nepa- 
gerbtas ir neatlygintas jo gyvenimo 
triūsas. Bet koks bebūtų viešumon 
prasiveržimo kelias, grafomaninė ga- 
myba visada kelia nemalonaus įs- 
pūdžio. O šiuo metu tai yra ne tik 


nemalonus įspūdis, bet ir graudus. 
Neseniai turėjau vieną tokios rūšies 
knygą savo rankose: puikiai įrišta, 
puikus popieris, puiki spaustuvės 
technika — beveik 700 puslapių po- 
pierio veltui! O jei šios knygos au- 
torius-leidėjas būtų turėjęs sveikos 
nuovokos visą tą popierių paauko- 
ti lietuviškai knygai, galėtų būti 
sveikinamas kaip didžiai nusipelnęs 
lietuviško žodžio mecenatas, Deja, 
kas turi sveikos nuovokos, tas ir 
nebus grafomanas — žinos, ką ga- 
li ir ko negali imtis. 

Ką pasakyti skaitytojui, beieškant 
mūsų knygai skaidresnės ateities? 
Pirmiausia tą patį, ką ir leidėjui: 
neleisti lietuviškos knygos užgožėti 
vertimams ar grafomaninei gamybai. 
Jei leidėjai kartais neparodo lietu- 
viškos nuovokos, jie turi būti pačių 
skaitytojų priminti, kad šie ištroš- 
kę lietuviško žodžio ne svetimųjų 10- 
biui ar grafomaniniams tauškalams. 
Kas liečia pastaruosius, skaitytojas 
ne visada gali iš anksto žinoti, ką 
jis perka. Čia ir iškyla periodinėje 
spaudoje dedamų recenzijų uždavi- 
nys. Sunku betgi būtų teigti, kad 
mūsų spauda nebūtų šiuo atžvilgiu 
be priekaištų. Vargu kitaip ir gali 
būti, kai kartais pasiseka grafoma- 
nui pačiam atsisėsti į redaktoriaus 
kėdę ir tuo būdu gauti laisvas ran- 
kas ne tik pačiam švaistytis nemok- 
šiškomis recenzijomis, bet ir kitus 
visus mokyti savo "išminties". Daug 
buvo lieta rašalo dėl grafomanų. 
Bet, regis, tik vienas A. Petravičius 
buvo pernai vasarą pakėlęs balsą 
prieš grafomanų mecenatus. Klausi- 
mas nėra nustojęs savo aktualumo 
nė šiandien. 

Toliau: principiškai 
bar „.išeinančių lietuviškų 
Sunku pakelti skaitytojų skaičių. 
Kiekviena knyga kreipiasi į tam 
tikro lygio skaitytojus. Gali beveik 
visi "įkąsti' romaną, bet tik nedau- 
gelis bus pajėgūs poezijos ar filo- 
sofijos knygai. Čia ir yra ribos, į 
kurias turi atsidaužti akcija skatin- 
ti knygai interesą. Bet svarbu, kad 
kiekvienas, kuris tokį interesą turi, 
nepasigailetų dolerio pats tai kny- 
gai įsigyti. Jei norime, kad lietu- 
viška knyga galėtų pasirodyti, tai 
ir turime ją pirkti. Verstis tik kny- 
gų skolinimu šiuo metu būtų negar- 
bingas lietuviškos knygos skriaudi- 
mas. O knyga tokia bejėgė: nenuei- 
si nei į kiną, ar teatrą be bilieto, 
o knygą gali lengvai gauti pasisko- 
linti. Turėtų būti mūsų šūkis: ne- 
galima knygos skolinti, bet galima 
ją dovanoti. Gražus dovanų papro- 
tys. O šiame krašte jis ypačiai stip- 
rus. Nesikratome jo ir mes. Belieka, 
kad šį paprotį mes sujungtume su 


neskolinti da- 
knygų. 


mūsų lietuviškosios knygos pastan- 
ga išlaikyti mumyse gyvą tautinę 
sąmonę. Tegu knyga būna dažniau- 
Sia mūsų dovanų visomis progomis! 

Pagaliau: reikia ryžtis už lietuviš- 
ką knygą mokėti tokią kainą, kuri 
neišvengiama jai išleisti. Mes vis 
žvalgomės į kitų tautų knygas, ir 
stebimės, kokios pigios jų knygos. 
Tai tiesa tik iš dalies. Pigūs tėra 
tie leidiniai, kurie paleidžiami mili- 
joniniais tiražais. O visos tos kny- 
gos, kurios tokio tiražo negali tu- 
rėti dėl vienokių ar kitokių motyvų, 
anaiptol nėra pigios. Esu pirkęs to- 
kių brošiūrų (tiesa, dailiai įrištų), 
kuriose teksto nebuvo daugiau, kaip 
viename ilgesnių straipsnių "mūsų 
žurnale, ir esu už jas mokėjęs po 
tris dolerius. Tenka greičiau stebė- 
tis, kokios pigios mūsų knygos. Ži- 
nodamas mūsų knygos tiražą, sve- 
timšalis turėtų tai laikyti tiesiai ne- 
suprantama mįsle. Mums gi ši mįs- 
lė yra aiški: įkalkuliuojama į kny- 
gos kainą tik spaustuvės išlaidos, 
bet paliekama autorių atlyginti is- 
torijai. Niekada lietuviška knyga 
negalės atlyginti savo autorius. Bet 
reiktų, kad ir mūsų autorius būtų 
bent varganai atlygintas. Galioja tai, 
žinoma, ir periodinei spaudai. Bet 
kad tai būtų įmanoma, turi patys 
skaitytojai suprasti, jog tai priklau- 
so ir nuo jų. 


Prileiskime ir idealius leidėjus, ir 
idealius skaitytojus, vistiek mūsų 
knygos padėtis liks tragiškai sunki, 
nes prislėgta mažo tiražo. Reikia mū- 
sų knygai mecenatinės globos. Bet 
iš kur rasti mecenatų?  Atkreipė 
mano dėmesį vienas faktas. Mėgsta 
žmonės šioje šalyje būti atžymimi, 
lyg čia, šioje žemėje, išgarsinti dar- 
bai būtų svaresni randami ir Vieš- 
paties Teisme. Nejučiomis šios šalies 
įtaka stipriai atsispindi ir mumyse. 
Nuolat laikraščiuose, kaip šis ar 
anas švenčia gimimo, mokslų baigi- 
mo, visuomeninio darbo ar kitus ju- 
biliejus.  Pasitenkinama dažnai tik 
paprastais pagerbimo rautais. Bet 
neretai, nepasitenkinant tokių iškil- 
mių praslinkimu “be ženklo“, tomis 
progomis išleidžiamį ir atitinkami 
veikalai, skiriami pagerbti jubiliato 
ir jo bendruomenės darbams. Išeina 
šios rūšies veikalų ne taip jau ma- 
žai. Ne vienas jų yra tekę ir man 
skaityti. Kai kurios šių knygų buvo 
tiesiai  prabangiškos (ypačiai man 
prisimena viena tokia knyga, kur 
buvo atskiri lapai tos knygos remė- 
jų pavardėms surašyti: auksinis — 
aukojusiems 50 dolerių, sidabrinis — 
25 dolerius, ir trečias paprastas — 
mažiau). Tačiau: nors daug šių kny- 
gų buvo prabangiškos, nė vienos ne- 
pamenu (iš patekusių man į ran- 

kas), kuri būtų buvusi skoninga. Jos 
visos man darė įspūdį, kad jomis 
žmogus ne tiek pagerbiamas, kiek 
nekrikščioniškai išgiriamas, lyg ne- 
begaliotų Kristaus perspėjimas, kad 
dešinė ir kairė nesižinotų. Atrodė, 
lyg šis Kristaus perspėjimas būtų 
pakeistas reikalavimu, kad kiekvie- 
nas žingsnis būtų žinomas ne tik 
kairei ir dešinei, bet ir visam svie- 
tui. Žinoma, toki šiame krašte pa- 
pročiai, toki ir mes pasidarome. Bet 
vistiek man kilo mintis: ar nebūtų 
daug didesnis Žmogui savęs pager- 
bimas, jei jis tą ar kitą savo bran- 
gią šventę susietų ne su kokia pa- 
negyrika, o su tos ar kitos visiems 
reikšmingos knygos išleidimu? Man 
atrodo, kad tai būtų daug gilesnis 
žmogaus pagerbimas: kai siaurai as- 
meninė biografija ar autobiografija 
(mačiau ir tokią) neišeina iš siauros 
apylinkės, tai bendro intereso kny- 
ga padarytų jubiliato vardą lygiai 
brangų ir visiems tiems, kurie skai- 
tys šitaip išleistą knygą. Tas pats 
galioja ne tik atskiriems žmonėms, 
bet ir vienokioms ar kitokioms or- 
ganizacijoms. Ir jos daugiau pasi- 
tarnautų lietuviškos kultūros reika- 
lui, jei sutaupytų dalį popieriaus nuo 
perdaug jau kartais nereikšmingų 
visokių savo sujudėjimų aprašymo. 
Yra tokių organizacijų, kurios jau 
yra išleidusios savo istorijas net po 
tris šimtus puslapių. O galėjo pa- 
kakti penkiosdešimt puslapių tam 
reikalui. Būtų ir skoningiau, ir pras- 
mingiau. 

Keliu šią mintį, nes nenorėčiau jos 
laikyti visiškai neįmanoma. Yra gi 
žmonių, kurie keliamą reikalą yra 
supratę. Ne vieną knygą yra išlei- 
dęs Prel. J. Juras. Čč. Sasnausko ku- 
rinius nesenai išleido kun. Voicie- 
kauskas. Kun. P. Karalius žadėjo 
skirti premiją už veikalą, skirtą lie- 
tuviškos veiklos istorijai čia (toks 
platesnis veikalas kaip tik ir atsto- 
tų visus aukščiau minėtus jubilieji- 
nius leidinius). Kodėl šie skaidrūs 
pavyzdžiai turėtų likti tyruose šau- 
kiančiu balsu? 


Esu pavadinęs šį straipsnelį '“ak- 
menys ir sielos". Kilo ši antraštė iš 
klausimo: ar nedaugiau buvo rū- 
pesčio skirta namams, negu dva- 
siai? Didelį pasiaukojimą skelbia vi- 
si tie pastatai, kuriuos randame vi- 
sose mūsų kolonijose. Bet būtų skau- 
du, jei šis didelis pasiaukojimas lik- 
tų beprasmiškas. Būtų beprasmiška, 
kad kas buvo sau statyta, pasirody- 
tų kitiems pastatyta. O namai yra 
abejingi: kokį užrašą uždėsi, to jie 
ir bus. Svarbu, kad kas buvo brangu 
tevams, liktų brangu ir vaikams. Gi 
tam reikia, kad vaikai paveldėtų ne 
tik namus, bet ir dvasią. Nežinau 

gilesnės priemonės dvasiai perduoti, 
kaip lietuviškos knygos. Todėl ir 
reiktų, kad jai būtų paskirtas visas 
reikiamas dėmesys. 

Juozas Alaušius 


LAIšKAS REDAKCIJAI KULTU- 
ROS FONDO KLAUSIMU 


Malonėkite patalpinti jūsų laikraš- 
čio artimiausiam numeryje šį mano 
laišką. 

1951 metų No. 3(38) “Aiduose" bu- 
vo straipsnelis “Kultūros Fondo be- 
laukiant", pasirašytas Juozo Alau- 
šiaus. Autorius iškelia daug svarbių 
minčių Kultūros Fondo organizacijos 
esmei ir uždaviniams nušviesti. Tarp 
kita jis pasisako, kad Kultūros Fon- 
do sudarymo pastangos nedavė prak- 
tinės veiklos išvystymo. Man čionai 
nerūpi liesti autoriaus išvedžiojimų, 
vien noriu papildyti jo informacijos 
trūkumus Kultūros Fondo veiklos at- 
žvilgiu. 

Tikrumoje Kultūros Fondas vei- 
kia; apie jo veikimą USA autoriui 
turėtų būti žinoma. Čia trumpai pra- 
nešu apie Kultūros Fondo veikimą 
Australijoje. 1948 metais gruodžio 6 
dieną keturių iniciatorių (Gabrielius 
Žemkalnis, Romas Maziliauskas, An- 
drius Bajorūnas ir Jurgis Glušaus- 
kas) buvo nutarta — įsteigti Kultū- 
ros Fondą Australijoje. Jų nutari- 
mas įvykdytas: 1949 m. rugpiūčio 21 
dieną išrinkta pirmoji valdyba, ku- 
rios pirmininkas — Antanas Rūkš- 
telė. 1950 m. gegužės 21 dieną įvy- 
ko pirmas visuotinis suvažiavimas 
Melbourne, kuris išrinko naują val- 
dybą. Šios valdybos pirmininku ten- 
ka man būti. šių metų birželio 30 ir 
liepos 1 dienomis Melbourne įvyko 
antras metinis suvažiavimas. 

Lietuvių Kultūros Fondas Austra- 
lijoje dirba tomis aplinkybėmis įma- 
nomą švietimo ir kultūros darbą. Yra 
skatinami ir organizuojami vaikų 
darželiai, sekmadienio mokyklos vai- 
kams ir jaunimo kursai. Mokyklose 
ir jaunimo kursuose mokoma: lietu- 
vių kalba, istorija, geografija, tėvy- 
nės pažinimas, tikyba ir literatūra. 
Organizuojami knygynai ir skaityk- 
los; galvojama apie meno muziejų ir 
apie stipendijas gabiems jaunuoliams 
mokytis. Nutarta prisidėti prie 700 
metų jubiliejaus nuo Lietuvos vals- 
tybės pripažinimo karalyste ir Lie- 
tuvos krikšto iškilmių rengimo, jei 
tokie minėjimai bus daroma vietos 
lietuvių bendruomenės. 


1950 metų LKF rugpiūčio 6 die- 
nos nutarimu yra įsteigtas Karaliaus 
Mindaugo Aukštųjų Mokslų Institu- 
tas, kurio tikslas yra šviesti ir auk- 
lėti mūsų akademinis jaunimas ir vi- 


suomenė. Institutas veikia Melbour- 
ne ir rengia viešas paskaitas lietu- 
vių bendruomenei, taip pat jo perso- 
nalas pagal išgales dirba mokslinį 
darbą. Daugiausia dėmesio kreipia- 
ma į savąją kultūrą ir teisę, istori- 
ją, literatūrą, meną, religiją ir socia- 
linius mokslus. Apie šio Instituto už- 
davinius, organizaciją ir veiklą yra 
skelbiama Australijos lietuviškuose 
laikraščiuose. 


Lietuvių Kultūros Fondas organi- 
zuoja literatūros-meno vakarus, pla- 
nuoja leisti vadovėlius lietuviškajai 
tremties mokyklai. 


P. V. Raulinaitis, 
L. K. F. Australijos Valdybos 
Pirmininkas 
Melbourne. 


e Benedetto Croce, žymusis ita- 
lų filosofas, vasario 25 atšventė 
savo 85 metų sukaktį. Savo laiku 
Nobelio premijai gauti jis pristatė 
Andre Gide, Hermann Hesse ir Tho- 
mas Mann. 


e Jean Cocteau, nepasisekus jo 
kandidatūrai į Prancūzų Akademiją, 
dabar priimtas nariu į Academie 
Goncourt. 

e Didžioji vokiečių akademijos li- 
teratūros premija 10,000 DM už 1950 
metus buvo paskirta Mainzo Mokslų 
ir Literatūros Akademijos. Lygicm 
dalim ją padalijo šiem rašytojam: 
Werner Helwig, Hans Hennecke, Oda 
Schaefer, Heinrich Schirmbeck ir 
Arno Schmidt. 


e Herman Hesse praeitais me- 
tais gavo Wilhelm Raabe premiją, 
kuri iš 1000 DM buvo padidinta į 
3000 DM. 


e Brazilijoje gyveną įvairių rūšių 
menininkai susibūrė į Menininkų 
klubą. 

e IRO pranešimu nuo 1947 m. esą 
emigravę apie milijonas trem- 
tinių. Šiuo metu eilės dar laukia 
270,000. IRO mano, kad Vokietijoje 
liks 215,000, kurie neturės jokios ga- 
limybės svetur išemigruoti. 

+ Lietuvių Sąjunga Brazilijoje 
nuo kovo 1 d. išlaiko tris lietuvių 
pradžios mokyklas. šalia valdžios 
nustatytų dalykų yra dėstoma ir lie- 
tuvių kalba. 

e Dailininkai Vlada Stančikaitė- 
Abraitienė ir Antanas Kairys dalyva- 
vo metinėje Brazilijos parodoje Sao 
Paulio mieste. 

+» Birželio 4 d. “Amerikos balsas" 
padvigubino lietuviškąją programą. 
Dabar per dieną vyksta dvi translia- 
cijos po 15 minučių. Tą pačią dieną. 
pradėjo savo tautines programas lat- 
viai ir estai. 


| "AIDAI" SKIRIA LITERATŪROS PREMIJA 


„Mėnesinis kultūros žurnalas “Aidai ", leidžiamas TT. Pranciškonų, pamečiui skirs po vieną $500.00 premiją už 


X „premijos „komisijos geriausiu pripažintą grožinės literatūros ir mokslo veikalą. šiuo skelbiamos jos taisyklės pir- 

Vyriausias 


„1951 metais pirmą kartą premija bus skiriama už grožinę literatūrą: poeziją, noveles, apysakas, romaną ar 
dramą. £ . 

Už premijos komisijos geriausiu pripažintą veikalą skiriama premija nebus skaldoma tarp atskirų. autorių. 
Premijos komisija vertins 1950—1951 m. viešumon pasirodžiusias grožinės literatūros knygas, o taip pat ir ne- 
spausdintus rankraščius tų autorių, kurie juos prisiųs komisijai. 

Eilėraščių rinkinys, skiriamas premijai, turi sudaryti nemažiau 32—48 puslapių knygą, jeigu ji būtų išspaus- 
"dinta. Novelių ar apysakų rinkinys turi būti nemažiau kaip 100 puslapių dydžio spausdintos knygos. 
Paskutinė data kūriniams įteikti gruodžio 31 d. Siųsti šiuo adresu: Aidai, Premijos Komisijai, 680 Bushwick 
Ave., Brooklyn 21, N. Y. 

Premijuotą kūrinį, jei jis būtų parinktas iš viešumon dar nepasirodžiusių veikalų, autorius sutinka dalinai ar 
ištisai spausdinti per “Aidus"'. > 2 Ž 
Premijos sprendėjų komisiją sudaro: Bern. Brazdžionis, J. Girnius, V. Maciūnas, Pr. Naujokaitis, „A. Nyka 
Niliūnas, Ant. Vaičiulaitis ir leidėjų atstovas T. Dr. L. Andriekus, O.F.M. 

